Gujarat Minister In Bhupendra Patel Cabinet\nSeptember 16, 2021 | 2:07 pm IST\nગુજરાતમાં આગામી વર્ષે યોજાનારી વિધાનસભા ચૂંટણી પહેલા ભાજપે પોતાની સમગ્ર સરકારમાં પરિવર્તન કરી દીધુ છે. સૌથી પહેલા વિજય રૂપાણીને હટાવીને ભૂપેન્દ્ર પટેલને મુખ્યમંત્રી બનાવ્યા. જે બાદ હવે મંત્રી મંડળમાં તમામ નવા ચહેરાઓને સ્થાન આપવામાં આવ્યું છે.\nભુપેન્દ્ર પટેલની સરકારના મંત્રી મંડળમાં સામેલ થનારા ધારાસભ્યોએ શપથ લઈ લીધા છે, ત્યારે આ મંત્રી મંડળમાં સામેલ ક્યા મંત્રીઓ કેટલું ભણેલા છે? તેના પર એક નજર નાંખીએ…\nરાજેન્દ્ર સૂર્યપ્રસાદ ત્રિવેદી, 144-રાવપુરા મત વિભાગ (વડોદરા) વિધાનસભા મતવિસ્તારમાંથી ચૂંટાયેલા છે. તેમનો જન્મ તા. 19 જૂન, 1954ના રોજ વડોદરા ખાતે થયો હતો. તેમણે બી.એસસી.(ઓનર્સ), એલએલ.બી. સુધીનો અભ્યાસ કરેલ છે. તેઓ ખેતી તથા વકીલાતના વ્યવસાય સાથે સંકળાયેલા છે. તેઓ તેરમી ગુજરાત વિધાનસભા, 2012-17માં ધારાસભ્ય તરીકે ચૂટાઇ આવ્યા બાદ તા.7મી ઑગસ્ટ 2016થી 25મી ડિસેમ્બર 2017 સુધી રમત-ગમત, યુવક સેવા અને સાંસ્કૃતિક પ્રવૃત્તિઓ (સ્વતંત્ર હવાલો), યાત્રાધામ વિકાસ વિભાગના રાજ્યકક્ષાના મંત્રીશ્રી તરીકે પદભાર સંભાળ્યો હતો.\n14મી ગુજરાત વિધાનસભા 2017-22માં ધારાસભ્ય તરીકે ચૂંટાઇ આવ્યા બાદ તા. 19 ફેબ્રુઆરી, 2018થી ગુજરાત વિધાનસભાના અધ્યક્ષ તરીકે પદભાર સંભાળેલ છે. તેઓ વાંચન, સામાજિક પ્રવૃત્તિ, સાહિત્યિક પ્રવૃત્તિ અને કવિતા લેખનનો શોખ ધરાવે છે.\nજીતુ વાઘાણી, 105 ભાવનગર વિધાનસભા મતવિસ્તારમાંથી ચૂંટાયેલા છે. તેમનો જન્મ તા. 28 જુલાઇ, 1970ના રોજ ભાવનગર જિલ્લાના વરતેજ ખાતે થયો હતો. તેમણે બી.કોમ., એલએલ.બી., એલ.ડી.સી.ની ડિગ્રી પ્રાપ્ત કરી છે. તેઓ ખેતી અને બાંધકામના વ્યવસાય સાથે સંકળાયેલા છે. તેઓ 13મી ગુજરાત વિધાનસભાના સભ્ય પણ રહી ચૂક્યા છે. તેઓ વાંચન, સમાજસેવા, લોકસાહિત્ય, રમતગમત અને પ્રવાસનો શોખ ધરાવે છે.\nઋષિકેશ પટેલ, 22 વિસનગર મત વિભાગ (મહેસાણા) વિધાનસભા મતવિસ્તારમાંથી ચૂંટાયેલા છે. તેમનો જન્મ તા. 30 ઓક્ટોબર-1961ના રોજ ખેરાલુના સુંઢિયા ગામે થયો છે. તેઓએ ડિપ્લોમાં ઈન સિવિલ એન્‍જિનિયરિંગ સુધીનો અભ્યાસ કરેલો છે. તેઓ કન્સ્ટ્રક્શનના વ્યવસાય સાથે સંકળાયેલા છે. તેઓ 12-13મીં ગુજરાત વિધાનસભાના પણ સભ્ય હતા. તેઓ વિસનગર પંચશીલ એજયુકેશન ટ્રસ્‍ટના પ્રમુખ, મહેસાણા ડિસ્ટ્રિક્ટ ક્રિકેટ એસોસિએશનના ચેરમેન છે. તેમજ વિસનગર ખેત-ઉત્પન્ન બજાર સમિતિમાં પણ વર્ષ ૨૦૧૬થી કાર્યરત છે. તેઓને વાંચન, રમતગમત, પ્રવાસ અને સંગીતનો શોખ છે.\nપૂર્ણેશકુમાર ઈશ્વરલાલ મોદી, 167-સુરત(પશ્ચિમ) મતવિભાગ (સુરત શહેર) વિધાનસભા મતવિસ્તારમાંથી ચૂંટાયેલા છે. તેમનો જન્મ 22મી ઓકટોબર 1965ના રોજ સુરત ખાતે થયો છે. તેમણે બી.કોમ અને એલએલ.બીનો અભ્યાસ કરેલો છે. તેઓ વકીલાતના વ્યવસાય સાથે સંકળાયેલા છે. 2013 થી 2017 13મી ગુજરાત વિધાનસભા દરમ્યાન આરોગ્ય અને પરિવાર કલ્યાણ વિભાગમાં સંસદીય સચિવ તરીકે સેવાઓ આપી છે. તેઓ ઇતિહાસ વિષય સંબંધી વાંચન પ્રવૃત્તિ અને જૂના હિન્દી ફિલ્મી ગીતો સાંભળવાનો શોખ ધરાવે છે.\nરાઘવજી હંસરાજભાઈ પટેલ, 77-જામનગર (ગ્રામ્ય) મત વિભાગ (જામનગર) વિધાનસભા મતવિસ્તારમાંથી ચૂંટાયેલા છે. તેમનો જન્મ 1લી જૂન, 1958ના રોજ મોટા ઇંટાળા, તા. ધ્રોલ, જિ. જામનગર ખાતે થયો હતો. તેમણે બી.એ., એલએલ.બી.નો અભ્યાસ કરેલો છે. તેઓ ખેતી અને શૈક્ષણિક પ્રવૃત્તિનો વ્યવસાય સાથે સંકળાયેલા છે. તેઓ (1) આઠમી ગુજરાત વિધાનસભા, 1990-95-, (2) નવમી ગુજરાત વિધાનસભા, 1995-97, (૩) દશમી ગુજરાત વિધાનસભા, 1098-2002 (પેટા ચૂંટણી), (4) બારમી ગુજરાત વિધાનસભા, 2007-12, (5) તેરમી ગુજરાત વિધાનસભા, 2012-17. રાજ્ય કક્ષાના મંત્રીશ્રી, ગ્રામ ગૃહનિર્માણ વિભાગ, ગુજરાત સરકાર, 1995-96 તરીકે સેવા આપી ચૂક્યા છે. તેઓ રમત-ગમત, વાંચન, સાંસ્કૃતિક પ્રવૃત્તિઓ અને સમાજસેવાનો શોખ ધરાવે છે.\nકનુભાઇ મોહનલાલ દેસાઇ, 180-પારડી (વલસાડ) વિધાનસભા મતવિસ્તારમાંથી ચૂંટાયેલા છે. તેમનો જન્મ3ફેબ્રુઆરી, 1951ના રોજ ઉમરસાડી ખાતે થયો હતો. તેમણે બી.કોમ., એલએલ.બી. (સ્પેશિયલ) સુધીનો અભ્યાસ કરેલો છે. તેઓ ખેતી અને વેપારના વ્યવસાય સાથે સંકળાયેલા છે. તેમણે તેરમી ગુજરાત વિધાનસભા, 2012-17, કોષાધ્યક્ષ, (1) નોટિફાઈડ એરિયા જી. આઈ. ડી. સી., વાપી, ભારતીય જનતા પક્ષ, 2006-09, (2) વલસાડ જિલ્લા ભા.જ.પ. 2009-12. મહામંત્રી, વલસાડ જિલ્લા ભા.જ.પ., 2011-12. પ્રમુખ, વલસાડ જિલ્લા ભા.જ.પ., 2012થી. સભ્ય અને ટ્રસ્ટી, રોટરી ક્લબ, વાપી. ટ્રસ્ટી, (૧) જ્ઞાનધામ ચેરિટેબલ ટ્રસ્ટ, વાપી, (૨) જ્ઞાનધામ ચેરિટેબલ ટ્રસ્ટ, આહવા, (૩) સાન્દ્રા શ્રોફ રોફેલ કોલેજ ફોર નર્સિંગ. ડાયરેક્ટર, વાપી ગ્રીન લિ., જી. આઈ. ડી. સી., વાપી જેવી વિવિધ જવાબદારીઓ વહન કરી છે.\nકિરીટસિંહ જીતુભા રાણા, 61-લીંબડી મત વિભાગ (સુરેન્દ્રનગર) વિધાનસભા મત વિસ્તારમાંથી ચૂંટાયેલા છે. તા.7જુલાઇ 1964ના રોજ જન્મ થયો હતો. તેઓએ મેટ્રિક સુધીનો અભ્યાસ કરેલો છે. આ બેઠક પર કિરીટસિંહ રાણા ત્રીજી વખત પેટા-ચૂંટણી જીત્યા છે. આ પહેલા તેમણે 1995 અને 2013માં પેટા ચૂંટણી જીતી હતી.\nકિરીટસિંહ રાણા નરેન્દ્ર મોદી સરકારમાં પશુપાલન મંત્રી રહી ચૂક્યા છે. તેમણે 1995માં પેટા ચૂંટણીમાં જીતથી રાજકીય સફરની શરૂઆત કરી હતી. તેઓએ5વખત ચૂંટણી જીતી છે. તેઓ ક્ષત્રિય સમાજના આગેવાન છે.\nનરેશ મગનભાઇ પટેલ, 176-ગણદેવી (નવસારી) વિધાનસભા મતવિસ્તારમાંથી ચૂંટાયેલા છે. તેમનો જન્મ 1 જાન્યુઆરી, 1969ના રોજ મોગરાવાડી, નવસારી ખાતે થયો હતો. તેમણે એસ.એસ.સી. સુધીનો અભ્યાસ કરેલો છે. તેઓ ખેતી અને વેપારના વ્યવસાય સાથે સંકળાયેલા છે. તેમણે બારમી ગુજરાત વિધાનસભા, 2007-12 અધ્યક્ષ, નવસારી જિલ્લા ભા.જ.પ., છેલ્લી બે સમયાવધિથી; મંત્રી, રાષ્ટ્રીય આદિજાતિ મોરચો, ભા.જ.પ.; ઉપપ્રમુખ, જાગૃતિ વિદ્યાલય, રૂમલા, વર્ષ 1996થી આજપર્યંત; ચેરમેન, મોગરાવાડી દૂધ સેવા સહકારી મંડળી, 1990-92; ચેરમેન, રૂમલા વિભાગ ખરીદ-વેચાણ સેવા સહકારી મંડળી, 1993-95; ટ્રસ્ટી, ઉનાઈ માતાજી મંદિર; પૂર્વ ઉપપ્રમુખ, ચિખલી તાલુકા પંચાયત જેવી વિવિધ જવાબદારીઓ વહન કરી છે. તેઓ વાંચન, લેખન, સંગીત અને ક્રિકેટનો શોખ ધરાવે છે.\nપ્રદિપ ખાનાભાઇ પરમાર, 56-અસારવા મતવિભાગ (અમદાવાદ) વિધાનસભા મતવિસ્તારમાંથી ચૂંટાયેલા છે. તેમનો જન્મ તા.19 જૂન 1964ના રોજ અમદાવાદ ખાતે થયેલો છે. તેમણે મેટ્રિક સુધીનો અભ્યાસ કરેલો છે. તેઓ બાંધકામ, પેટ્રોલપંપ અને વોટર સપ્લાયના વ્યવસાય સાથે સંકળાયેલા છે. તેઓ નાટક જોવાનો અને પુસ્તક-વાંચનનો શોખ ધરાવે છે.\nઅર્જુનસિંહ ઉદેસિંહ ચૌહાણ, 117-મહેમદાવાદ મતવિભાગ (ખેડા) વિધાનસભા મતવિસ્તારમાંથી ચૂંટાયેલા છે. તેમનો જન્મ તા.22 જૂન 1976ના રોજ ખેડા જિલ્લાના મહેમદાવાદ તાલુકાના વાંઠવાળી ગામે થયો છે. તેમણે બી.કોમ., ડી.સી.એમ.નો અભ્યાસ કરેલો છે. તેઓ ખેતીના વ્યવસાય સાથે સંકળાયેલા છે. તેમને લેખન, વાંચન, પ્રવાસ, સંગીત અને સેવાકીય પ્રવૃત્તિઓ કરવાનો શોખ છે.\n► રાજ્યકક્ષાના મંત્રીશ્રીઓ (સ્વતંત્ર હવાલો)\nહર્ષ રમેશકુમાર સંઘવી, 165-મજૂરા મત વિભાગ (સુરત શહેર) વિધાનસભા મતવિસ્તારમાંથી ચૂંટાયેલા છે. તેમનો જન્મ તા. 8 જાન્યુઆરી-1985ના રોજ સુરત ખાતે થયો છે. તેમણે મેટ્રિક સુધીનો અભ્યાસ કરેલો છે. તેમનો મુખ્ય વ્યવસાય ડાયમંડ, જ્વેલરી મેન્યુફેક્ચરિંગનો છે. તેઓ રાહત દરે સ્ટુડન્ટ બૂક બેન્ક, રાહતદરે સાહિત્ય વેચાણ કેન્દ્ર, રોજગાર મેળા, વનવાસી વિસ્તારમાં કેમ્પ, સાત્વિક આહાર વિતરણ, રોજગાર તાલીમ સહિતની વિવિધ સેવાકીય પ્રવૃત્તિઓ સાથે સંકળાયેલા છે.\nભા.જ.પ. રાષ્ટ્રીય યુવા મોરચાના ઉપપ્રમુખ તરીકે સેવારત સંઘવી 13મી વિધાનસભાના પણ સભ્ય હતા. તેમને રમતગમત, સાહસિક પ્રવૃત્તિ, ભ્રમણ, જન-સંપર્કનો શોખ છે.\nજગદીશ ઇશ્વરભાઇ પંચાલ, 46-નિકોલ મતવિભાગ(અમદાવાદ શહેર) વિધાનસભા મત વિસ્તારમાંથી ચૂંટાયેલા છે. તેમનો જન્મ તા. 13 ઓગસ્ટ 1973ના રોજ અમદાવાદ ખાતે થયો છે. તેમણે એસ.વાય.બી.એ., એમ.બી.એ. ઇન માર્કેટીંગનો અભ્યાસ કરેલો છે. તેઓ ટેક્સટાઇલ મશીનરીના વ્યવસાય સાથે સંકળાયેલા છે. તેઓ વાંચન-સ્વિમિંગ, બેડમિન્ટન અને સમાજ સેવાનો શોખ ધરાવે છે.\nબ્રિજેશકુમાર અમરશીભાઈ મેરજા, 65 મોરબી મતવિભાગ (મોરબી) વિધાનસભા મતવિસ્તારમાંથી ચૂંટાયેલા છે. તેમનો જન્મ 1 માર્ચ, 1958ના રોજ ચમનપર ખાતે થયો હતો. તેમણે બી.કૉમ., ડિપ્લોમા ઇન બેન્કિંગ, પોસ્ટ ગ્રેજ્યુએટ ડિપ્લોમા ઇન જર્નાલિઝમ, એડવર્ટાઈઝ એન્ડ પબ્લિક રિલેશન, ગવર્નમેન્ટ ડિપ્લોમા ઈન કો-ઓપરેશન એન્ડ એકાઉન્ટન્સી, એલએલ.બી. (પ્રથમ વર્ષ) સુધીનો અભ્યાસ કરેલો છે. તેઓ કન્સલટન્સી અને સમાજસેવા જેવા વ્યવસાય સાથે સંકળાયેલા છે. તેમણે સભ્ય, શ્રી સૌરાષ્ટ્ર કડવા પટેલ સમાજ, ગાંધીનગર. પ્રમુખ, સિટી લાયન્સ ક્લબ, મોરબી, સેક્રેટરી, ગાંધીનગર ડિસ્ટ્રિક્ટ બેડમિન્ટન એસોસિએશન, પૂર્વપ્રમુખની જવાબદારી નિભાવી છે. જ્યેષ્ઠ પુત્ર ડો. પ્રશાંત મેરજાની સ્મૃતિમાં સમયાંતરે ગરીબ દર્દીઓ માટે મેડિકલ કેમ્પ, રક્તદાન કેમ્પ, મહાનુભાવોનાં પ્રેરક પ્રવચનો દ્વારા સત્કાર્યોના પ્રચાર-પ્રસારનું કાર્ય, ખેલકૂદ અને શૈક્ષણિક ક્ષેત્રમાં ડૉ. પ્રશાંત એવોર્ડ થકી યુવાનોને પ્રોત્સાહિત કરવાની પ્રવૃત્તિઓમાં સક્રિય. ભૂકંપ, વાવાઝોડું, દુષ્કાળ જેવી કુદરતી આફતોમાં અને તાજેતરની અતિવૃષ્ટિમાં માળિયા (મિ.) તાલુકા-શહેરના લોકોની ખડે પગે મદદ કરી છે. તેઓ મિત્રો સાથે પ્રાકૃતિક સ્થળોનો પ્રવાસ, જૂની ફિલ્મોનાં ગીતો જોવાં, સાંભળવાં. જનસંપર્ક. જુદા જુદા વિષયોનું વાંચન, મનન, ચિંતન, પ્રવચનો આપવાં, સાંભળવાં જેવી વિવિધ પ્રવૃત્તિઓનો શોખ ધરાવે છે.\nજીતુભાઇ હરજીભાઇ ચૌધરી 181 કપરાડા મત વિભાગ (વલસાડ) વિધાનસભા મતવિસ્તારમાંથી ચૂંટાયેલા છે. તેમનો જન્મ 1 જૂન, 1964ના રોજ કાકડકોપર, તા. કપરાડા, જી. વલસાડ ખાતે થયો હતો. તેમણે અન્ડર મેટ્રિક સુધીનો અભ્યાસ કરેલો છે. તેઓ ખેતી અને વેપારના વ્યવસાય સાથે સંકળાયેલા છે. તેમણે સભ્‍ય, (1) અગિયારમી ગુજરાત વિધાનસભા, 2002-07, (ર) બારમી ગુજરાત વિધાનસભા, 2007-12, (૩) તેરમી ગુજરાત વિધાનસભા, 2012-17. સભ્‍ય તરીકે સેવાઓ આપી છે.\nતેઓ વાંચન, રમતગમત, ધાર્મિક સ્‍થળોનો પ્રવાસ, સામાજિક પ્રવૃત્તિ, ભજન-સત્સંગ, કથા-શ્રવણ, લોક-ડાયરો, નવી પધ્ધતિથી ખેતી, ટેક્નોલોજી વગેરે શોખ ધરાવે છે.\nમનિષા વકીલ, 141 વડોદરા શહેર મત વિભાગ (વડોદરા) વિધાનસભા મતવિસ્તારમાંથી ચૂંટાયેલા છે. તેમનો જન્મ તા. 15 માર્ચ-1975ના રોજ વડોદરા ખાતે તેમણે એમ.એ. અને બી.એડ. (અંગ્રેજી સાહિત્ય) સુધીનો અભ્યાસ કરેલો છે. તેઓ બ્રાઇટ ડે સ્કૂલના સુપરવાઈઝર તરીકે તથા સોલેસ ફાઉન્ડેશનના પ્રમુખ તરીકે સેવા આપી ચૂક્યા છે. તેઓ તેરમી ગુજરાત વિધાનસભાના પણ સભ્ય હતા. તેઓ વાંચનનો શોખ ધરાવે છે.\n► રાજ્યકક્ષાના મંત્રીશ્રીઓ\nમુકેશ ઝીણાભાઇ પટેલ, 155-ઓલપાડ મત વિભાગ (સુરત) વિધાનસભા મતવિસ્તારમાંથી ચૂંટાયેલા છે. તેમનો જન્મ 21 માર્ચ, 1970ના રોજ સુરત ખાતે થયો હતો. તેમણે એચ.એસ.સી., ડ્રાફ્ટ્સમેન સિવિલ સુધીનો અભ્યાસ કરેલો છે. તેઓ પેટ્રોલપંપના વ્યવસાય સાથે સંકળાયેલા છે. તેમણે સભ્ય, તેરમી ગુજરાત વિધાનસભા, 2012-17, પ્રમુખ, ઓલપાડ તાલુકા ભારતીય જનતા પક્ષ. ડિરેક્ટર, ઓલપાડ વિભાગ કાંઠા સુગર ફેક્ટરી જેવી વિવિધ જવાબદારીઓ વહન કરી છે. તેઓ ધાર્મિક પુસ્તકોનું વાંચન, ક્રિકેટ અને પ્રવાસનો શોખ ધરાવે છે.\nનિમિષાબેન મનહરસિંહ સુથાર, 125-મોરવાહડફ મતવિભાગ (પંચમહાલ) વિધાનસભા મતવિસ્તારમાંથી ચુંટાયેલા છે. તેમનો જન્મ વર્ષ 1982માં થયો છે. મોરવાહડફની વિધાનસભાની બેઠક ઉપરથી વર્ષ 2021માં પેટાચૂંટણીમાં વિજેતા થયા છે. અગાઉ તેઓ વર્ષ 2013-17 દરમિયાન ગુજરાત વિધાનસભામાં મોરવાહડફથી પ્રતિનિધિત્વ કરેલું છે. તેઓએ ડિપ્લોમાં ઈન ઈલેક્ટ્રિકલ એન્જિનિયરિંગ એન્ડ કોમ્પ્યુટર કમ પ્રોગ્રામિંગ સુધી અભ્યાસ કરેલો છે.\nઅરવિંદ ગોરધનભાઈ રૈયાણી, 68 રાજકોટ(પૂર્વ) રાજકોટ) વિધાનસભા મતવિસ્તારમાંથી ચૂંટાયેલા છે. તેમનો જન્મ તા.4જાન્યુઆરી, 1977ના રોજ રાજકોટ ખાતે થયો હતો. તેમણે એસ.એસ.સી.સુધીનો અભ્યાસ કરેલ છે. તેઓ વેપાર સાથે સંકળાયેલા છે. તેઓ વાંચન અને ક્રિકેટનો શોખ ધરાવે છે.\nકુબેરભાઇ મનસુખભાઇ ડીંડોર 123-સંતરામપુર (મહીસાગર) વિધાનસભા મતવિસ્તારમાંથી ચૂંટાયેલા છે. તેઓનો જન્મ તા. 1 જૂન 1970ના રોજ મહિસાગર જિલ્લાના, સંતરામપુર તાલુકાના ભંડારા ખાતે થયો છે. તેમણે એમ.એ., પીએચ.ડી.નો અભ્યાસ કરેલો છે. તેઓ શિક્ષણના વ્યવસાય સાથે સંકળાયેલા છે. તેઓ લેખન, વાંચન અને ક્રિકેટનો શોખ ધરાવે છે.\nકીર્તિસિંહ પ્રભાતસિંહ વાઘેલા, 15-કાંકરેજ મત વિભાગ (બનાસકાંઠા) વિધાનસભા મતવિસ્તારમાંથી ચૂંટાયેલા છે. તેમનો જન્મ 1 જૂન, 1969ના રોજ ચાણસ્માના આકબા ગામે થયો હતો. તેમણે અન્ડર ગ્રેજયુએટ સુધીનો અભ્યાસ કરેલો છે. તેઓ ખેતી અને પશુપાલન વ્યવસાય સાથે સંકળાયેલા છે.\nપ્રદેશ ઉપાધ્યક્ષ, કિસાન મોરચો, ભારતીય જનતા પક્ષ; પ્રદેશ મંત્રી, કિસાન મોરચો, ભા.જ.પ.; જિલ્લા મહામંત્રી, કિસાન મોરચો, ભા.જ.પ. બનાસકાંઠા; મહામંત્રી, ભા.જ.પ. કાંકરેજ તાલુકા; પ્રમુખ, યુવા મોરચો ભા.જ.પ. કાંકરેજ તાલુકા; બુથ પ્રમુખ, ખારિયા ગામ, તા. કાકરેજ, ભા.જ.પ. ભા.જ.પ.ના પાયાના કાર્યકર્તા તરીકે વિવિધ જવાબદારીઓ વહન કરી છે. તેઓ લેખન, વાંચન, સાહિત્ય, સંગીત અને પ્રવાસનો શોખ ધરાવે છે.\nગજેન્દ્રસિંહ ઉદેસિંહ પરમાર, 33 પ્રાંતિજ મત વિભાગ (સાબરકાંઠા) વિધાનસભા મતવિસ્તારમાંથી ચૂંટાયેલા છે. તેમનો જન્મ 24 જાન્યુઆરી, 1978ના રોજ થયો હતો. તેમણે ટી.વાય.બી.એ. સુધીનો અભ્યાસ કરેલો છે. તેઓ ખેતી અને પશુપાલન વ્યવસાય સાથે સંકળાયેલા છે. તેઓ વાંચન અને ક્રિકેટનો શોખ ધરાવે છે.\nરાઘવભાઇ સી. મકવાણા\nરાઘવભાઇ સી. મકવાણા, 99-મહુવા મતવિભાગ (ભાવનગર) મત વિસ્તારમાંથી ચૂંટાયેલા છે. તેમનો જન્મ તા. 8 ઓક્ટોબર 1970ના રોજ મહુવા તાલુકાના પઢિયારકા ખાતે થયો છે. તેમણે ડિપ્લોમા એન્જિનિયરીંગનો પ્રથમ વર્ષ સુધીનો અભ્યાસ કરેલો છે. તેઓ ટ્રાન્સપોર્ટ, વેપાર અને ખેતીના વ્યવસાય સાથે સંકળાયેલા છે. તેઓ લોકસાહિત્ય અંગેનું વાંચન અને રમત-ગમતનો શોખ ધરાવે છે.\nવિનોદભાઇ અમરશીભાઇ મોરડીયા, 166-કતારગામ મત વિભાગ (સુરત) વિધાનસભા મતવિસ્તારમાંથી ચૂંટાયેલા છે. તેમનો જન્મ 10 જુલાઇ, 1967ના રોજ સરવઇ ખાતે થયો હતો. તેમણે એસ.એસ.સી. સુધીનો અભ્યાસ કરેલો છે. તેઓ ખેતી અને સમાજ સેવાના વ્યવસાય સાથે સંકળાયેલા છે. તેમણે નગરસેવક, સુરત મહાનગરપાલિકા, 2005-10, 2010-15, અને સન 2015 થી કાર્યરત. ચેરમેન, ટાઉન પ્લાનિંગ સમિતિ, સુરત મહાનગરપાલિકા. સભ્ય, અખંડ આનંદ ક્રેડિટ સોસાયટી લિમિટેડ જેવી વિવિધ જવાબદારીઓ વહન કરી છે. તેઓ સમાજસેવા અને ઘોડેસવારી જેવા શોખ ધરાવે છે.\nદેવાભાઇ પૂંજાભાઇ માલમ\nદેવાભાઇ પુંજાભાઇ માલમ, 88-કેશોદ મત વિભાગ (જૂનાગઢ) વિધાનસભા મત વિસ્તારમાંથી ચૂંટાયેલા છે. તેમનો જન્મ તા.12 જાન્યુઆરી 1959ના રોજ માંગરોળ તાલુકાના થલી ખાતે થયો છે. તેમણે અન્ડર મેટ્રિક સુધીનો અભ્યાસ કરેલો છે. તેઓ ખેતીના વ્યવસાય સાથે સંકળાયેલા છે. તેઓ પ્રાથમિક કૃષિ સહકારી મંડળીના પ્રમુખ પદે સેવાઓ આપી રહ્યા છે. તેઓ પ્રવાસ અને સમાજસેવાનો શોખ ધરાવે છે.\nસુરત: સ્મીમેર હોસ્પિટલના મહિલા રેસિડન્ટ ડૉક્ટરનો આપઘાત


લોકપાલ બિલ રાજ્ય સભામાં પાસઃ વાંચો, કોણે શું કહ્યું | who said what after lokpal bill passed in Rajya Sabha - Gujarati Oneindia\n| Published: Tuesday, December 17, 2013, 19:44 [IST]\nનવી દિલ્હી, 17 ડિસેમ્બરઃ ભ્રષ્ટાચાર સામેના લોકપાલ બિલને આજે રાજ્યસભામાં મતદાન કરીને પાસ કરવામાં આવ્યું છે. જો કે આ તકે સમાજવાદી પાર્ટી તેનાથી દૂર રહ્યું હતું. બીજી તરફ રાજ્યસભામાં આ બિલ પાસ થઇ ગયા બાદ અણ્ણા હજારેના ગામ રાલેગણ સિદ્ધિમાં જાણે કે ઉત્સવનો માહોલ સર્જાયો હોય તેવું જણાઇ રહ્યું છે. ત્યારે આ બિલ પાસ થઇ ગયા બાદ વડા પ્રધાને આ પગલાને ક ઐતિહાસિક અને સીમાચિહ્ન રૂપ ગણાવ્યું છે.\nનોંધનીય છે કે, છેલ્લા કેટલાક સમયથી અણ્ણા હજારે દ્વારા દેશમાં ભ્રષ્ટાચાર વિરુદ્ધ કડક કાયદાને લઇને જન લોકપાલ બિલની માગ કરી હતી. જેને લઇને દેશમાં એક ક્રાન્તિકારી માહોલ પણ ઉભો કરવામાં આવ્યો હતો. દિલ્હી ખાતે અણ્ણા દ્વારા અનશન કરવામાં આવ્યા હતા. થોડાક સમય માટે આ લડાઇ સમી ગયા બાદ અણ્ણાએ ફરી લોકપાલ બિલની માગ સાથે રાલેગણ સિદ્ધિમાં અનશન શરૂ કર્યા હતા. ત્યારે આ વખતે સરકારે અણ્ણાના લોકપાલ બિલને મળતું આવતુ બિલ પાસ કરવાની ખાતરી દર્શાવી હતી. તો ચાલો તસવીરો થકી જાણીએ કે આ બિલ પાસ થવા અંગે કોણે શું કહ્યું છે.\nવડા પ્રધાન મનમોહન સિંહ\nઆ અંગે વડા પ્રધાન મનમોહન સિંહે કહ્યું છે કે, લોકપાલ અને લોકાયુક્ત બિલ એ એક ઐતિહાસિક અને સીમાચિહ્ન પગલું છે. આ બિલ પાસ કરવા માટે સમર્થન આપનારા તમામ નેતાઓનો આભાર માનું છું.\nકમલનાથ(સંસદીય બાબતોના મંત્રી)\nતેમણે કહ્યું કે, આ એક ઐતિહાસિક દિવસ છે. ઘણી મહેનત બાદ આ બિલ પાસ થયું છે. તમામ પાર્ટીઓનો આભાર માનુ છુ. મને આશા છેકે લોકસભામાં પણ આ બિલ સર્વાનુમતે પાસ થઇ જશે. આ બિલની પ્રતિક્ષા દેશ છેલ્લા 46 વર્ષોથી કરી રહ્યો હતો.\nકપિલ સિબ્બલ(કાયદા મંત્રી)\nતેમણે કહ્યું કે, અમે નિર્ણય કર્યો હતો કે આ સત્રમાં બિલ પાસ કરીશું. રાહુલ ગાંધીએ પણ પત્રકાર પરિષદ કરી હતી. અમે ઇચ્છતા હતા કે સર્વાનુમતે આ બિલ પાસ થઇ જાય. અમે દરેક શંકાનું સ્પષ્ટીકરણ આપ્યું. આ બધાન યોગદાનથી સંભવ થયું છે.\nઅણ્ણા હજારે(સામાજિક કાર્યકર)\nતેમણે કહ્યું કે, કહ્યું કે, રાજ્યસભામાં આ બિલ પાસ કરવા બદલ હું તેમને અભિનંદન પાઠવું છું અને મને વિશ્વાસ છે કે હવે લોકસભામાં પણ આ બિલ પાસ થઇ જશે. આ બિલ આવવાથી દેશમાંથી 50 ટકા ભ્રષ્ટાચાર ખતમ થઇ જશે. તેમણે કહ્યું કે કાલે લોકસભામાં આ બિલ પાસ થઇ જશે ત્યારે તેઓ પોતાના અનશન ખતમ કરી દેશે.\nભાજપના બલબીર પુંજે કહ્યું કે આ ખુશીની વાત છે કે રાજ્યસભામાં લોકપાલ બીલ પાસ થઇ ગયું છે. હવે ટૂંક સમયમાં જ તેને લોકસભામાં પણ પાસ કરી દેવામાં આવશે.\nજનાર્દન દ્વિવેદી(કોંગ્રેસ મહા સચિવ)\nતેમણે કહ્યું કે, આજે સદનમાં વાતાવરણ સ્વાગતયોગ્ય હતું. લોકપાલ પર જે રીતે સહમતિ બની તે ઘણી જ સારી છે.\nતેમણે કહ્યું કે, પાર્ટી તરફથી સુચવવામાં આવેલા તમામ સંશોધનોને બિલમાં સામેલ કરવામાં આવ્યા છે. જેટલીએ મે મુખ્ય વિરોધ વ્યક્ત કર્યા, તેમણે કહ્યું કે, લોકપાલ બિલમાં આરોપી પર રેડ પહેલા નોટીસનું પ્રાવધાન હટાવવામાં આવે અને લોકપાલ બિલમાં ધાર્મિક આધારે આરક્ષણનું પ્રાવધાન હટાવવામા આવે.\nતેમણે લોકપાલ બિલનું સ્વાગત કરતા કહ્યું કે, આ બિલ ત્યારે જ સંભવ થયુ, જ્યારે કોંગ્રેસ અને ભાજપમાં આંખો-આંખોમા ઇશારા થઇ ગયા. તેમણે બિલમાં કેટલાક વિરોધ જણાવ્યા. તેમણે કહ્યું કે, સીબીઆઇ હવે લોકપાલને આધીન છે, પરંતુ આ પ્રાવધાનમાં સુધારો કરવાની જરૂર છે. યેચુરીએ માંગ કરી છે કે સરકારી પૂંજીનો ઉપયોગ કરનારી ખાનગી સંસ્થાઓમાં ભ્રષ્ટાચારની તપાસ પણ લોકપાલને આધીન આવે.\nબસપા તરફથી સતીશ મિશ્રએ લોકપાલ બિલનું સ્વાગત કર્યું છે. તેમણે કહ્યું કે, તેમની પાર્ટી તરફથી આપવામાં આવેલા સંશોધનોને બિલમાં સામેલ કરવામાં આવ્યા છે.\nwho said what after lokpal bill passed in Rajya Sabha\nStory first published: Tuesday, December 17, 2013, 19:44 [IST]


ગૃહિણીઓ ખુશ થાઓ માર્કેટમાં આવી ગયું છે નાનકડું વોશિંગ મશીન, ફીચર્સ જાણીને તમને પણ થઇ જશે લેવાની ઇચ્છા, જાણો શું છે કિંમત - Gujju Gossip\nગૃહિણીઓ ખુશ થાઓ માર્કેટમાં આવી ગયું છે નાનકડું વોશિંગ મશીન, ફીચર્સ જાણીને તમને પણ થઇ જશે લેવાની ઇચ્છા, જાણો શું છે કિંમત\nOctober 2, 2020 Girish\nગૃહિણીઓ ખુશ થાઓ માર્કેટમાં આવી ગયું છે નાનકડું વોશિંગ મશીન – ફીચર્સ જાણીને તમે અત્યારે જ ખરીદવા માટે તૈયાર થઈ જશો\nહાલના વ્યસ્ત જીવનમાં, લોકો એક સાથે ઘણા બધા કામોમાં પરોવાયેલા હોય છે. અને જે કોઈ ઘરમાં થોડી ઘણી પણ પૈસાની વ્યવસ્થા હોય તે ઘરમાં લોકો તરત જ ઘરમાં એક સગવડ ઉભી થાય તે માટે ઘરના કામોનો બોજ ઘટે તે હેતુથી ઉપકરણો વસાવી લેતા હોય છે. આજે તમે મધ્યમ સામાન્ય વર્ગના લગભઘ બધા જ ઘરોમાં વોશિંગ મશીન જોતાં જ હશો. વોશિંગ મશીનના કારણે ગૃહિણીઓનો કે પછી નોકરી કરતી મહિલાઓનો ઘણો બધો સમય બચી જતો હોય છે અને તેઓ અન્ય કામ પર વધારે સારી રીતે ધ્યાન આપી શકે છે.\nઆજે ઘરની ગૃહિણીઓ કે પછી ઘરની સાથે સાથે નોકરી કરતી મહિલાઓ માટે પોતાના માટે સમય કાઢવો ઘણો મુશ્કેલ બની ગયો છે. આજે મહિલાઓ ઘરના કામની સાથે સાથે બાળકોના અભ્યાસમાં પણ તેટલો જ રસ લેતી થઈ છે. તો વળી ઘરના વડીલોના સ્વાસ્થ્ય તેમજ નિયમિત ખાનપાનની જવાબદારીઓ પણ તેના પર જ હોય છે અને આવી સ્થિતિમાં ઘરના કામને પહોંચી વળવા માટે લોકો ઘરના કામ માટે નોકરો પણ રાખતા હોય છે અને ઘરના કામને સરળ બનાવવા માટે લોકો ઘરમાં વોશિંગ મશિન, ડીશ વોશર, માઇક્રોવેવ જેવી વસ્તુઓ પણ વસાવતા હોય છે.\nહાથથી કપડા ધોવા કોઈ સરળ કામ નથી. તેમાં ખૂબ સમય તેમજ મહેનત લાગતી હોય છે. માટે જ વોશિંગ મશીન છેલ્લા કેટલાક વર્ષોથી ઘરમાં એક જરૂરી ઉપકરણ બની ગયું છે. સમયની સાથેસાથે લોકો ઓટોમેટિક મશીનને ખૂબ પસંદ કરવા લાગ્યા છે. બસ એક જ વારમાં બધા જ કપડા અને ડિટર્જન્ટ નાખ્યું, બટન દબાવ્યું અને તમે તમારા બીજા કામમાં લાગી પડો. કપડાં તેની જાતે જ ધોવાઈ જશે. પણ આ બધામાં વીજળીનો ખર્ચો પણ વધી જતો હોય છે. માટે હવે જાપાનની એક કંપનીએ તેનું એક સમાધાન શોધી લીધું છે.\nડૂમી નામના આ મશીનને તમે તમારા પગથી ચલાવી શકો છો. વિડિયેમાં જોઈ શકો છો કે કેવી રીતે નાનકડા આકારના આ મશીનનો ઉપયોગ કપડાં ધોવા માટે કરવામાં આવે છે. આ કંપનીનો દાવો છે કે માત્ર પાંચથી દસ મિનિટ સુધી જ આ મશીનને પેડલ મારવાની જરૂર પડે છે.\nમશીનની અઁદર એક બોલ બન્યો છે, જેમાં કપડાં ફરે છે. કંપનીનો દાવો છે કે તેમાં પાણી પણ ઓછું વપરાય છે અને તે નાનકડું અને હળવું હોવાના કારણે તેને તમે ગમે ત્યાં લઈ જઈ પણ શકો છો. આ નાનકાડ વોશિંગ મશીનની કીંમત 100 ડોલર એટલે કે 17000 રૂપિયા છે. હાલ તે માત્ર ઓનલાઈન જ અવલેબલ છે. માટે તમારે જો તેને ખરીદવું હોય તો તમારે ઓનલાઈન જ તેનો ઓર્ડર આપવો પડે છે.\n← હવે અકસ્માત સમયે કોઈની મદદ કરતા અચકાતા નહીં, કારણકે સરકારે બદલી કાઢ્યો આ નિયમ, જાણો તમે પણ\nજો તમે કરશો આ નાનકડું કામ, તો કોરોના વાયરસ નહિં આવે તમારી નજીક અને રિપોર્ટ કઢાવશો તો પણ આવશે નેગેટિવ જ →\n6 મહિનાથી વધુ સમય બાદ ખુલ્યું દિલ્હીનું અક્ષરધામ મંદિર, દર્શનના સમયમાં કરાયો આ ફેરફાર


સફેદ વાળનો પરમેનન્ટ ઈલાજ છે કાળી કિશમિશ, આટલી કિશમિશ ખાવાથી થશે ગજબનો ચમત્કાર...\nદોસ્તો નાની ઉંમરે વાળ સફેદ થવા એ વૃદ્ધાવસ્થાની નિશાની છે. જો તમે યુવાનીમાં વૃદ્ધ થવાથી બચવા માંગતા હોવ તો તમારા વાળને હંમેશા માટે કાળા કરવા ખૂબ જ જરૂરી છે અને કાળી કિસમિસ ખાવાથી સફેદ વાળની કાયમી સારવાર કરી શકાય છે. તેનાથી માત્ર વાળ સફેદ થવાનું બંધ નહીં થાય પરંતુ બધા વાળ કાળા, જાડા અને સિલ્કી બની શકે છે. આવી સ્થિતિમાં ચાલો આપણે વાળને કાળા કરવાની રીત વિશે જાણીએ.\nતમને જણાવી દઈએ કે વિવિધ પ્રકારની દ્રાક્ષમાંથી વિવિધ પ્રકારની કિસમિસ તૈયાર કરવામાં આવે છે. તેમાંથી કાળી કિસમિસ વાળ માટે ખૂબ જ ફાયદાકારક છે. જેમાં આયર્ન અને વિટામીન સી ખૂબ મોટી માત્રામાં હોય છે. જે વાળને કાળા કરે છે અને વાળ ખરતા તરત જ અટકે છે.\n1. સફેદ વાળની કાયમી સારવાર\nખોપરી ઉપરની ચામડીને ઓછું પોષણ મળવું એ સફેદ વાળનું મુખ્ય કારણ છે અને જેમ આપણે ઉલ્લેખ કર્યો છે કે કાળી કિસમિસ વિટામિન-સીથી સમૃદ્ધ છે. જે વાળના મૂળ અને ખોપરી ઉપરની ચામડીની પોષણને શોષવાની ક્ષમતાને વધારે છે. જેના લીધે વાળ લાંબા સમય સુધી કાળા રહે છે.\n2. વાળ ખરતા તરત બંધ કરે છે\nજે લોકો રોજ કાળી કિસમિસ ખાય છે, તેઓ વાળ ખરવાની સમસ્યાથી ઓછા પરેશાન થાય છે. કારણ કે તેમાં રહેલું આયર્ન શરીરમાં લોહીની ઉણપ અને લોહીના પ્રવાહને સુધારે છે. જેના કારણે માથાની ત્વચા અને વાળને પૂરતા પ્રમાણમાં ઓક્સિજન અને પોષણ મળે છે. તેથી તેઓ મૂળથી મજબૂત બને છે અને વાળ ખરવાનું જલ્દી બંધ થઈ જાય છે. વાળ ખરતા રોકવા માટે આ શ્રેષ્ઠ દવા છે.\n3. જાડા અને ભારે વાળ\nજો તમે પાતળા વાળની સમસ્યાથી પરેશાન છો તો તમે કાળા કિસમિસનો પણ ફાયદો મેળવી શકો છો. કારણ કે જ્યારે વાળના મૂળ અને માથાની ચામડીને પૂરતા પ્રમાણમાં પોષણ અને ઓક્સિજન મળે છે, ત્યારે તે આપોઆપ ભારે થવા લાગે છે.\nજો તમે કાળી કિશમિશ ખાઈને વાળને હેલ્ધી બનાવવા ઈચ્છો છો તો એક સરકારી વેબસાઈટ અનુસાર મહિલાઓ દરરોજ 28 ગ્રામ અથવા 90 કાળી કિસમિસ ખાઈ શકે છે. તે જ સમયે, પુરુષો 42 ગ્રામ અથવા 135 કાળી કિસમિસ ખાઈ શકે છે. તમને જણાવી દઈએ કે વાળને હેલ્ધી બનાવવા માટે કાળી કિસમિસને આખી રાત પલાળી રાખો અને સવાર-સાંજ તેનું સેવન કરો.\nઅરબાઝ થી છૂટાછેડા પછી આવી થઈ ગઈ હતી મલાઈકા ની સ્થિતિ, કીધું – હવે સુખી છું પરંતુ અર્જુન. . . .\nઆમિરખાન ના પરણિત ભાણા ઇમરાન ખાન પર આવી ગયું પાડોશી પર દિલ, જોઈ લો તેની હોટ તસવીરો…\nક્યારેક આ હસીનાઓ સાથે માધુરી દીક્ષિતનો હતો 36નો આંકડો, એક ને તો મીડિયા સામે કર્યા હતા આક્ષેપ….\nNext શું પ્રેગનેટ છે અજય દેવગણની આ અભિનેત્રી, તસવીરોમાં જોવા મળ્યો અભિનેત્રીનો બેબી બમ્પ…\nPrevious સાવધાન !! વ્હોટસએપ પર આવ્યો કેબીસીનો મેસેજ? તો તરત કરો આ કામ નહિતર ખાલી થઈ જશે એકાઉન્ટ…


પડતર પ્રશ્નો મુદ્દે સુરત મેડિકલ કોલેજના પ્રાધ્યાપકો અને ડૉક્ટરોની હડતાલ મોકૂફ – Surat News\nપડતર પ્રશ્નો મુદ્દે સુરત મેડિકલ કોલેજના પ્રાધ્યાપકો અને ડૉક્ટરોની હડતાલ મોકૂફ\nSurat News 13/12/2021 News\nસુરત, તા. 13 ડિસેમ્બર 2021 સોમવાર\nસુરત સહિત ગુજરાતના સરકારી ડોકટરોએ પણ પગારના મુદ્દે ગુજરાત ગર્વમેન્ટ ડોકટર ફોરમ બનાવીને આંદોલન શરૂ કર્યું છે. જે અંતર્ગત સુરત મેડિકલ કોલેજના પ્રાધ્યાપક સહિતના ડોક્ટરો સોમવારથી હડતાળ પર જોવાની ચીમકી આપી હતી પણ મોડી રાતે થયેલી મીટીંગમાં આરોગ્ય મંત્રી અને આરોગ્ય અધિકારીઓએ ડોક્ટરને સમજાવતા હડતાલ મોકૂફ રાખવામાં આવી છે.\nપગાર સહિતના પડતર પ્રશ્નોને લઇને તબીબી શિક્ષકો સહિતના ડોક્ટરોના સંગઠનોએ એક થઇને ગુજરાત ગવર્મેન્ટ ડોક્ટર ફોરમ બનાવીને સરકાર સામે લડવા માટે આંદોલન શરૂ કર્યું છે પણ નિરાકરણ આવ્યું ન હતું.\nનવી સિવિલ ખાતે ડોકટરોએ કાળી પટ્ટી પહેરી લડત શરૃ કર્યા બાદ વિવિધ કાર્યક્રમો આપી રહ્યા છે. પણ સરકાર દ્વારા નિરાકરણ કરવામાં આવ્યું ન હોવાથી સુરત ગવર્મેન્ટ મેડિકલ કોલેજ સહિતની સરકારી ડોકટરોએ હવે સોમવારે હડતાલ પર જવાની ચીમકી આપી હતી.\nજોકે રવિવારે મોડી રાતે આરોગ્ય મંત્રી ઋષિકેશ પટેલ તથા આરોગ્ય અધિકારીઓ અને ડોક્ટર એસોસિએશનના હોદ્દેદારો સાથે પાંચ કલાક લાંબી મેરેથોન મીટિંગમા સમજાવવામાં આવ્યા હતા. મીટિંગમાં તેમણે પંદર દિવસની અંદર પડતર માંગણીઓના મુદ્દે યોગ્ય નિરાકરણની ખાતરી અપી હતી.\nસરકારના આશ્વાસન બાદ અમે હાલ પુરતું હડતાલ મોકૂફ રાખવાનો નિર્ણય કર્યો છે. જો આગામી પંદર દિવસ બાદ પણ સરકાર દ્વારા તબીબોની પડતર માંગણીઓ સ્વીકારવામાં નહીં આવે તો અમે ફરીથી હડતાળ કરીશું. એમ ગુજરાત મેડીકલ ટીચર્સ એસો. સુરત બ્રાન્ચનાં પ્રમુખ ડૉ.કમલેશ દવેએ જણાવ્યું હતું.\nPrevious પ્રેમસંબંધમાં ઠપકો આપનાર કાકા પર સગી ભત્રીજીએ પ્રેમી સાથે મળી ચપ્પુ માર્યુ\nNext સુરત નગર પ્રાથમિક શિક્ષણ સમિતિની બજેટની સામાન્ય સભા શરૂ


આદર્શ ગ્રામ માટે PM નરેન્દ્ર મોદીના આદર્શ મંત્ર | PM Modi makes 'adoptavillage' pitch, launches Saansad Adarsh Gram Yojana - Gujarati Oneindia\nઆદર્શ ગ્રામ માટે PM નરેન્દ્ર મોદીના આદર્શ મંત્ર\n| Updated: Saturday, October 11, 2014, 12:00 [IST]\nનવી દિલ્હી, 11 ઓક્ટોબર: વડાપ્રધાન નરેન્દ્ર મોદી આજે પોતાની સરકારના મહત્વાકાંક્ષી પ્રોજેક્ટ 'આદર્શ ગ્રામ યોજના'નો શુભારંભ કર્યો. વડાપ્રધાન નરેન્દ્ર મોદીનો આ કાર્યક્રમ દિલ્હી સ્થિત વિજ્ઞાન ભવનમાં ચાલી રહ્યો છે. આ યોજના હેઠળ સાંસદ વર્ષ 2019 સુધી ત્રણ ગામમાં પાયાની તથા માળખાકીય તથા સંસ્થાગત માળખું વિકસિત કરવાની જવાબદારી ઉઠાવશે એટલે 2019 સુધી દરેક સસંદીય ક્ષેત્રમાં ત્રણ આદર્શ ગામ બનાવવાનો લક્ષ્ય રાખ્યો છે.\nવડાપ્રધાન નરેન્દ્ર મોદીએ પોતે રોહનિયાં વિધાનસભાના કકરહિયા ગામને ખોળે લીધું છે. આ સમાચાર ફ્લેશ થતાં જ ગામના તૂટેલા રોડને બનાવવામાં આવી રહ્યાં છે અને આખા ગામમાં યુદ્ધના ધોરણે સફાઇ અભિયાન ચાલી રહ્યું છે. વારાણસીથી લગભગ 22 કિલોમીટર દૂર રોહનિયાના કકરહિયા ગામ વડાપ્રધાનના સંસદીય ક્ષેત્રના અંતગર્ત આવે છે.\nઅત્રે ઉલ્લેખનીય છે કે વડાપ્રધાન નરેન્દ્ર મોદીએ 15 ઓગષ્ટના રોજ પોતાના ભાષણમાં બધા સાંસદ અને ધારાસભ્યોને પોત-પોતાના વિસ્તારમાં આદર્શ ગામ વિકસિત કરવાની અપીલ કરી હતી. આદર્શ ગ્રામ યોજના હેઠળ વડાપ્રધાન નરેન્દ્ર મોદી 14 ઓક્ટોબરના રોજ પોતાના સંસદીય વિસ્તાર બનારસ જવાના છે. નરેન્દ્ર મોદી અહીં સૌથી પહેલાં પીએમબીએચયૂના ટ્રામાં સેન્ટરનું ઉદઘાટન કરશે. આ દરમિયાન નરેન્દ્ર મોદી અહીં વણકરો માટે મોટા પ્રોજેક્ટની જાહેરાત કરવાના છે.\nનરેન્દ્ર મોદીના આદર્શ મંત્ર\n- યોજના હેઠળ બધા સાંસદ 2019 સુધી પોતાના ક્ષેત્રોનો વિકાસ કરશે.\nમોદીના આદર્શ મંત્ર\n- સાંસદોને રહેશે પોતાના ગામ પસંદ કરવાની આઝાદી, પરંતુ પોતાનું ગામ કે સાસરી નહી.\n- ધારાસભ્ય પણ બનાવશે આદર્શ ગામ, સૌના સાથથી થશે બધાનો વિકાસ\n- સાંસદ આદર્શ ગ્રામ યોજના રચનાત્મક રાજકારણની મુકશે ઇંટ.\n- સાંસદ કોઇપણ પાર્ટીનો હોય, બધાનું લક્ષ્ય એક- વિકાસ\n- સક્રિય ગ્રામ સભાઓથી દરેક ગામની સમીક્ષા, દર મહિને થશે સમીક્ષા\n- બાળ મૃત્યું દર, માતૃ મૃત્યું દરમાં થશે ચોક્કસ ઘટાડો\n- દેશના દરેક રાજ્યમાં કેટલા ગામ એવા જેના પર ગર્વ કરી શકાય.\n- જન ભાગીદારીથી જ વિકાસ થાય છે સંભવ, મૂળભૂત સુવિધાઓનો થશે વિકાસ.\n- આઝાદી બાદ દરેક સરકારે ગ્રામ વિકાસની પહેલ કરી જે ચાલુ રહેશે.\n- યોજનાઓ હંમેશા બધા માટે હોય છે, પરંતુ કેટલાક ગામે જ પ્રગતિ કરી.\n- દરેક ગામનો ઉજવવામાં આવશે જન્મ દિવસ, ઉત્સવની માફક થશે જશ્ન\n- સરકાર દ્વારા નહી સમાજ દ્વારા થશે વિકાસ\n- આપૂર્તિ આધારિત નહી, માંગ આધારિત થશે વિકાસ\nઆ યોજના હેઠળ સાંસદ વર્ષ 2019 સુધી ત્રણ ગામમાં પાયાની તથા માળખાકીય તથા સંસ્થાગત માળખું વિકસિત કરવાની જવાબદારી ઉઠાવશે એટલે 2019 સુધી દરેક સસંદીય ક્ષેત્રમાં ત્રણ આદર્શ ગામ બનાવવાનો લક્ષ્ય રાખ્યો છે. સૂત્રો દ્વારા મળતી માહિતી અનુસાર વડાપ્રધાન નરેન્દ્ર મોદીએ પોતે રોહનિયાં વિધાનસભાના કકરહિયા ગામને ખોળે લીધું છે. આ સમાચાર ફ્લેશ થતાં જ ગામના તૂટેલા રોડને બનાવવામાં આવી રહ્યાં છે અને આખા ગામમાં યુદ્ધના ધોરણે સફાઇ અભિયાન ચાલી રહ્યું છે. વારાણસીથી લગભગ 22 કિલોમીટર દૂર રોહનિયાના કકરહિયા ગામ વડાપ્રધાનના સંસદીય ક્ષેત્રના અંતગર્ત આવે છે.\n14 ઓક્ટોબરના રોજ વડાપ્રધાન જશે વારાણસી\nઅત્રે ઉલ્લેખનીય છે કે નરેન્દ્ર મોદીએ 15 ઓગષ્ટના રોજ પોતાના ભાષણમાં સાંસદ અને ધારાસભ્યોને પોત-પોતાના વિસ્તારમાં આદર્શ ગામ વિકસિત કરવાની અપીલ કરી હતી. આદર્શ ગ્રામ યોજના હેઠળ વડાપ્રધાન નરેન્દ્ર મોદી 14 ઓક્ટોબરના રોજ પોતાના સંસદીય વિસ્તાર બનારસ પણ જવાના છે. નરેન્દ્ર મોદીએ સૌથી પહેલાં પીએમબીએચના ટ્રામા સેન્ટરનું ઉદઘાટન કરશે. આ દરમિયાન નરેન્દ્ર મોદી અહીંના વણકરો માટે કોઇ મોટા પ્રોજેક્ટની જાહેરાત કરવાના છે.\nnarendra modi devlopement saansad adarsh gram yojana delhi નરેન્દ્ર મોદી વિકાસ સાંસદ આદર્શ ગ્રામ યોજના દિલ્હી\nPrime Minister Narendra Modi on Saturday launched an ambitious village development project under which each MP will adopt three villages and ensure their development.


ચંદ્રબાબુની હાજરીમાં મમતાએ ધરણા સમેટી લીધા, કહ્યું – મોદી રાજીનામું આપી ગુજરાત જાય | CN24NEWS\nHomeચંદ્રબાબુની હાજરીમાં મમતાએ ધરણા સમેટી લીધા, કહ્યું - મોદી રાજીનામું આપી ગુજરાત...\nચંદ્રબાબુની હાજરીમાં મમતાએ ધરણા સમેટી લીધા, કહ્યું – મોદી રાજીનામું આપી ગુજરાત જાય\nકોલકત્તાઃ પશ્ચિમ બંગાળના મુખ્યમંત્રી મમતા બેનર્જીએ મંગળવારે આંધ્રના મુખ્યમંત્રી ચંદ્રબાબુ નાયડૂની હાજરીમાં ધરણા ખતમ કર્યા હતા. તેઓ કોલકત્તાના પોલીસ કમિશનર રાજીવ કુમાર પર સીબીઆઇની કાર્યવાહી વિરૂદ્ધ રવિવાર રાતથી ધરણા પર બેઠાં હતા. આ પહેલાં મંગળવારે સવારે સુપ્રીમ કોર્ટે રાજીવ કુમારને સીબીઆઇની સામે રજૂ કરવાના આદેશ આપ્યા હતા. કુમારને શિલોન્ગ સ્થિત સીબીઆઇ ઓફિસમાં હાજર થવું પડશે. ચંદ્રબાબુ નાયડૂ મંગળવારે મમતા સાથે મુલાકાત કરવા ઘટનાસ્થળ પર પહોંચ્યા. અહીં મમતાએ કહ્યું, કેન્દ્ર સરકાર રાજ્યની એન્જસીઓ સહિત તમામ તપાસ એજન્સીઓ પર નિયંત્રણ રાખવા ઇચ્છે છે. મોદીએ રાજીનામું આપીને ગુજરાત પરત જવું જોઇએ. આ એક વ્યક્તિ અને એક પાર્ટીની સરકાર છે.\nCBI કાર્યવાહી વિરૂદ્ધ મમતાના ધરણા\nરાજીવની ધરપકડ નહીં: સુપ્રીમ કોર્ટ\nકોર્ટે મંગળવારે સુનવણી કરતા એવી સ્પષ્ટતા કરી હતી કે, રાજીવ કુમારની ધરપકડ ના કરવામાં આવે. કોર્ટના આદેશને મમતાએ સંવિધાન અને પોતાની જીત ગણાવી છે. વળી, ભાજપાએ તેને સીબીઆઇની જીત મેળવી છે. સીબીઆઇએ સુપ્રીમ કોર્ટમાં અરજી દાખલ કરી હતી. આગામી સુનવણી 20 ફેબ્રુઆરીના રોજ થશે.\nરવિવારે CBI રાજીવની ધરપકડ કરવા પહોંચી\nઆ પહેલાં રવિવારે સીબીઆઇની ટીમ રાજીવ કુમારની પૂછપરછ કરવા કોલકત્તા પહોંચી હતી. કોલકત્તા પોલીસે સીબીઆઇને આવું કરવાથી અટકાવી હતી. સીબીઆઇની કાર્યવાહી વિરૂદ્ધ મમતા બેનર્જીએ ધરણા શરૂ કર્યા હતા. બીજી તરફ, સીબીઆઇએ પણ આ મામલે સુપ્રીમ કોર્ટમાં અરજી દાખલ કરી હતી.\nCBIનો આરોપ- કુમારે પુરાવાઓનો નાશ કર્યો\nચીફ જસ્ટિસ રંજન ગોગોઈની આગેવાની વાળી બેંચે આ મામલાની સુનાવણી કરી હતી. CBI તરફથી એટોર્ની જનરલ કેકે વેણુગોપાલ હાજર થયા હતા. કહ્યું કે કોલાકાતા પોલીસે શારદા કૌભાંડનાં પુરાવાઓ સાથે ચેડા કર્યા હતા. એટર્ની જનરલે જણાવ્યું કે, પશ્વિમ બંગાળ સરકારે કૌભાંડની તપાસ કરવા માટે વિશેષ ટીમ (SIT)ની રચના કરી હતી, રાજીવ કુમાર આ તપાસ ટીમનાં પ્રમુખ હતા.\nસુપ્રીમ કોર્ટે કુમારને નોટિસ ફટકારી હતી, જેનો તેમણે 20 ફેબ્રુઆરી પહેલા આપવો પડશે. કોર્ટે આગળની સુનાવણીમાં બંગાળનાં પ્રમુખ સચિવ, ડીજીપી અને કુમારને વ્યક્તિગત રૂપે હાજર થવાનું પણ કહ્યું હતુ. સુપ્રીમ કોર્ટે કુમારને મેઘાલયનાં શિલોંગ સ્થિત સીબીઆઈ ઓફિસમાં હાજર થવા અને કુમારની ધરપકડ નહિ કરવા અંગે પણ જણાવ્યું હતું. સુપ્રીમ કોર્ટે સીબીઆઈની તિરસ્કાર અરજી પર બંગાળનાં મુખ્ય સચિવ, ડીજીપી અને કોલકાતા પોલીસ કમિશનરને જવાબ આપવા માટે કહ્યું છે. આ જવાબ 18 ફેબ્રુઆરી પહેલા આપવો પડશે.\nમોદી દાદાગીરી કરી રહ્યા છેઃ મમતા\nસુપ્રીમ કોર્ટે નિર્ણય બાદ મમતાને કહ્યું કે, સુપ્રીમ કોર્ટે આદેશ આપ્યો છે કે રાજીવ કુમારની ધરપકડ નહિ થાય. આ અમારી નૈતિક જીત છે. આજે બંધારણની જીત થઈ છે. અમારો પક્ષ મજબૂત છે. મોદી સરકાર અમને કામ નથી કરવા દેતી. મોદી તેમની મનમાની કરી રહ્યા છે અને દાદાગીરી કરી રહ્યા છે. કોઈ વ્યક્તિ તેમના વિરોધમાં જાય તો તેની ધરપકડ કરી લેવામાં આવે છે. કોઈની ઓરિસ્સામાં તો કોઈની બિહારમાં ધરપકડ કરવામાં આવે છે. મેં મોદીના વિરોધમાં કહ્યુ તો મને ફોન આવી ગયો, ફોનમાં એક અધિકારીએ કહ્યું કે તમે મોદી વિશે કંઈ ન બોલો. મેં કહ્યું કેમ ન બોલુ, આ લોકતંત્ર છે. જે ખોટું છે, અમે તેના વિરોધમાં જ બોલશુ. 16 રાજયોનાં 21 દળોનાં નેતાઓએ મમતાનું સમર્થન કર્યુ હતુ.\nઆ બંધારણની હત્યા નહીં તો શું છે – BJP\nભાજપના નેતા પ્રકાશ જાવડેકરે કહ્યું હતું કે, “અમે પૂછવા માંગીએ છીએ કે મમતા ધરણા પર કેમ બેઠી છે? પોલીસ કમિશનરને બચાવવા માગે છે કે પોતાને બચાવવાના પ્રયાસ કરી રહી છે? તે છુપાવવા શું માગે છે? ચિટફંડ મામલે તૃણુમૂલના સાંસદ અને મંત્રીની ધરપકડ થઈ, ત્યારે મમતાએ ધરણા ન કર્યાં. પોલીસ કમિશનરની પાસે એવું શું છે જેને બચાવવા માટે મમત રોડ પર બેસી ગઈ છે. એક લાલ ડાયરી, એક પેન ડ્રાઈવનો ઉલ્લેખ થયો હતો જેમાં અનેક લોકોના નામ છે, પેમેન્ટની જાણકારી છે. શું તેમને બચાવવા માગે છે મમતા? જેને ચિટફંડ કૌભાંડની તમામ ગુપ્ત માહિતીઓ ખબર છે તેને અને પોતાને બચાવવા મમતા ધરણા પર બેઠી છે. મુખ્યમંત્રીના ઘરે બેઠક હોય અને તે ઉઠીને પોલીસ કમિશનરના ઘરે ચાલી જાય તે પણ પહેલી વખત થયું છે. આ બંધારણની હત્યા નથી તો શું છે?”\nભાજપ ચોર પાર્ટી-અમારી નહીં- મમતા\nમમતા બેનરજીએ કહ્યું, દેશ નરેન્દ્ર મોદીથી પરેશાન થઈ ચૂક્યો છે. આડે ઈમરજન્સી કરતાં પણ વધારે ખરાબ હાલત છે. અમારી ધીરજ હવે પૂરી થઈ ગઈ છે. કેન્દ્ર સરકાર સીબીઆઈને કાર્યવાહી કરવા માટે પ્રેશર કરી રહી છે. મોદીએ સીબીઆઈને કહ્યું કે, કઈંક તો કરો. ભાજપ ચોર પાર્ટી છે. કોલકાતામાં અમારી રેલી પછી મોદી અને અમિત શાહ અમારી પાછળ પડી ગયા છે. ભાજપની એક્સપાઈરી ડેટ નજીક છે.\nપોલીસ કમિશનરના ઘરે અજીત ડોભાલના ઈશારાથી દરોડા પાડવામાં આવી રહ્યા છે. રાજીવ કુમાર દુનિયાના ખૂબ સારા ઓફિસર છે. ચિટફંડ કૌભાંડમાં અમે તપાસ કરી છે, અમુક લોકોની ધરપકડ પણ કરી છે. સીબીઆઈ ટીમ વોરંટ વગર પોલીસ કમિશનરના ઘરે પહોંચી છે. મારુ કામ બધાને સુરક્ષા આપવાનું છે. મોદી વિરુદ્ધ આપણે એક થવાનું છે. મોદીને હટાવીને દેશ બચાવો. આજે દેશના માળખા અને સંવિધાન પર હુમલો કરવામાં આવી રહ્યો છે. હું લોકતંત્રને બચાવવા માટે ધરણાં પર બેઠી છું. આજે કેબિનેટ બેઠક પણ અહીંથી જ થશે.\nજોકે પશ્ચિમ બંગાળ અને કેન્દ્ર સરકાર વચ્ચે આ પહેલી વખત વિવાદ નથી થયો. ત્રણ મહિનાની અંદર આ ત્રીજી ઘટના છે.\nસુપ્રીમકોર્ટ લાઇવ: રાજીવ-સરકારને પૂછપરછ અંગે સમસ્યા શું છે?\nવેણુગોપાલ: રાજીવ શારદા ચીટ ફંડ ગોટાળાની તપાસ માટે રચાયેલી એસઆઈટીના વડા હતા. જ્યારે તપાસ સીબીઆઈને સોંપાઈ ત્યારે રાજીવે તમામ પુરાવા આપ્યા નહોતા. સીબીઆઈએ બોલાવ્યા તો પણ આવ્યા નહીં.\nચીફ જસ્ટિસ: અમે પોલીસ કમિશનરને તપાસમાં સહયોગ આપવા કહીશું.\nવેણુગોપાલ: રાજીવે સીબીઆઈને આરોપીઓના સુધારાયેલા કોલ રેકોર્ડ આપ્યા હતા. રેકોર્ડમાં એ માહિતી નથી કે કોણે કોને કોલ કર્યો. આ બધી વાતો કોઈ મોટા ષડયંત્ર તરફ ઇશારો કરે છે. રાજીવ પૂછપરછ માટે આવતા નથી.\nસિંઘવી: રાજીવકુમારને ખલનાયકની જેમ રજૂ કરવામાં આવે છે. જ્યારે તેમણે અનેકવાર સીબીઆઈને પત્ર લખી કોઈ ન્યૂટ્રલ સ્થળે મળવા કહ્યું હતું. સાથે જ એ પણ કહ્યું કે સીબીઆઈ સમગ્ર એસઆઈટીને એક સાથે સવાલ કરે. તેઓ તપાસમાં સામેલ થવા તૈયાર છે.\nચીફ જસ્ટિસ: તમે (રાજીવ અને પ. બંગાળ સરકાર) બહુ બધી વાતોનો માત્ર અંદાજ લગાવો છે. તમારી સમસ્યા શું છે ? તપાસમાં સહયોગ કરવો પડશે.\nવેણુગોપાલ: સીબીઆઈ દિલ્હીમાં પૂછપરછ કરવા માગે છે.\nસિંઘવી: પૂછપરછ કોલકાતામાં થઈ શકે છે અથવા કોઈ ન્યૂટ્રલ સ્થળે.\nચીફ જસ્ટિસ: સ્થળ બતાવો, કે જે અંગે બંને પક્ષ સંમત હોય.\nવેણુગોપાલ: શિલોંગની સીબીઆઈ ઓફિસમાં પૂછપરછ થઈ શકે છે.\nચીફ જસ્ટિસ: ઠીક છે, શિલોંગ ઠંડુ સ્થળ છે. ત્યાં બંને પક્ષ કુલ રહેશે. રાજીવ શિલોંગ જશે.\nPrevious articleનવા FDI નિયમની અસર, વોલમાર્ટ ફ્લિપકાર્ટને વેચી શકે છે: મોર્ગન સ્ટેનલી\nNext articleહશે કમલનાથ સરકાર, એવા નિયમો કર્યા કે હવે આલતુ-ફાલતુ લોકો ભગવો પહેરીને ઓમ ઓમ નહીં કરી શકે


કોરોના સંક્રમણના પ્રાથમિક તબક્કે HRCT સ્કેન સલાહભર્યો નથી : ડૉ.પંકજ અમીન | CN24NEWS\nHome અમદાવાદ કોરોના સંક્રમણના પ્રાથમિક તબક્કે HRCT સ્કેન સલાહભર્યો નથી : ડૉ.પંકજ અમીન\nકોરોના સંક્રમણના પ્રાથમિક તબક્કે HRCT સ્કેન સલાહભર્યો નથી : ડૉ.પંકજ અમીન\nકોરોનાવાયરસનું સંક્રમણ જાણવા માટે RT-PCR ટેસ્ટ અને રેપીડ એન્ટીજન ટેસ્ટ કરાવવામાં આવે છે. સરકાર દ્વારા પણ આ બંને ટેસ્ટને જ ગ્રાહ્ય રાખવામાં આવ્યા છે. પ્રવર્તમાન કોરોનાની સ્થિતિમાં ઘણાય લોકો રેડિયો ડાયગ્નોસીસ માટેના HRCT (હાઇ રિઝોલ્યુશન કોમ્પ્યુટર ટ્રોમોગ્રાફી) સીટી સ્કેનને પણ કોરોનાનો ટેસ્ટ માની બેઠા છે જે તદ્દન ખોટુ છે.\nસિવિલ હોસ્પિટલના રેડિયોલોજી વિભાગના વડા ડો. પંકજ અમીને જણાવ્યું હતું કે, કોરોના સંક્રમણના પ્રાથમિક તબક્કે HRCT સ્કેન સલાહભર્યો નથી. જ્યારે અન્ય નિષ્ણાંત તબીબોના મત મુજબ, એક HRCTમાં છાતીએ ૧૦૦૦ X-RAY જેટલા રેડીએશન ઝીલવા પડે છે. જે રેડિયેશનનો ડોઝ ઘણો જ મોટો કહેવાય છે. લાંબા ગાળે આ રેડિએશનના કારણે કેન્સર થવાની પણ શક્યતાઓ રહેલી છે.\nકોરોનાની પ્રવર્તમાન સ્થિતિમાં ઘણાય પરિવારો આ સમગ્ર પ્રક્રિયા થી બચવા પણ HRCT ટેસ્ટ કરાવી રહ્યા છે જે તબીબી સલાહભર્યુ નથી. રેડિયો ડાયગ્નોસીસમાં HRCTનો ઉપયોગ ફેફસામાં વાયરસની અસર જોવા માટે કરાવવામાં આવે છે. પરંતુ તે ક્યારેય કરાવવો જોઇએ તે માટેના તબક્કા નિર્ધારિત છે. કોરોના વાયરસથી સંક્રમણના શરૂઆતના તબક્કામાં એટલે કે ઇન્ક્યુબેશન ફેઝમાં દર્દી હોય ત્યારે તબીબો આ ટેસ્ટ કરાવવાની સલાહ આપતા નથી. તાવ આવવો, માથુ દુખવુ જેવા સામાન્ય લક્ષણો ધરાવતા દર્દી માટે આ ટેસ્ટની જરૂરિયાત રહેતી નથી.\nતબીબોના મત મુજબ કોરોના વાયરસનાના પ્રાથમિક તબક્કામાં મોટાભાગે એચઆરસીટી સામાન્ય જ આવે છે. ત્યારબાદના પ્રોગ્રેસીવ ટેસ્ટમાં વાયરસ ફેફસા સુધી પહોંચે ત્યારે એચઆરસીટી ટેસ્ટમાં લક્ષણો જણાઇ આવે છે. વાયરસનું સંક્રમણ ગંભીર બને ત્યારે બંને બાજુના ફેફસા ભરાઇ જાય અને વધારે પડતો સ્કોર જોવા મળે છે. ત્યારબાદ ફેફસામાં રીગ્રેસનનો સ્ટેજ આવે છે એટલે કે ફેફસામાં વાયરસનું સંક્રમણ વધવા લાગે છે.\nરેડિયોલોજી વિભાગના વડા ડો. પંકજ અમીનના જણાવ્યા અનુસાર, HRCT માં દર ચાર થી પાંચ દિવસમાં વાયરસનું સ્ટેજ બદલાય છે તેનુ સ્વરૂપ બદલાતુ જોવા મળે છે. એટલે કે જો વાયરસે ફેફસામાં ગંભીર રીતે નુકસાન પહોંચાડ્યુ હોય તો 14 થી 28 દિવસ દરમિયાનમાં એચઆરસીટીમાં બદલાવ જોવા મળે છે. શરૂઆતના તબક્કામાં જ્યારે કોવિડ રીપોર્ટ પોઝીટીવ આવે અને HRCT કરાવવામાં આવે ત્યારે તેની સામાન્ય આવવાની સંભાવના પ્રબળ રહેલી છે. જો ઓક્સિજનનું પ્રમાણ 95 ટકા કે તેથી વધારે રહેતુ હોય તો તબીબી સલાહ પ્રમાણે પ્રાથમિક તબક્કામાં એચ.આર.સી.ટી. કરાવવાની જરૂરિયાત રહેતી નથી. બીજા તબક્કા એટલે કે7દિવસ બાદ જ એચઆરસીટી ટેસ્ટ કરાવવાની સલાહ આપવામાં આવે છે.\nHRCTમાં બતાવવામાં આવતો CS સ્કોર શું છે?\nHRCT દરમિયાન કોરેડ સ્કોર એટલે કે કોવિડ વાયરસે ફેફસામાં કેટલા પ્રમાણમાં અસર કરી છે. ફેફસાનો કેટલો ભાગ કોરોના વાયરસથી સંક્રમિત છે. વાયરસે ફેફસામાં કેટલા પ્રમાણમાં બગાડ કર્યો છે તે આ સ્કોર થી જાણવામાં આવે છે. મનુષ્યના શરીરમાં બે ફેફસા હોય છે જેમાં જમણા ફેફસામાં ત્રણ અને ડાબા ફેફસામાં બે (lobule) હોય છે. કયા લોબમાં વાયરસની કેટલી અસર છે તે કોરેડ સ્કોર ૨૫ અથવા ૪૦ માંથી આપવામાં આવે છે. જો ૨૫ ના સ્કોર સંલગ્ન વાત કરીએ તો કોરેડ સ્કોરનો સરવાળો ૮ થી નીચે હોય તો હળવી અસર, આઠથી પંદરની વચ્ચે હોય તો મધ્યમ અને ૧૫થી વધુ હોય તો થોડી ગંભીર અસર માનવામાં આવે છે. કોરેડ સ્કોરમાં ગંભીરતા વધુ જણાઇ આવે ત્યારે જ દર્દીને સધન સારવારની જરૂર પડતી હોય છે. જેમાં તેને ઓક્સિજન અથવા વેન્ટીલેટર પર રાખવાની જરૂર જણાઇ આવે છે.\nPrevious articleપુત્રવધૂએ સાસારીયા સામે મેઘાણીનગર પોલીસ મથકમાં ફરિયાદ નોંધાવી\nNext articleRBIના નિર્ણયથી ખુશ શેરબજારે રચ્યો ઈતિહાસ, સેન્સેક્સ પ્રથમવાર 45100ની પાર\nઅસલામત અમદાવાદ / પીજીમાં મહિલાની છેડતી કરનાર ભાવિન શાહ નામના આરોપીની...\nભાનુશાળી હત્યા કેસમાં ગુજરાત પોલીસ બે શાર્પ શુટર અને અન્ય પાંચ...


ભારતમાં 12 વર્ષીય યુવતીને રેપ કરવા માટે3વર્ષીય છોકરાને જેલમાં મોકલી દેવાયો | ડેસબ્લિટ્ઝ\n"છોકરો સગીર હોવાથી અમે તેની પૂછપરછ એક તબક્કે કરી શકીશું નહીં."\n12 વર્ષીય બાળકીને તેના ઘરથી દૂર રાખવાની લાલચ આપીને બળાત્કાર ગુજાર્યો પછી પોલીસે3વર્ષના છોકરાને જેલમાં ધકેલી દીધો. માનવામાં આવી રહ્યું છે કે આ ઘટના શનિવાર 8 એપ્રિલ 2017 ના રોજ ચંદૌસીના સંભાલ વિસ્તારમાં બની હતી.\nપોલીસનું કહેવું છે કે 12 વર્ષના છોકરાએ છાશ આપવાનું વચન આપીને છોકરીને તેના ઘરેથી લઈ ગઈ. જોકે, તેણે ly વર્ષીય બાળકી પર બળાત્કાર ગુજાર્યો હોવાના અહેવાલ છે. આ અગ્નિપરીક્ષા દરમિયાન યુવાન છોકરી ચીસો પાડી, જે પડોશીઓ સાંભળી શકશે.\nપાડોશીઓ તાત્કાલિક ઘટના સ્થળે દોડી આવ્યા હતા અને3વર્ષના બાળકને બચાવી લીધા હતા. અહેવાલો કહે છે કે તેઓ 12 વર્ષના છોકરાને પોલીસ સ્ટેશન લાવ્યા હતા. દરમિયાન પડોશીઓ પણ બાળકીને નજીકની હોસ્પિટલમાં લઈ ગયા હતા.\nપોલીસે છોકરા સામે પ્રોટેક્શન ઓફ ચિલ્ડ્રન ફ્રોમ સેક્સ્યુઅલ એક્ટ્સ enseફન્સ (પીઓસીએસઓ) એક્ટ હેઠળ કેસ દાખલ કર્યો છે. અહેવાલોમાં એમ પણ કહેવામાં આવ્યું છે કે પોલીસ છોકરાને જેલમાં લઈ ગઈ છે. ચંદૌસી પોલીસ સ્ટેશનના અધિકારી સુરેન્દ્રસિંહ યાદવે પરિસ્થિતિ અંગે વધુ માહિતી આપી હતી.\nતેણે કહ્યું: “આરોપી એક અનટલેટેડ 12 વર્ષનો છે. તેના માતાપિતા મજૂર છે જ્યારે તે આખો દિવસ નિષ્ક્રિય રહે છે. છોકરો સગીર છે, તેથી અમે તેની પૂછપરછ કરી શકતા નથી. પણ તે ખરાબ સંગમાં આવી ગયો હશે. ”\nપોલીસે એ પણ ખુલાસો કર્યો હતો કે કેવી રીતે પડોશીઓએ કથિત બળાત્કારની જાણ કરવા માટે ડાયલ 100 બોલાવી હતી.\nઆ ક્ષેત્રમાં એક બાળક ઉપર જાતીય હુમલોની બીજી ઘટના છે. આ અગાઉ5માર્ચ, 2017 ના રોજ અહેવાલો કહે છે કે ચંદૌસીમાં બીજા બાળક પર યૌન હુમલો કરવામાં આવ્યો હતો. તેઓ કહે છે કે એક શખ્સે સગીર પર બળાત્કાર ગુજાર્યો હતો.\nનજીકના ગ્રામજનોએ આ ગુનાઓ બનતા તેને શોધી કા .્યો હતો અને તે વ્યક્તિને પકડ્યો હતો. માનવામાં આવે છે કે તેની ચાલીસના દાયકામાં તેમને પણ પોલીસ હવાલે કરવામાં આવ્યા હતા.\nટૂંકા ગાળામાં બનતી બે ઘટનાઓ સાથે, તે જાતીય હુમલોની વધતી સમસ્યાને પ્રકાશિત કરે છે. અને હવે આ કેસમાં આરોપી યુવાન વયે હોવાને કારણે તે બતાવે છે કે પોલીસે આ ગુનાઓ અટકાવવા વધુ કાર્યવાહી કરવાની જરૂર છે.\n64 વર્ષીય સેક્સ ગ્રૂમરને 13 વર્ષની વયના રેપિંગ ગર્લ માટે જેલમાં મોકલવામાં આવ્યો છે\nલક્ઝરી ક્રૂઝ વેડિંગમાં આડેલ સજને સના ખાનને વેડિંગ કર્યું હતું\nએશિયન ડ્રગ વેપારીએ શેરીઓમાં “બેંગિંગ” હેરોઇન વેચ્યા બાદ જેલ હવાલે કર્યો\nભારતમાં3વર્ષીય યુવતીને બસ પર બળાત્કાર આપવાનો આરોપી ક્લીનર\nમોહમ્મદ રૌફ અહેમદને વર્ષ 16 માં 2000 વર્ષની વયની રેપિંગ ગર્લ માટે જેલમાં ધકેલી દેવામાં આવ્યો હતો\n"તમે ચૂકવણી કરતા દરેક 80 પી માટે, સરકાર 20 પી ચૂકવશે. તે એટલું સરળ છે."\nચિલ્ડકેર કોસ્ટવાળા વાલીઓને સરકાર સપોર્ટ કરે છે


rain floods and earthquakes nature havoc in china\nGaurang Joshi | TNN | Updated: 12 Jul 2020, 11:37:00 PM\nબેજિંગઃ ચીન પર હાલ કુદરતનો પ્રકોપ ઉતર્યો છે. એકધારા વરસાદ પછી આવેલા પૂરના કારણે 52 લાખથી વધારે લોકોને અસર પહોંચી છે. જે પછી ચાર લાખ લોકોને સુરક્ષિત સ્થળે ખસેડવામાં આવ્યાં છે.\nતો રવિવારે ઉત્તર પૂર્વ શહેર તંગશાનમાં આવેલા ભૂકંપે લોકોને ગત દુર્ઘટનાની યાદ અપાવીને ડરાવી મૂક્યા છે. રિક્ટર સ્કેલ પર આ ભૂકંપની તીવ્રતા 5.1 માપવામાં આવી હતી. જોકે, આ ભૂકંપમાં કોઈ જાનમાલનું નુકસાન થવાના સમાચાર નથી.\nદક્ષિણ ચીનમાં ભારે વરસાદથી લાખો લોકોને અસર\nદક્ષિણ ચીનના અનેક પ્રાંતમાં ભારે વરસાદના કારણે નદીનું જળસ્તર પણ ખૂબ જ વધી ગયું છે. પૂરની સ્થિત ખૂબ જ ગંભીર બનતી જઈ રહી છે.શનિવારે ચાર હાઈડ્રોલોજિકલ સ્ટેશનનું જળસ્તર વર્ષ 1998ના સર્વોચ્ચ સ્તરથી ખૂબ જ ઊંચું રહ્યું છે. ચીનના ચ્યાંગશી પ્રાંતના પોયાંગહૂ સરોવરમાં ભારે વરસાદ અને પૂરથી આશરે 52.1 લાખ લોકોને અસર પહોંચી છે.\nપૂરથી લાખો હેક્ટર પાકને નુકસાન\nચીનના સરકારી મીડિયા અનુસાર 4.3 લાખ લોકોને પૂરથી પ્રભાવિત વિસ્તાર પરથી સુરક્ષિત સ્થાનો પર પહોંચાડવામાં આવ્યાં છે. પૂરના કારણે 4.5 લાખ હેક્ટરમાં કૃષિ ઉત્પાદનોને પણ અસર પહોંચી છે. ચ્યાંગશી પ્રાંત ઉપરાંત હુપેઈ અને હુનાન પ્રાંતમાં પણ સ્થિતિ ગંભીર થઈ છે.\nનાગરિકોની જાનમાલ અને જીવની સુરક્ષા સુનિશ્ચિત કરવા માટે સ્થાનીક સરકારે પણ લોકોને સુરક્ષિત જગ્યાએ ખસેડ્યા છે.\nભૂકંપથી થરથર્યું પૂર્વ ચીન\nચીનના ઉત્તર-પૂર્વ શહેર તંગશાનમાં રવિવારે 5.1ની તીવ્રતાનો ભૂકંપ આવ્યો હતો. જોકે આ ભૂકંપથી કશું નુકસાન થયું નહોતું. ચીનની સમાચાર એજન્સી શિન્હુઆ અનુસાર ભૂકંપના કારણે જ બેજિંગથી 160 કિલોમીટર દૂર સ્થિત તંગશાન જનાર રેલસેવાઓને પણ અસ્થાયી સમય સુધી સ્થગિત કરવામાં આવી છે અને નુકસાનની આશંકાથી પાટાનું પણ નિરિક્ષણ થઈ રહ્યું છે.\nપાકિસ્તાને આતંકી હાફિઝ સઈદના બેંક એકાઉન્ટ્સ ફરીથી શરૂ કર્યા આર્ટિકલ શો\nRain Nature Havoc floods Earthquakes covid 19 China\nWeb Title : rain floods and earthquakes nature havoc in china


સાતમાંથી એક બ્રિટિશ ગ્રેજ્યુએટ નાણા ખર્ચી પોતાના પ્રોજેક્ટસ ઓનલાઈન પૂરા કરાવે છે\n28th Feb 2020 | Updated at 01:07am 28th Feb 2020\nGujarat Samachar > સમાજ > સાતમાંથી એક બ્રિટિશ ગ્રેજ્યુએટ નાણા ખર્ચી પોતાના પ્રોજેક્ટસ ઓનલાઈન પૂરા કરાવે છે\nપ્રોજેક્ટ પૂરા કરાવવાનો ધંધો વાર્ષિક ૧૦૦ મિલિયન પાઉન્ડને પારઃ આવી કંપનીઓ ન્યૂ ઝીલેન્ડ, ઓસ્ટ્રેલિયા, યુએસએ, પૂર્વ યુરોપ, ભારત અને ઈસ્ટ આફ્રિકામાં વધુ છે.\nWednesday 08th May 2019 06:07 EDT\nલંડનઃ ગત થોડાં વર્ષોમાં એસે-રાઈટિંગ સેવા આપતા અને એસે-મિલ તરીકે ઓળખાતાં ઓનલાઈન બિઝનેસીસની સંખ્યામાં ભારે વધારો થયો છે. આ નિબંધલેખન બિઝનેસમાં વિદ્યાર્થીઓ પોતાનું કામ નાણા ખર્ચી અન્યો પાસે કરાવડાવે છે. આ કાર્ય એટલું વધ્યું છે કે તે હવે વાર્ષિક ૧૦૦ મિલિયન પાઉન્ડની ઈન્ડસ્ટ્રી બની ગયેલ છે. સ્વાનસી યુનિવર્સિટીના એક અભ્યાસ મુજબ દર સાતમાંથી એક ગ્રેજ્યુએટ પોતાના પ્રોજેક્ટ કે વર્ક એસાઈમેન્ટ્સ બહારથી તૈયાર કરાવી રહ્યા છે.\nબ્રિટનમાં સ્નાતક કક્ષાના વિદ્યાર્થીઓ કોલેજમાંથી મળતા પ્રોજેક્ટ કે એસાઇન્મેન્ટને પૂરા કરવા છેતરપીંડી આચરી રહ્યા છે. તેઓ પ્રોજેક્ટ્સ જાતે પૂરા કરવાને બદલે બહારના લોકોને નાણા આપી ઓનલાઇન તૈયાર કરાવે છે. બીજા પાસે પ્રોજેક્ટ પૂરા કરાવવાનો ધંધો બહુ ફૂલ્યાફાલ્યો છે અને તે વાર્ષિક ૧૦૦ મિલિયન પાઉન્ડને પાર કરી ગયો છે. આવી કામગીરી કરતી કંપનીઓ ન્યૂ ઝીલેન્ડ, ઓસ્ટ્રેલિયા, યુએસએ, પૂર્વ યુરોપ, ભારત અને ઈસ્ટ આફ્રિકામાં વધુ છે.\nકેટલા વિદ્યાર્થીઓ આ રીતે છેતરપીંડી કરે છે તેમની સંખ્યા જાણવી મુશ્કેલ છે પરંતુ, યુનિવર્સિટી વોચડોગ ક્વોલિટી એસ્યોરન્સ એજન્સીને ૨૦૧૬માં જાણવા મળ્યું હતું કે વર્ષમાં આશરે આવી ૧૭,૦૦૦ ઘટના બને છે. જોકે, આ સંખ્યા હજુ વધુ હોવાનું કહેવાય છે. સ્વાનસી યુનિવર્સિટી દ્વારા ૨૦૧૪થી ૨૦૧૮ના ગાળામાં વિશ્વભરના ૫૪,૫૦૦ વિદ્યાર્થીના સર્વે અનુસાર ૧૫.૭ ટકા વિદ્યાર્થીએ છેતરપીંડીનો સ્વીકાર કર્યો હતો. તેઓએ આશરે ૨૦૦૦ શબ્દોનો પોતાનો પ્રોજેક્ટ નિબંધ નાણા ખર્ચીને લખાવડાવ્યો હતો.\nઅભ્યાસ મુજબ પ્રોજેક્ટ પૂરો કરવા માટે હજારો ઓનલાઇન વેબસાઇટ વિદ્યાર્થીઓને ઓફર આપે છે. બીજાની તુલનાએ અડધા ભાવે કામ કરવાની લાલચ પણ આપે છે. પ્રોજેક્ટ પૂરો કરવાની ફી અલગ અલગ રહે છે. વિદ્યાર્થીએ પ્રોજેક્ટનો વિષય, મહત્તમ શબ્દો અને સમયમર્યાદા જણાવવી પડે છે, જેના આધારે ફી નક્કી થાય છે. મેડિસીનમાં પીએચ.ડી લેવલના ૩૦,૦૦૦ શબ્દોનાં શોધનિબંધ માટે ૨૨,૫૦૦ પાઉન્ડ પણ ખર્ચવા પડે છે. આવા નિબંધો નિષ્ણાતો અને તેજસ્વી વિદ્યાર્થીઓ દ્વારા લખવામાં આવે છે.\nઈમ્પિરિયલ કોલેજ લંડનમાં કોમ્પ્યુટર સાયન્સીસના સીનિયર ટીચિંગ ફેલો અને નિબંધ છેતરપીંડી મુદ્દે યુકેના નિષ્ણાત ડો. થોમસ લેન્કેસ્ટર કહે છે કે એસે-મિલ્સથી યુનિવર્સિટીઓની પ્રતિષ્ઠા સામે ભારે જોખમ સર્જાય છે. તેમના સંશોધનમાં વિદ્યાર્થીઓએ બહારથી શોધનિબંધ લખાવ્યો હોય તેવી ૩૦,૦૦૦ ઘટના જોવાં મળી હતી. યુનિવર્સિટીઓ છેતરપીંડી વિરુદ્ધ કડક નીતિઓ ધરાવતી હોવાં છતાં એસે-મિલ્સ ગેરકાયદે નથી એને તેમની જાહેરાતો પણ થાય છે. આવી કંપનીઓ કાનૂની છીંડાનો ભરપૂર ઉપયોગ કરી ડિસક્લેઈમર્સમાં સ્પષ્ટ કરે છે કે આનો ઉપયોગ અભ્યાસના માર્ગદર્શન પૂરતો જ છે. એસે-મિલ્સને ગેરકાયદે જાહેર કરવાની માગણીઓ થાય છે પરંતુ, મોટા ભાગની કંપની વિદેશમાં હોવાથી અમલ કરાવવો મુશ્કેલ છે.


મોંઘવારીના ડરે શેરબજાર 1000 પોઇન્ટ તૂટ્યુઃ નિફ્ટીએ 16000ની મહત્વની સપાટી તોડી મોંઘવારીના ડરે શેરબજાર 1000 પોઇન્ટ તૂટ્યુઃ નિફ્ટીએ 16000ની મહત્વની સપાટી તોડી - Vibes Of India\nમોંઘવારીના ડરે શેરબજાર 1000 પોઇન્ટ તૂટ્યુઃ નિફ્ટીએ 16000ની મહત્વની સપાટી તોડી\nTeam VoI | Updated: May 12, 2022 2:14 pm\nમુંબઈઃ ભારતીય શેરબજારમાં ઘટાડાનો દોર જારી છે. શેરબજારમાં મોટાપાયા પર ચાલતી વેચવાલીના લીધે સેન્સેક્સમાં એક હજાર પોઇન્ટનો કડાકો બોલ્યો છે. બજાર સવારે ખૂલતાની સાથે જ હજાર પોઇન્ટ 650 પોઇન્ટ ઘટ્યુ હતુ. જ્યારે નિફ્ટીએ માર્કેટ ઓપનિંગમાં ગણતરીની મિનિટોમાં જ 16000ની મનોવૈજ્ઞાનિક સપાટી તોડી નાખી હતી.\nઆજે મોંઘવારીના આંકડા આવવાના છે. તેમા નોંધપાત્ર વધારો થવાની સંભાવનાએ સેન્સેક્સ 1000 પોઇન્ટથી પણ વધારે તૂટ્યો છે. શેરબજારમાં રીતસરનું બ્લડબાથ ચાલે છે. શેરબજાર એક સમયે 53000ની સપાટી તોડવાની નજીક આવી ગયું હતું. ગઇકાલે 54,088.39 પોઇન્ટ પર બંધ થયેલું બજાર ગેપમાં જ 480 પોઇન્ટ નીચે ખૂલ્યુ હતુ. તેના પછી નીચામાં છેક 53,047.75 પોઇન્ટ ગયું હતું. આમ સેન્સેક્સે 1029 પોઇન્ટનો કડાકો નોંધાવ્યો હતો. આમ સેન્સેક્સમાં લગભગ બે ટકાનો ઘટાડો થયો હતો. આમ સળંગ પાંચમા દિવસે બજારમાં ઘટાડો જારી રહ્યો છે.\nજ્યારે નિફ્ટી 16021.10 પર ખૂલ્યો હતો અને નીચામાં તેણે 15,848.10ની સપાટી બનાવી હતા. આમ તેણે 15,900ની પ્રતિકારક સપાટી તોડી હતી. જો કે આ લખાય છે ત્યારે નિફ્ટી નીચેથી ઉચકાઈને 15,901 પર ચાલતો હતો. આમ નિફ્ટી હાલમાં 266 પોઇન્ટ ઘટેલો છે.\nમાર્કેટ પ્રી-ઓપન હતુ ત્યારે જ ઘટાડામાં ચાલુ હતુ. બીએસઇ સેન્સેક્સ 480 પોઇન્ટ ઘટીને 53,608 પોઇન્ટ પર આવ્યો હતો. આમ તેણે 54000ની સપાટી તોડી નાખી હતી. જ્યારે નિફ્ટી 146 પોઇન્ટ ઘટીને 16,021 પર ચાલી રહ્યો હતો. ઓમ પ્રી-ઓપનમાં 16000ની ઉપરનો નિફ્ટી બજાર ખૂલતા જ નીચે આવી ગયો હતો.\nનિફ્ટીના 50 શેરોમાં 48 શેરો ઘટાડામાં ચાલે છે. બેન્ક નિફ્ટી 612 પોઇન્ટ એટલે કે 1.76 ટકા ઘટીને 34,080.85ના લેવલ પર ચાલે છે. બજાર નવ સપ્તાહના નીચલા સ્તરે આવી ગયું છે. સવારે નિફ્ટીમાં ઓએનજીસીનો એકમાત્ર શેર એવો હતો જે ગ્રીન ઝોનમાં હતો, બાકી બધા શેર રેડ ઝોનમાં હતા. બજાજ ફાઇનાન્સમાં 3.35 ટકાનો નોંધપાત્ર ઘટાડો છે. અદાણી પોર્ટ 3.21 ટકા તૂટ્યો છે. ઇન્ડસઇન્ડ બેન્કમાં 3.11 ટકાનો ઘટાડો છે. એસબીઆઇ લાઇફ હજી પણ 3.08 ટકા નીચે છે. ટાટા મોટર્સ 3.06 ટકા ઘટ્યો છે.\nગઇકાલે અમેરિકન બજારોમાં મોંઘવારીના આંકડા આવી ગયા છે.અમેરિકામાં મોંઘવારી 40 વર્ષના ઊંચા સ્તરે પહોંચી છે. આજે દેશમાં મોંઘવારીના આંકડા આવવાના છે અને તેમા અગાઉની તુલનાએ ઊંચા આંકડા આવવાની શક્યતા છે. આ ડરના લીધે બજારમાં કડાકો બોલ્યો છે.\nRelated Tags: bear nifty stock market BSE Sensex


In Nawabi Nagar Khambhat, two bulls got intoafight and fell between the cows | નવાબી નગર ખંભાતમાં બે આખલા જંગે ચઢ્યા, ગાય વચ્ચે પડતાં બંને છુટા પડ્યા - Divya Bhaskar\nIn Nawabi Nagar Khambhat, Two Bulls Got Into A Fight And Fell Between The Cows\nસમજાવટથી સમાધાન:નવાબી નગર ખંભાતમાં બે આખલા જંગે ચઢ્યા, ગાય વચ્ચે પડતાં બંને છુટા પડ્યા\nગાય વચ્ચે પડતાં જાણે સમજાવટથી સમાધાન થયું હોય તેમ બંને આખલાએ પોતાનો રસ્તો પકડ્યો\nખંભાતના લાલ દારવાજા સર્કલ પાસે બે અખલાની લડાઈથી વાતાવરણમાં હાસ્ય રેલાયું\nખંભાતમાં રખડતા પશુંઓનો ત્રાસ વધ્યો છે. નગરના મુખ્ય માર્ગો ઉપર સવાર સાંજ પડયા પાથર્યા રહેતા અને ફરતા પશુઓ જીવલેણ સાબિત થઈ શકે છે. અગાઉ પણ કેટલાક બનાવોમાં રાહદારીઓને ગંભીર ઈજાઓ થઈ હોવાના બનાવો છતાં નગરપાલિકા આ બાબતે ગંભીર જણાતી નથી. ગઈકાલે સમી સાંજે ખંભાતના લાલ દારવાજા સર્કલ પાસે બે અખલાની લડાઈએ રાહદારીઓ અને વાહનચાલકોને ભયભીત કરી દીધા હતા. વળી આ કારણે અહીં નાસભાગ મચતા પસાર થતા લોકો બે ઘડી થંભી ગયા હતા. રખડતા પશુઓના ત્રાસ નિવારવા નગરપાલિકા તંત્ર યોગ્ય પગલાં ભરે તેવી લોક માંગ ઉભી થઇ છે.\nનવાબી નગર ખંભાત નગરમાં રખડતા પશુઓનો સંખ્યા પ્રતિદિન વધી રહી છે. કેટલાક પશુપાલકો ગૌ વંશને રખડતા મૂકી દે છે. આ પશુઓ રાહદારી નાગરિકોને વાહન ચાલકો માટે ઘણીવાર આફતરૂપ બની રહે છે. નાગરિકો દ્વારા વારંવાર પાલિકા સભ્યોને રજૂઆત છતાં કોઈ નક્કર કાર્યવાહી કરવામાં આવતી નથી. જે કારણે નાગરિકોમાં વ્યાપક રોષ ઉભો થયો છે.\nખંભાતના પ્રવેશ દ્વાર સમાં અને મુખ્ય બજાર ગણાતા લાલદરવાજા સર્કલ પાસે ભરચક વિસ્તારમાં ગઈકાલે સાંજે બે આખલા જંગે ચઢતા રાહદારી વાહન ચાલકોના જીવ અધ્ધર થઈ ગયા હતા. લગભગ 15 મિનિટ સુધી આ યુધ્ધ ચાલ્યું હતું. જે બાદ એક ગાય વચ્ચે પડતા તે પણ અડફેટે ચઢી હતી. જોકે, ગાય વચ્ચે પડયા બાદ જાણે સમજાવટ અને સમાધાન થયું હોય તેમ બન્ને આખલાએ પોતપોતાનો રસ્તે વળ્યાં હતા. જે બાબતને લઈ આ તંગ વાતાવરણમાં હાસ્ય રેલાયું હતું.\nમહત્વનું છે કે, આ દરમિયાન રાહદારીઓ અને વાહનવ્યવહાર ડરના માર્યા થંભી ગયા હતા. જે બાદ શિફત પૂર્વક આખલાની લડાઈની વિરૂધ્ધ દિશામાં જઈ પોતાના માર્ગે નીકળી ગયા હતા. અવારનવાર ઉભી થતી આ પરિસ્થિતિને નાગરિકોમાં રોષ વ્યાપ્યો છે. જોકે, નગરપાલિકા વોટબેંક રાજનીતિને લઈ આ પરત્વે કોઈ નક્કર અને દંડનાત્મક કાર્યવાહી ન કરતી હોવાનો સુર નાગરિકો સમાજમાં વ્યાપક બન્યો છે.


MSU, Leicester and Durham University will Knowledge share | MSU, લેસ્ટર અને ડરહમ યુનિ. સાથે નોલેજ શેરિંગ કરશે - Divya Bhaskar\nMSU, Leicester And Durham University Will Knowledge Share\nMSU, લેસ્ટર અને ડરહમ યુનિ. સાથે નોલેજ શેરિંગ કરશે\nબ્રિટિશ કાઉન્સિલે બંને યુનિવર્સિ‌ટી સાથેની ભાગીદારી માટે ૨પ લાખનું ફંડ આપ્યું\nઆગામી સમયમાં એમ એસ યુનિવર્સિ‌ટી યુકેની લેસ્ટર અને ડરહમ યુનિર્વસિટી સાથે નોલેજના ક્ષેત્રે પાર્ટનરશિપ કરશે. તાજેતરમાં જ બ્રિટિશ કાઉન્સલે એમ એસ યુનિવર્સિ‌ટી સાથે લેસ્ટર યુનિવર્સિ‌ટીના પાર્ટનરશિપ માટે ૧૪ લાખ અને ડરહમ યુનિ. સાથેની પાર્ટનરશિપ માટે ૧૧ લાખના ફંડની ફાળવણી કરી છે. આ ફંડ આગામી એક વર્ષમાં પ્રોજેક્ટ શરૂ થતાં અપાશે. આ ફંડ નોલેજ ઇકોનોમિ પાર્ટનરશિપ (કેઇપી) સ્કીમ્સ અંતર્ગત ફાળવવામાં આવ્યું છે. યુકેની બંને યુનિવર્સિ‌ટીઓ સાથે એમ એસ યુનિવર્સિ‌ટીની પાર્ટનરશિપ થાય તે માટે યુનિવર્સિ‌ટીના વાઈસ ચાન્સેલર પ્રો.યોગેશસિંઘે બંને યુનિવર્સિ‌ટીની મુલાકાત લીધી હતી અને એમઓયુ સાઈન કર્યા હતા.\nઆ ઉપરાંત ઇન્ટરનેશનલ અર્ફેસના ડિરેકટર પ્રો. શરદ બંસલે પણ બ્રિટિશ કાઉન્સિલની મુલાકાત લીધી હતી. ડરહામ યુનિવર્સિ‌ટી સાથેના પ્રોજેક્ટ અંતર્ગત ભારતમાંથી વર્લ્ડ હેરિટેજ સાઈટ ચાંપાનેર અને વર્લ્ડ હેરિટેજ સાઈટ તરીકે ડરહમ સિટીના કલ્ચરલ હેરિટેજનો અભ્યાસ કરવામાં આવશે. આ પ્રોજેક્ટ માટે બંને યુનિવર્સિ‌ટીઓના આર્કિયોલોજિ ડિપાર્ટમેન્ટ્સ કો-ઓર્ડિનેટ કરશે. શહેરની ઐતિહાસિક ઇમારતો સહિ‌ત કલ્ચરલ હેરિટેજની જાળવણી થાય અને તે માટેના તજજ્ઞો અને જાણકારોનું માર્ગદર્શન વડોદરામાંથી જ સતત ઉપલબ્ધ બને તે માટે મહારાજા સયાજીરાવ યુનિવર્સિ‌ટી ખાતે એક વિશેષ સેન્ટર ફોર અર્બન સસ્ટેઈનેબિલિટીની સ્થાપના કરવામાં આવશે.\nઆ સેન્ટરમાં યુનિવર્સિ‌ટીના જ વિવિધ ડિપાર્ટમેન્ટ્સના તજજ્ઞોની સાથે વિદેશી તજજ્ઞોને આમંત્રિત કરીને વિદ્યાર્થીઓને ભણાવવામાં આવશે. આ માટે યુનિવર્સિ‌ટી ઓફ લેસ્ટર સાથે એમ એસ યુનિવર્સિ‌ટીના એમઓયુ થયા છે. આ સેન્ટરની સ્થાપના અગાઉ પ્રારંભિક તબક્કે સેમિનાર, વર્કશોપ, રિસર્ચ અને ટ્રેનિંગ મોડયુઅલ વગેરેની ચર્ચા કરવામાં આવશે. આ તમામ તૈયારીઓની બ્લ્યૂ પ્રિન્ટ તૈયાર કરવા અને આયોજન કરવા માટે શરૂઆતના તબક્કે બ્રિટિશ કાઉન્સિલ દ્વારા ૧૪ લાખ ફાળવવામાં આવ્યાં છે. આ બંને યુનિવર્સિ‌ટી સાથેના કોલાબ્રેશન માટે અપાયેલું ફંડ એમ.એસ. યુનિવર્સિ‌ટીને એક વર્ષમાં ખર્ચ કરવાનું રહેશે.\n-કેઈપી સ્કીમ હેઠળ સિડ ફંડ આપવામાં આવ્યું છે\nયુકે અને ઇન્ડિયન એકેડેમિક ઇન્સ્ટિ‌ટયૂશન્સ એકબીજાને કોલાબ્રેશનમાં મદદ કરે તે માટે બ્રિટિશ કાઉન્સિલની કેઈપી સ્કીમ છે. હાલમાં મદદરૂપે અપાયેલા આ ફંડને સિડ ફંડ કહેવાય છે. કારણ કે તે શરૂઆતના તબક્કામાં આપવામાં આવ્યું છે. યુનિવર્સિ‌ટીના આ દિશામાં જેમ જેમ આગળ ધપશે તેમ તેમ વધુ ફંડની ફાળવણી પણ કરાશે.\n-યુનિ.માં સેન્ટર ફોર અર્બન સસ્ટેઈનેબિલિટી સ્થપાશે\nયુનિવર્સિ‌ટી ઓફ લેસ્ટર ખાતે પણ આવું જ સેન્ટર ફોર અર્બન સસ્ટેઈનેબિલિટિ છે જ. આ કોલોબ્રેશનથી લેસ્ટરની યુનિવર્સિ‌ટીના એકસપર્ટ્સની શહેરના સેન્ટર ફોર અર્બન સસ્ટેઈનેબિલિટી માટે મદદ મળશે. આ સેન્ટરમાં આર્કિયોલોજી, હિ‌સ્ટ્રી, પોલિટિકલ સાયન્સ, સોશિયોલોજી, આર્ટ્સ એન્ડ એસ્થેટિક્સ, મ્યૂઝિયોલોજી, લો, એન્વાયર્નમેન્ટલ સાયન્સિસ, જિઓગ્રાફી, જિઓલોજી, પોપ્યૂલેશન રિસર્ચ સેન્ટર, સિવિલ એન્જિનિયરિંગ જેવા અનેક વિભાગોને સાંકળી લેવામાં આવશે.


કોહલી અને સચિનનાં ઘરને પણ ટક્કર આપે તેવો છે, ધોનીનો આલીશાન બંગલો, જૂઓ તસવીરો…… – હું ગુજરાતી\nHome/life style/કોહલી અને સચિનનાં ઘરને પણ ટક્કર આપે તેવો છે, ધોનીનો આલીશાન બંગલો, જૂઓ તસવીરો……\nકોહલી અને સચિનનાં ઘરને પણ ટક્કર આપે તેવો છે, ધોનીનો આલીશાન બંગલો, જૂઓ તસવીરો……\nHu Gujarati TEAM October 26, 2020\tlife style Leaveacomment3Views\nનમસ્તે મિત્રો અમારા આ લેખમાં આપ સૌનું હાર્દિક સ્વાગત છે અને મિત્રો મહેન્દ્ર સિંઘ ધોની મુખ્યત્વે એમ. એસ. ધોની ના નામે જાણીતા ભારતીય ક્રિકેટર (બેટ્સમેન અને વિકેટકીપર) છે અને હાલની ભારતીય રાષ્ટ્રીય ક્રિકેટ ટીમ તેમજ ચેન્નાઇ સુપરકિંગ્સના કપ્તાન છે. તેમણે ડિસેમ્બર ૨૦૦૪ માં બાંગ્લાદેશ વિરુધ્ધ એક દિવસીય ક્રિકેટમાં તેમજ આ જ સમયગાળામાં તેમણે શ્રીલંકા વિરુદ્ધ ટેસ્ટમાં પદાર્પણ કર્યુ હતું.તેઓ ક્રિકેટના ત્રણેય ફોર્મેટમાં ભારતીય ક્રિકેટ ટીમના સુકાની છે.\nતેમણે ૨૦૦૭માં રાહુલ દ્રવિડ પાસેથી વન-ડે શ્રેણીનું સુકાનીપદ સંભાળ્યું અને તેમના નેતૃત્વ હેઠળ શ્રીલંકા અને ન્યુ ઝિલેન્ડ દ્વિપક્ષીય વન-ડે શ્રેણીમાં તેની પ્રથમ જીત થઇ.ધોનીનો જન્મ રાંચી, ઝારખંડ ખાતે થયો હતો.તેના પિતાનુ નામ પાનસિંઘ છે. તેને જયાંતી ગુપ્તા નામે એક બહેન અને નરેન્દ્ર સિંઘ ધોની નામે એક ભાઇ છે.તેણે પોતાનુ શિક્ષણ જવાહર વિદ્યામંદિર, શ્યામલી, ઝારખંડ ખાતે લીધુ હતુ. તેને નાનપણમાં બેડમિન્ટન અને ફુટબોલની રમત પ્રત્યે ખુબ લગાવ હતો.\nધોનીનું આલીશાન ફાર્મ હાઉસ.ભારતીય ટીમના પૂર્વ કેપ્ટન મહેન્દ્ર સિંહ ધોની લગભગ 1 વર્ષથી ક્રિકેટથી દૂર છે. ધોની હાલમાં પોતાના પરિવાર સાથે ક્વોલિટી સમય વિતાવી રહ્યો છે. પહેલા ખબર આવી રહી હતી કે તે આઈપીએલ ની 13મી સીઝનમાં કમબેક કરશે, પરંતુ કોરોના વાયરસના કારણે ટૂર્નામેન્ટને ટાળી દેવામાં આવી. એવામાં ધોની રાંચી સ્થિત પોતાના ફાર્મહાઉસ કૈલાશપતિ માં આરામ કરી રહ્યો છે. હાલમાં જ ધોની પોતાના ફાર્મહાઉસમાં ટ્રેક્ટર ચલાવતા જોવા મળ્યો હતો. ધોનીનું આ ફાર્મ હાઉસ7એકરમાં ફેલાયેલું છે.\nત્યારે જાણો ધોનીનું આ ફાર્મ હાઉસ અંદરથી કેવું છે.તે તેની ફુટબોલની ટીમનો ગોલકીપર હતો અને તેના ફુટબોલ પ્રશિક્ષકે તેને જિલ્લા કક્ષાએ ક્રિકેટ રમવા મોકલ્યો હતો. તેણે ત્યાં પોતાની વિકેટ-કીપીંગ કળાથી સૌને પ્રભાવિત કર્યા હતા અને ત્યારબાદ તે ૧૯૯૫-૧૯૯૮ દરમિયાન કમાન્ડો ક્રિકેટ ટીમના વિકેટ-કીપર બન્યો હતો. તેના પ્રદર્શનના આધારે તેને ૧૯૯૭-૯૮ માં વિનુ માંકડ ટ્રોફી માટે પસંદ કરવામાં આવ્યો હતો.ધોનીના લગ્ન ૪ જુલાઇ ૨૦૧૦ના રોજ સાક્ષી સિંઘ રાવત સાથે થયા હતા.\nભારતના સફળ કેપ્ટન અને કેપ્ટન કુલના નામથી જાણીતા બેટ્સમેન એમ એસ ધોનીએ નિવૃતિની જાહેરાત કરી છે. અચાનક નિવૃતિની જાહેરાત કરતા તેમના ચાહકોમાં નિરાશા છવાઈ છે. ભારતના સૌથી સફળ કેપ્ટનમાંના એક એમએસ ધોનીએ ભારતને ટી20 અને વન ડેમાં વિશ્વ વિજેતા બનાવી હતી.નવરાશની પળોમાં હોય છે ફાર્મ હાઉસ પર માહીનું ફાર્મ હાઉસ રાંચીમાં સ્થિત છે. તે પોતાનો નવરાશનો સમય ત્યાં જ પસાર કરે છે.\nજાદૂઈ કેપ્ટન રહેલ ધોનીના કરિયર પર નજર કરવામાં આવે તો આ હીરોએ ઝીરોથી શરૂઆત કરી હતી. જી, હાં પ્રથમ મેચમાં તે શૂન્ય પર પેવેલિયન પરત ફર્યો હતો. બાંગ્લાદેશના ચટ્ટોગ્રામમાં મેચ હતી. કેપ્ટન સૌરવ ગાંગુલી ટોસ હારી ચુક્યો હતો અને બાંગ્લાદેશે ભારતને પ્રથમ બેટિંગનું આમંત્રણ આપ્યું હતું. ભારતની શરૂઆત ખરાબ રહી અને ઓપનિંગ કરવા આવેલ ગાંગુલી (0) અને સચિન તેંડુલકર (19) ઝડપથી આઉટ થઈ ગયા હતા. ભારતીય ક્રિકેટ ટીમના પૂર્વ કેપ્ટન મહેન્દ્રસિંહ ધોનીએ ઇન્સ્ટાગ્રામ પર ક્રિકેટમાંથી નિવૃત્તિ લેવાની જાહેરાત કરી છે.\nધોનીના જૂના ઘરથી 20 મિનિટનું અંતર.આ ફાર્મ હાઉસ અંદરથી એટલું સુંદર છે કે લોકો તેનાથી ઈમ્પ્રેસ થયા વિના નથી રહી શકતા. ધોનીને પોતાના જૂના ઘરથી અહીં આવવામાં માત્ર 20 મિનિટનો જ સમય લાગે છે.તેણે ઇન્સ્ટાગ્રામ પર ચાર મિનિટનો લાંબો વિડિયો પોસ્ટ કર્યો છે, જેમાં તેણે ક્રિકેટ જીવનકાળની ઝલક દેખાડી છે. અને બેકગ્રાઉન્ડમાં એક ગીત વાગી રહ્યુ છે. તેમણે ચાહકોને તેને સમર્થન આપવા બદલ આભાર માન્યો હતો.કોહલી-સચિનના બંગલો પણ ઝાંખા પડી જાય.\nધોનીનું બાળપણ મૈકોન કોલોનીમાં એક 2બીએચકે ફ્લેટમાં પસાર થયું. તેણે 2009માં એક ત્રણ માળનું મકાન ખરીદ્યું હતું. અહીં લગભગ 8 વર્ષ સુધી તે રહ્યો અને બાદમાં નવા ફાર્મ હાઉસમાં શિફ્ટ થઈ ગયો. ધોનીના આ આલિશાન ફાર્મ હાઉસની આગળ કપિલ દેવ, વિરાટ કોહલી અને સચિન તેંડુલકરના લક્ઝરી બંગલો પણ ઝાંખા પડી જાય તેમ છે. કારણ કે ધોનીનું આ ઘર પ્રાકૃતિક સૌંદર્યથી ઘેરાયેલું છે.મહેન્દ્ર સિંઘ ધોની મુખ્યત્વે એમ. એસ. ધોની ના નામે જાણીતા ભારતીય ક્રિકેટર છે. ચેન્નાઇ સુપરકિંગ્સના કપ્તાન છે.\nતેમણે ડિસેમ્બર ૨૦૦૪ માં બાંગ્લાદેશ વિરુધ્ધ એક દિવસીય ક્રિકેટમાં તેમજ આ જ સમયગાળામાં તેમણે શ્રીલંકા વિરુદ્ધ ટેસ્ટમાં પદાર્પણ કર્યુ હતું. તેઓ ક્રિકેટના ત્રણેય ફોર્મેટમાં ભારતીય ક્રિકેટ ટીમના સુકાની રહી ચૂકયા છે. તેમણે ૨૦૦૭માં રાહુલ દ્રવિડ પાસેથી વન-ડે શ્રેણીનું સુકાનીપદ સંભાળ્યું અને તેમના નેતૃત્વ હેઠળ શ્રીલંકા અને ન્યુઝીલેન્ડ દ્વિપક્ષીય વન-ડે શ્રેણીમાં તેની પ્રથમ જીત થઇ હતી. ધોનીએ ભારતને વિશ્વકપ અપાવ્યો છએ.અંદર છે ઈન્ડોર સ્ટેડિયમ.ધોનીએ તમામ સુવિધાઓનું ધ્યાન રાખતા તેનું નિર્માણ કરાવ્યું હતું.\nફાર્મ હાઉસમાં ઈન્ડોર સ્ટેડિયમ છે. સુંદર સ્વીમિંગ પૂલ પણ છે. માહી આ ક્રિકેટની પ્રેક્ટિસ કરી શકે આ માટે નેટ પ્રેક્ટિસિંગ મેદાન પણ છે.અંદર છે અલ્ટ્રા મોડર્ન જીમ.ધોનીએ ફીટ રહેવા માટે અહીં અલ્ટ્રા મોડર્ન જીમ બનાવડાવ્યું છે. માહી બાઈકનો શોખીન છે. તેની પાસે 100થી પણ વધારે બાઈક છે. તેણે ખરીદ્યા બાદ ક્યારેય કોઈ બાઈક નથી વેચી. આ માટે અલગથી ગેરેજ છે, જેની ચારેય બાજુ કાચ લાગેલા છે.ભારતીય ક્રિકેટ ટીમના પૂર્વ સુકાનીએ તેની ક્રિકેટ કારકિર્દીમાંઅનેક એવા સિમાચિન્હો હાંસલ કર્યા છે\nજેને પ્રશંસકો પણ આજ સુધી ભુલ્યા નથી. મહેન્દ્ર સિંહ ધોની ક્રિકેટના ઈતિહાસનો એકમાત્ર કેપ્ટન છે, જેણે આઈસીસીની તમામ ત્રણ ટ્રોફી 2007 ટી20 વર્લ્ડ કપ, 2011 ક્રિકેટ વર્લ્ડ કપ અને 2013ની ચેમ્પિયન્સ ટ્રોફી જીતી છે.ત્યારબાદ મિત્રો ભારતના પૂર્વ કેપ્ટન મહેન્દ્રસિંહ ધોનીએ શનિવારે ઇન્સ્ટાગ્રામ પર પોસ્ટ કરીને ઇન્ટરનેશનલ ક્રિકેટમાંથી નિવૃત્તિ જાહેર કરી છે.આઈસીસી વનડે અને ટી-20 વર્લ્ડ કપ, તેમજ ચેમ્પિયન્સ ટ્રોફી જીતનાર દુનિયાના એકમાત્ર કેપ્ટને પોતાની પોસ્ટમાં લખ્યું કે,આભાર તમારા પ્રેમ અને સપોર્ટ માટે.\nકેપ્ટન કુલ તરીકે ઓળખાતા માહીએ 199 વનડે અને 72 ટી-20માં ભારતની કપ્તાની કરી હતી. તેને 2007માં પ્રથમ વખત ટીમની કપ્તાની સોંપવામાં આવી હતી. તેની હેઠળ ભારત ટેસ્ટમાં વર્લ્ડ નંબર 1 બન્યું હતું. તેમજ તે એકમાત્ર પ્લેયર છે, જેણે ત્રણેય ફોર્મેટમાં 50થી વધુ મેચમાં ટીમને લીડ કરી છે. ધોનીએ જાન્યુઆરી 2017માં વનડે કપ્તાની છોડી હતી. અને તે પહેલા ડિસેમ્બર 2014માં ટેસ્ટમાંથી કપ્તાની છોડી હતી.ધોનીએ 2004માં ડેબ્યુ કર્યું હતું અને 2007માં ટી-20 વર્લ્ડ કપમાં એક્સપરિમેન્ટ રૂપે તેને કપ્તાની સોંપવામાં આવી હતી.\nત્યારે બધાને આશા ન હોય તેવામાં સમયે તેણે દક્ષિણ આફ્રિકામાં ટી-20 વર્લ્ડ કપ જીતાડીને ટી-20ની ગેમ હંમેશા માટે બદલી નાખી હતી. તે જીતના લીધે આ ફોર્મેટને ગ્લોબલ પોપ્યુલારીટી મળી હતી. તે બાદ ધોનીને રાહુલ દ્રવિડની જગ્યાએ વનડેની અને અનિલ કુંબલેની જગ્યાએ ટેસ્ટની કપ્તાની પણ સોંપવામાં આવી હતી.તેમજ મિત્રો જો આ લેખ પસંદ આવ્યો હોય તો જરૂરથી તમારા મિત્રો તેમજ તમારા પરિવાર સાથે શેર કરવા માટે વિનંતી ધન્યવાદ.\nPrevious યુવતીના સ્તન નાના હોવાથી બહેનપણીએ, આપી એવી વિચિત્ર સલાહ કે જાણી તમે પણ ચોંકી જશો…….\nNext સગાઈમાં આટલી મોંઘી વીંટી મળી હતી, સાઉથની આ હિરોઈનોને કિંમત જાણી ચોંકી જશો\nડાયરાના કિંગ કહેવાતા કીર્તિદાન ગઢવી રહે છે આ ઘરમાં,જુવો તમામ તસવીરો\nમિત્રો દરરોજની જેમ આજે પણ હું એક એવો લેખ લઈને આવ્યો છું કે જેમાં વિશે …


માણસ કોઇના મોતની કામના કેવી રીતે કરી શકતો હશે? : દૂરબીન – કૃષ્ણકાંત ઉનડકટ | ચિંતનની પળે : કૃષ્ણકાંત ઉનડકટ\nAugust 9, 2020 Krishnkant Unadkat DOORBIN 0\nમાણસ કોઇના મોતની કામના\nકેવી રીતે કરી શકતો હશે?\nજિંદગી અને મોત ઉપરવાળાના હાથમાં છે એવું આપણે\nકહેતાં, સાંભળતાં અને વાંચતાં આવ્યાં છીએ.\nઆ દુનિયામાં એવા વિકૃત મગજના માણસોની\nકમી નથી જે બીજાનું મોત ઇચ્છે છે!\nઅમિતાભ દવાખાનામાં હતા ત્યારે એક વ્યક્તિએ ટ્વિટ કરી કે,\nએ કોરોનાથી મરી જાય તો સારું!\nઅમિતાભે આવી માનસિકતાનો જવાબ પણ કચકચાવીને આપ્યો!\nજન્મ અને મૃત્યુ વિશે હંમેશાં એવું કહેવાતું આવ્યું છે કે, એ બંને ઇશ્વરના હાથમાં છે. આપણો જન્મ ક્યાં થશે એની પસંદગી આપણે કરી હોતી નથી. મૃત્યુનું પણ એવું જ છે. મૃત્યુ ક્યારે, ક્યાં અને કેવી રીતે આવશે તે કોઇ કહી શકતું નથી. મૃત્યુ ડરામણો શબ્દ છે. હું મોતથી ડરતો નથી એવું કહેનારો ભડભાદર પણ જ્યારે મૃત્યુને સામે ઊભેલું જુએે છે, ત્યારે એના મોતિયા મરી જાય છે. આવું થવું પણ સ્વાભાવિક જ છે. સ્વજનનું મૃત્યુ માણસને હચમચાવી દે છે. વાતો તો એવી પણ કરવામાં આવે છે કે, મૃત્યુનો શોક વ્યર્થ છે. ભગવદ ગીતામાં કહ્યું છે કે, આત્મા અમર છે. જે નાશ પામે છે એ શરીર છે. જેવી રીતે મનુષ્ય જૂનાં વસ્ત્રો ત્યજીને નવાં વસ્ત્રો ધારણ કરે છે, તેવી રીતે આત્મા વૃદ્ધ તથા નકામાં શરીરને ત્યજીને નવાં ભૌતિક શરીરને ધારણ કરે છે. આત્માને કોઇ પણ શસ્ત્રથી છેદી શકાતો નથી, અગ્નિથી બાળી શકાતો નથી, પાણીથી ભીંજવી શકાતો નથી કે પવનથી સૂકવી શકાતો નથી. શરીર નાશ પામે છે, આત્મા નહીં. આમ છતાં કોઇ સ્વજન વિદાય લે ત્યારે વસમું તો લાગે જ છે. એનું કારણ એ હોય છે કે, આપણે એ શરીરને ઓળખતાં હતાં, એની સાથે જ વાત કરતાં હતાં. આત્માને આપણે ઓળખતા નથી. છતાં આપણે એવી પ્રાર્થના તો કરીએ જ છીએ કે, ભગવાન એમના આત્માને શાંતિ આપે. દુનિયાના ઘણા ધર્મોમાં પુનર્જન્મની વાતો છે. વેલ, મૃત્યુની ફિલોસોફીની વધુ વાતો કરવી નથી, વાત કરવી છે એવા માણસોની, જે બીજાનું મોત ઇચ્છતાં રહે છે.\nદરેક માણસે ક્યારેક ને ક્યારેક પોતાની નજીકના સ્વજનનું મૃત્યુ ઇચ્છ્યું હોય છે, એવું વિવાદાસ્પદ વિધાન એક ફિલોસોફરે કર્યું છે. ઘણા લોકો ગુસ્સામાં એવું કહેતાં હોય છે કે, મરતોય નથી એ કે મરતીયે નથી એ! કોઇના મૃત્યુની કામના કરવી એ એક જાતની વિકૃતિ જ છે. આમ તો એનો કોઇ અર્થ પણ હોતો નથી. એનું કારણ સરવાળે તો એ જ છે કે, કોણ ક્યારે જવાનું છે એ કુદરત જ નક્કી કરે છે. કોઇ શાપ કોઇને મારી નાખતા નથી. બોલિવૂડના મેગા સ્ટાર અમિતાભ બચ્ચન હમણાં કોરોનાની સારવાર માટે હોસ્પિટલાઇઝ્ડ થયા હતા. કોઇએ અમિતાભ વિશે એવી ટ્વિટ કરી કે, અમિતાભ કોરોનાના કારણે મરી જાય! અમિતાભે ટ્વિટ કરી કે, ‘ઐસી કામના કરને વાલે જો ભી હૈ, ઉસસે ઉનકે ફેન્સ હી નિપટ લેંગે. મૈં તો કહૂંગા ઠોક દો…..કો.’ અમિતાભની આ ટ્વિટ વિશે પણ અનેક ફેન્સે એવી કમેન્ટ કરી હતી કે, તેમણે આવો જવાબ આપવો જોઇતો નહોતો. એકટરે ક્ષમા આપવી જોઇતી હતી. એ પછી અમિતાભે એવું પણ લખ્યું કે, ‘દુર્જનો કે વચન સે સજ્જનો કા ગૌરવ કમ નહીં હોતા, પૃથ્વી કી ધૂલિ સે ઢકે હુએ રત્ન કી બહુમૂલ્યતા કભી કમ નહીં હોતી.’\nથોડા દિવસો અગાઉ જ વિદાય લેનારા સમાજવાદી પાર્ટીના નેતા અમરસિંહ સિંગાપોરમાં સારવાર લેતા હતા ત્યારે તેમના મૃત્યુ વિશે અમુક લોકોએ અફવાઓ ફેલાવી હતી. અમરસિંહે એક વીડિયો મેસેજમાં એવું કહ્યું હતું કે, જે મિત્રો મારા મૃત્યુની કામના કરી રહ્યા છે તેઓ આ કામના છોડી દે. ટાઇગર અભી જિંદા હૈ. તેમણે તો એમ પણ કહ્યું હતું કે, જે મારા મોતની વાતો ફેલાવે છે એને કોટિ કોટિ ધન્યવાદ. જાણીતા લોકોના મોતની અફવાઓ છાશવારે ફેલાતી રહે છે. દિલીપ કુમારથી માંડીને લતા મંગેશકર સુધીના લોકોની આવી વાતો ફેલાઇ છે. આમ તો કોઇના મોતની અફવા ફેલાય ત્યારે એવું પણ કહેવામાં આવે છે કે, જેના વિશે વાત થઇ એની આવરદા વધે છે. સવાલ એ થાય કે, કોણ આવી વાતો ફેલાવે છે? આવી વાતો ફેલાવવામાં એને શું મજા આવતી હશે? આવું કરવામાં એવા લોકોને સેડેસ્ટિક પ્લેઝર મળે છે. એની પાછળ પણ વિકૃત માનસિકતા કામ કરે છે. અમુક લોકો જેનું કંઇ બગાડી શકતા નથી એના વિશે આવી વાતો કરતા હોય છે. ઇર્ષાળુ માણસ જ્યારે કંઇ કરી શકે એમ ન હોય, ત્યારે જે ટોચ ઉપર હોય એના મૃત્યુની કામના કરે છે.\nઅમુક લોકો વળી જરાક જુદી રીતે વાત કરે છે. કોઇના મોતની વાત કરતાં પહેલાં એવું બોલે છે કે, ભગવાન એમને સો વર્ષના કરે, પણ હવે એ લાંબું કાઢે એવું લાગતું નથી. એ હવે કેટલું જીવવાના છે? આવી વાતો કરનારા લોકો વિચિત્ર હોય છે. હા, ક્યારેક આપણે એવું પણ બોલતાં હોઇએ છીએ કે, ભગવાન હવે એમને બોલાવી લે તો સારું. પોતાનું સ્વજન કોઇ બીમારીના કારણે ખૂબ જ રીબાતું હોય ત્યારે માણસથી આવું બોલાઇ જાય છે. એનો ઇરાદો એવો જ હોય છે કે, એમને અસહ્ય પીડામાંથી મુક્તિ મળે. બહુ રીબાઇને કોઇ વિદાય લે ત્યારે પણ એવું બોલાતું હોય છે કે, આમ તો એ છૂટ્યા. બહુ હેરાન થતા હતા. ઘણી વખત કોઇની બદમાશીની વાત સાંભળે ત્યારે પણ લોકો એવું બોલતાં હોય છે કે, આવા લોકો તો મરી જવા જોઇએ. આવું બધું થતું હોય છે. સાચી વાત તો એ છે કે, કોઇનું મૃત્યુ ક્યારેય ઇચ્છવું ન જોઇએ. આપણે ઇચ્છીએ એમ થવાનું પણ નથી. કોઇના મોતની વાત કરીએ ત્યારે એને તો કંઇ થવાનું નથી, પણ આપણે મપાઇ જઇએ છીએ. આપણી માનસિકતા છતી થાય છે. જે બીજાના સુખ અને સુંદર જિંદગીની કામના કરે છે એ જ સાચા અને સારા લોકો છે.\nબદલ ગઇ હૈ કુછ ઐસી હવા જમાને કી,\nકિ આમ હો ગઇ આદત નજર ચુરાને કી,\nયે બાત કાશ સમઝતે સભી ચમનવાલે,\nચમન લુટા તો નહીં ખૈર આશિયાને કી.\n( ‘દિવ્ય ભાસ્કર’, ‘રસરંગ’ પૂર્તિ, તા. 09 ઓગસ્ટ 2020, રવિવાર, ‘દૂરબીન’ કોલમ)


જીએક્સટી 540 સી યુલા: ટ્રસ્ટ ગેમિંગનો ગેમપેડ હવે ઉપલબ્ધ | ગેજેટ સમાચાર\nઈડર એસ્ટેબાન | | કન્સોલ, હોમ\nબજારમાં હાલનો ગેમપેડ પસંદગી વધી રહ્યો છે. તેથી, તમારી જરૂરિયાતોને અનુરૂપ એવા ગેમપેડની પસંદગી કરવી તે ઘણી વિવિધતાઓ અને કિંમતો, ગુણો અને ડિઝાઇનની શ્રેણી સાથે જબરજસ્ત હોઈ શકે છે. ટ્રસ્ટ ગેમિંગ એ આ માર્કેટ સેગમેન્ટમાં સૌથી મોટી હાજરીવાળી બ્રાન્ડ્સમાંની એક છે અને તેઓ હવે અમને તેમના નવા ગેમપેડ સાથે છોડી રહ્યા છે. આ જીએક્સટી 540 સી યુલા કમો એડિશન છે, જે શામેલ3મીટરની કેબલ સાથે આવે છે.\nઆ GXT 540C Yula camo version se ગુણવત્તા નિયંત્રણ તરીકે અને તેના પોતાના વ્યક્તિત્વ સાથે પ્રસ્તુત તે પોસાય તેવા ભાવે વેચાય છે. એક બહુમુખી મ .ડેલ હોવા ઉપરાંત, તેનો ઉપયોગ કરતી વખતે વપરાશકર્તાઓને મહત્તમ આરામ આપવા માટે રચાયેલ એક એર્ગોનોમિક ડિઝાઇન છે.\nકંપનીએ જ જણાવ્યું છે તેમ, GXT 540C Yula છે તીવ્ર અને લાંબા ગેમિંગ સત્રો માટે રચાયેલ છેછે, જે તેમની આરામદાયક ડિઝાઇન માટે વધુ વાસ્તવિક આભાર માનવામાં આવે છે. તમે કલાકો સુધી રમતમાં પોતાને સંપૂર્ણપણે નિમજ્જન કરી શકો છો: તેની એર્ગોનોમિક્સ ડિઝાઇન અને રબર કોટિંગ દરેક સમયે મક્કમ અને આરામદાયક પકડ સુનિશ્ચિત કરે છે.\nઆ ઉપરાંત, તે એક ગેમપેડ છે જે ઘણા વિકલ્પો આપે છે, કારણ કે તે કુલ 13 બટનો સાથે આવે છે, બે એનાલોગ જોયસ્ટીક્સ અને ડિજિટલ નિયંત્રણ પેનલ. આ બધું આ મોડેલને લાંબા ગેમિંગ સત્રો માટે સંપૂર્ણ સહાયક બનાવવામાં સહાય કરે છે. આ સંદર્ભમાં ટ્રસ્ટ ગેમિંગની ગેરંટી સાથે.\nજીએક્સટી 540 સી યુલાનો એક ફાયદો એ તમામ પ્રકારની રમતો સાથે તેની સુસંગતતા છે. તમે કોઈ શીર્ષક રમી રહ્યા છો અથવા કયા ઉપકરણ પર છો તે મહત્વનું નથી. તે બધી લડાઇઓ માટે સંપૂર્ણ શસ્ત્ર તરીકે પ્રસ્તુત છે. સીધા ઇનપુટ / એક્સ-ઇનપુટ સ્વિચ બદલ આભાર, તમે કોઈપણ રમત સાથે સંપૂર્ણ રીતે જોડાઈ શકો છો. તમારા પ્લેસ્ટેશન3પર દબાણ-સંવેદનશીલ શૂટિંગ નિયંત્રણો અને એનાલોગ "શોલ્ડર" બટનોના અનુભવનો આનંદ લો. તમે તમારા લેપટોપ અને પીસી પર પહેલાં ક્યારેય નહીં રમી શકશો.\nજીએક્સટી 540 સી યુલા કમો આવૃત્તિ તે પહેલાથી જ 30,99 ડ aલરના સૂચવેલા ભાવે વેચાણ પર છે. આ ગેમપેડ અને બ્રાન્ડના અન્ય ઉત્પાદનો વિશે વધુ જાણવા માટે, તમે તેની સત્તાવાર વેબસાઇટની મુલાકાત લઈ શકો છો, આ કડી માં\nલેખનો સંપૂર્ણ માર્ગ: ગેજેટ સમાચાર » હોમ » કન્સોલ » ટ્રસ્ટ ગેમિંગ દ્વારા જીએક્સટી 540 સી યુલા કમો આવૃત્તિ: બજારમાં સૌથી સર્વતોમુખી ગેમપેડ


જેટ ઍરવેઝમાં ટૉપના ત્રણ અધિકારીનાં ધડાધડ રાજીનામાં\nઍરલાઇન્સ કંપનીની મુશ્કેલી વધી : ફાઈનાન્સ અધિકારી પછી સીઇઓ સહિતનાં ત્રણ રાજીનામાં\nમુંબઈ, તા. 14 : જેટ એરવેઝની મુશ્કેલીઓ ખતમ થવાનું નામ નથી લઇ રહી. આર્થિક તંગીના કારણે સંચાલન ટૂંકા સમય માટે બંધ થયા બાદ તેમના વરિષ્ઠ અધિકારીઓ પણ સતત રાજીનામું આપી રહ્યા છે. કંપનીના એક્ઝિક્યુટિવ અને મુખ્ય ફાઇનાન્સ અધિકારી અમિત અગ્રવાલ બાદ હવે સીઇઓ વિનય દુબે અને ચીફ પીપલ ઓફિસર રાહુલ તનેજા તેમ જ કંપની સેક્રેટરી કુલદીસ શર્માએ પણ રાજીનામું આપી દીધું છે. મંગળવારે જ કંપનીના ચીફ ફાયનાન્સ ઓફિસરે અગ્રવાલના રાજીનામાની જાહેરાત કરી તે પછી જણાવ્યું કે, તેમણે વ્યક્તિગત કારણોને લઇને રાજીનામું આપ્યું છે. એ પછી તુરત દુબે, તનેજા અને શર્માએ પણ રાજીનામું આપી દીધું હતું. વિનય દુબેએ પણ રાજીનામા પાછળ વ્યક્તિગત કારણોને ટાંક્યા હતા.\nદુબે જેટની સાથે ઓગસ્ટ-2017માં જોડાયા હતા અને એથી પહેલાં ડેલ્ટ એરલાઇન્સ અને અમેરિકન એરલાઇન્સની સાથે પણ કામ કરી ચૂક્યા છે. એસ્સાર ગ્રુપના એચઆર હેડ રહી ચૂકેલા તનેજા ફેબ્રુઆરી-2016થી જેટ એરવેઝ સાથે હતા. અગ્રવાલ ફાયનાન્સ વડાના રૂપમાં ડિસેમ્બર-2015માં જેટમાં જોડાયા હતા. તેમને નવેમ્બર-17માં ડેપ્યુટી સીઇઓની વધારાની જવાબદારી અપાઇ હતી.


સુરતના લોકોએ3લાખ ગોળીઓ ખાધી - OTT India\nHomeન્યૂઝસુરતના લોકોએ3લાખ ગોળીઓ ખાધી\nજુલાઇ 6, 2021\nauthor: Jay Sakariya\nસુરતના લોકોએ3લાખ ગોળીઓ ખાધી\n2 મહિનામાં સુરતના લોકોએ માનસિક રોગોની3લાખ ગોળી ખાધી, 70 ડૉક્ટરો પાસે રોજ 500 દર્દી આવી રહ્યા\nકોરોના ફોબિયાથી દર્દી 50% સુધી વધ્યાં; જુલાઈ-2020થી માર્ચ 2021 સુધી 60 લાખ ગોળીઓ ખાધી\nએન્જાઈટી, કોરોના ફોબિયા, ડિપ્રેશન ઓફ પેનિક ડિસઓર્ડરના દર્દીઓની સંખ્યામાં વધારો નોંધાયો\nસુરત હાલમાં માનસિક તણાવમાંથી પસાર થઈ રહ્યું છે. છેલ્લા બે મહિનામાં લોકોએ માનસિક બીમારીની ત્રણ લાખથી વધુ ગોળી ખાધી તેના પરથી તેનો અંદાજ આવી શકે છે. શહેરના મનોચિકિત્સકો પાસે રોજના 400થી 500 દર્દીઓ સારવાર માટે પહોંચે છે. આ તણાવ કોરોનાની દેણ છે. દર્દીઓ ગભરાટ, બેચેની, પરસેવો આવવો, શરીર ઠંડુ પડવું, મોતનો ડર, પલ્સ વધવા, આત્મહત્યાના વિચાર આવવા જેવી ફરિયાદ કરે છે. ડૉક્ટરો કહે છે કે દર્દીઓ એન્જાઈટી, કોરોનાનો ફોબિયા, ડિપ્રેશન, પેનિક ડિસઓર્ડર વગેરેથી પીડાઈ રહ્યાં છે. આવા દર્દીની સંખ્યા કોરોનાકાળમાં 50% જેટલી વધી ગઈ છે. સુરતમાં 65થી 70 જેટલા મનોચિકિત્સક ડૉક્ટર છે. એક ડૉક્ટર પાસે 8થી 10 દર્દી પહોંચી રહ્યાં છે. ડૉક્ટરો સારવાર માટે દર્દીને અલ્પ્રેક્સ, દુક્સેલ, નેક્સિટો, લોનાજોબ જેવી દવા આપી રહ્યાં છે.\nચારે તરફ સમસ્યાના સમાચાર સાંભળી-વાંચી લોકો માનસિક બીમાર થઇ રહ્યાં છે. દરેક વ્યક્તિ કોઈને કોઈ સમસ્યાને કારણે ચિંતિત છે. રોજ અમે નવા કેસ જોઈએ છીએ. દર્દી કહે છે કે અમે બધી તપાસ કરાવી, બધા રિપોર્ટ નોર્મલ છે છતાં આરામ નથી. – ડૉ. મુકુલ ચોક્સી, સિનિયર મનોચિકિત્સક\n20માંથી 10 દર્દી આવા જ:\nએન્જાઈટી, ડિપ્રેશન, પેનિક ડિસઓર્ડર અને કોરોના ફોબિયા જેવી બીમારીથી દર્દીની સંખ્યા છેલ્લા એક વર્ષમાં 50%થી વધુની થઈ છે. અત્યારે અમારી પાસે રોજ 20માંથી 10 દર્દી આવી સમસ્યા લઈને આવે છે. આ તમામ માનસિક રીતે બીમાર દર્દી હોય છે. – ડૉ. પ્રણવ પચ્ચીગર, મનોચિકિત્સક.\nબીજી લહેરે બીમારી વધારી, માર્ચ પછી માનસિક દર્દી વધ્યા:\nકોરોનાની પહેલી લહેરમાં લૉકડાઉનને કારણે લોકો સારવાર માટે હોસ્પિટલ સુધી પહોંચ્યા નહોતા. તેઓ સમજી શકતા નહોતા કે તેઓ માનસિક રીતે બીમાર છે. પરંતુ લૉકડાઉન ખૂલ્યું કે લોકોએ અચાનક હોસ્પિટલ જવાનું શરૂ કર્યું. પછીથી કાઉન્સેલિંગ દરમિયાન જણાયું કે તેઓ માનસિક રીતે બીમાર છે. માર્ચ 2021 પછી બીજી લહેર આવી. સંક્રમણ વધ્યું અને મોત થયા. ત્યારપછી માનસિક રીતે બીમાર પીડિતોની સંખ્યામાં અચાનક વધારો થવા પામ્યો છે.\nલગ્નમાં અડચણ આવવાની મુશ્કેલી\nઆ પણ જુઓ : જસદણ વૈદ્યના મૃત્યુનું રહસ્ય\nબીમારી વધવાનાં કારણ\nકેસ 1ઃ ભાઈએ વેક્સિનના બંને ડોઝ લીધા છતાં પણ મહિલાને ચિંતા કે તેને કોરોના થશે\n45 વર્ષીય એક મહિલાએ કહ્યું કે તેના પરિવારમાં5સભ્યોને કોરોના થઈ ચૂક્યો છે. અત્યારે બધા સાજા છે. તેનો એક ભાઈ કેનેડામાં રહે છે. જો કે તેને વેક્સિનના બંને ડોઝ લીધા છે. આ બહેન કહે છે કે ત્રીજી લહેર આવવાની છે. આથી જો તેમને કોરોના થશે તો શું થશે? માતા ઘરમાં એકલા રહે છે તેની દેખભાળ કોણ કરશે. મહિલાને આવી ચિંતા રાત-દિવસ સતાવે છે.\nકેસ 2ઃ 21 વર્ષીય યુવકને ચિંતા છે કે બ્રિટનમાં કોરોના વધે છે, આપણે ત્યાં પણ ફરી વધશે\nડૉક્ટરો પાસે સારવાર માટે 25 વર્ષીય એક યુવક આવ્યો હતો. તે એન્જાઇટી અને પેનિક ડિસઓર્ડરનો શિકાર થઈ ગયો હતો. તેણે ડૉક્ટરને કહ્યું કે તેને વારંવાર આત્મહત્યાના વિચાર આવે છે. બ્રિટનમાં કોરોના વધી રહ્યો છે. આથી તેને ચિંતા છે કે આપણા દેશમાં પણ કોરોના ફરી વધી જશે. જો આવું થશે તો પરિસ્થિતિ વધુ ખરાબ બની જશે. બિઝનેસ ખલાસ થઈ ગયો છે.\nગુજરાત સહિત 10 રાજ્યોમાં સરવે\n16 ટકા મહિલાઓને સેનેટરી પેડ ના મળ્યાં\n33 ટકા મહિલાઓએ કહ્યું- ગર્ભ નિરોધક ગોળી ના મળી\n#GUJARATNEWSahmCorona Fightcorona pandemicCorona Patientscorona vaccineGujaratGujarat GovernmentHealthmental depressionott app newsott healthott newsott news readRajkotsuratvadodara\nલાખ રૂપિયાનું AC6હજારમાં વેચાયું, અમેઝોનની ભૂલથી ગ્રાહકોને ફાયદો\nશું રશિયાની રસી Sputnik V ભારતીયોને ફ્રી માં મળશે ?


News & Views :: Video: સિંહોએ રસ્તા પર કરી 'પરેડ' તો લોકોએ કર્યું કંઇક આવું\nVideo: સિંહોએ રસ્તા પર કરી 'પરેડ' તો લોકોએ કર્યું કંઇક આવું\nસોશિયલ મીડિયા પર છેલ્લા કેટલાક દિવસોથી એક વીડિયો ખૂબ વાયરલ થઇ રહ્યો છે. આ વીડિયોમાં સિંહોનું એક ઝુંડ રસ્તા પર ચાલતા જોવા મળે છે. જંગલના રાજા જ્યારે રસ્તા પર આવે તો રસ્તા પરથી પસાર થતી ગાડીઓ સાવધાન થઇ ગઈ. આ વીડિયોને સૌથી પહેલા ફેસબુક પેજ 'Lions Of Kruger Park And Sabi Sand'એ શેર કર્યો છે. અત્યાર સુધી બે લાખથી વધારે લોકોએ આ વીડિયો જોયો છે. હકીકતમાં, આ વીડિયો સાઉથ આફ્રિકાના કૃગર નેશનલ પાર્કનો છે.\nવીડિયોમાં જોવા મળી રહ્યું છે કે કેવી રીતે ચાર સિંહ અચાનક રસ્તા પર આવીને ફરે છે. રસ્તા પર બંને તરફથી ગાડીઓની અવર જવર જોવા મળે છે.4સિંહોને જોઇને બધી ગાડીઓમાં બ્રેક લાગી જાય છે. અમુક ગાડીઓ ધીરે-ધીરે સિંહોના પાછળ ચાલી રહી છે. Kruger Park ફરવા આવેલા પ્રવાસીઓ માટે આ નજરો ખૂબ રસપ્રદ હતો. અને અમુક લોકો ગાડીઓના અંદર બેસીને સિંહોનો વીડિયો પણ બનાવી રહ્યા છે.\nજાણકારી અનુસાર આ વીડિયોને લગભગ બે અઠવાડિયા પહેલા સોશિયલ મીડિયા પર શેર કરવામાં આવ્યો છે. આ વીડિયોને જોયા પછી લોકો આશ્ચર્ય થઇ જાય છે. આ વીડિયોને 34,000થી વધારે શેર કરવામાં આવ્યો છે અને ઘણા લોકોએ આના પર કોમેન્ટ પણ કરી છે.


shweta tiwar paisa hazam bhi kar leti ho shar nhi ati says bhinav kohli. 'શ્વેતા તિવારીને પૈસા હજમ કરીને પણ શરમ નથી આવતી'- અભિનવ કોહલી - Gujarati Oneindia\nએક્ટ્રેસ શ્વેતા તિવારી હાલ ખતરોં કે ખિલાડી શો માટે કેપ ટાઉન પહોંચી છે. અહીં પહોંચ્યા બાદ પતિ અભિનવ કોહલી સાથે તેની બબાલ ફરી વધી ગઈ છે અને બંનેએ એકબીજા પર આરોપ- પ્રત્યારોપ લગાવવા શરૂ કરી દીધા છે. હાલમાં જ અભિનવ કોહલીએ આરોપ લગાવ્યો હતો કે શ્વેતા તિવારીએ તેમના દીકરા રેયાંશને છૂપાવી દીધો અને તેમને મળવા ના દીધા.\nજે બાદ શ્વેતાએ પલટવાર કરતા કહ્યું કે તે રેયાંશની સેફ્ટીને લઈ બધી વસ્તુઓનું ધ્યાન રાખે છે. અભિનવ બાળકોના ખર્ચામાં એક પૈસાની હેલ્પ નથી કરતો.\nઅભિનવ કોહલીએ જવાબ આપ્યો\nઆ નિવેદન બાદ હવે અભિનવ કોહલીનો જવાબ સામે આવ્યો છે. તેમણે ઈન્સ્ટાગ્રામ લાઈવ દરમ્યાન ફરી એકવાર શ્વેતા તિવારી પર આરોપ લગાવ્યો. એટલું જ નહિ અભિનવે કેટલીય બિનજવાબદાર વાતો કહી જેને લઈ સોશિયલ મીડિયા પર કેટલાક યૂઝર્સે તેમનો ક્લાસ લઈ લીધો. અભિનવ લાઈવ વીડિયોમાં કહે છે કે હું બહુ જરૂરી વાતો કરવાનું ભૂલી ગયો. તેં (શ્વેતા તિવારી) કહ્યું કે બાળકો પર મેં એક પૈસાનો ખર્ચો નથી કર્યો. તને જૂઠું કહેવામાં શરમ નથી આવતી. હાલમાં જ મેં 40-4% પૈસા અકાઉન્ટમાં ટ્રામ્સફર કર્યા છે. તું પૈસા હજમ પણ કરી નાખે છે અને પછી કહે છે કે હું પૈસા ખર્ચ નથી કરી રહ્યો. તું બહુ નીચલા સ્તરે ચાલી ગઈ છો.\nફેન્સે શ્વેતા તિવારીનો સાથ આપ્યો\nએક યૂઝરે શ્વેતાનો સાથ આપતા લખ્યું કે શ્વેતા તિવારીએ એકવાર પણ લાઈવ આવી કંઈ નથી કહ્યું જ્યારે આ વારંવાર આવીને પોતાની સફાઈ આપી રહ્યો છે, આ જૂઠો છે.\nશ્વેતા તિવારીએ આને પબ્લિક સ્ટંટ ગણાવ્યો\nઆ પોસ્ટ પર ઢગલાબંધ યૂઝર્સે કોમેન્ટ કરી શ્વેતા તિવારીનો સાથ આપ્યો તો કેટલાક લોકોએ શ્વેતા તિવારીનો આને પબ્લિક સ્ટંટ ગણાવ્યો. એક યૂઝરે લખ્યું કે આ માણસ શ્વેતા તિવારીને પ્રમોટ કરી રહ્યો છે. જ્યારે બીજા શખ્સે લખ્યું કે તમારાથી શરમ આવે છે હજી કેટલા નીચે સ્તરે જશો.\nપૈસાના ચક્કરમાં શ્વેતા તિવારીએ બાળકોને એકલાં છોડી દીધાં\nહાલમાં જ અભિનવ કોહલીએ વીડિયો દ્વારા કહ્યું હતું કે શ્વેતા તિવારી બાળકોને છોડી પૈસાના ચક્કરમાં કેપટાઉન ચાલી ગઈ. કોવિડની ત્રીજી લહેર બાળકો માટે આટલી ખતરનાક છે પરંતુ તે બાળકોને આવા માહોલમાં એકલાં છોડી ચાલી ગઈ.\nઅભિનવે આરોપ લગાવ્યો હતો કે શ્વેતા તેના દીકરાને હોટલમાં છોડીને ગઈ છે અને તે સતત દીકરાને શોધી રહ્યો છે. તેણે ચાઈલ્ડ હેલ્પલાઈન પાસે પણ મદદ માંગી છે.\nક્યાં છે દીકરો\nજ્યારે શ્વેતા તિવારીનું કહેવું છે કે જ્યારે તે કેપટાઉન જઈ રહી હતી ત્યારે જ અભિનવને બધું સમજાવીને ગઈ હતી કે દીકરાને તે મા, રિલેટિવ અને દીકરી પલક પાસે છોડીને ગઈ છે.\nજણાવી દઈએ કે શ્વેતા તિવારી અને અભિનવ કોહલીએ વર્ષ 2013માં લગ્ન કર્યાં હતાં પરંતુ શ્વેતા તિવારી લાંબા સમયથી પોતાના પતિ અભિનવથી અલગ રહે છે. કેટલીયવાર બંને વચ્ચે ભારે હંગામો થઈ ચૂક્યો છે અને મામલો પોલીસ સુધી પહોંચી ચૂક્યો છે.\nbollywood news in gujarati gossip શ્વેતા તિવારી ટેલિવુડ અભિનવ કોહલી\nshweta tiwar paisa hazam bhi kar leti ho shar nhi ati says bhinav kohli


મંગળ ગ્રહમાં દેખાતી આ મહિલા છે કોણ? – News18 Gujarati\nમંગળ ગ્રહમાં દેખાતી આ મહિલા છે કોણ?\nશું મંગલ ગ્રહમાં જીવનનું અસ્તિત્વ છે? અત્યાર સુધી આ મુદ્દે વિવિધ મતમતાંતર હતા. પરંતુ મંગળ ગ્રહના સંશોધન માટે છોડાયેલ નાસાના ક્યુરિયોસિટી રૉવર ઉપગ્રહ દ્વારા મોકલવામાં આવેલી તસ્વીરોએ વધુ એક જિજ્ઞાસા જગાવી છે. મંગળ ગ્રહની આ તસ્વીરમાં એક મહિલા દેખાતાં વૈજ્ઞાનિકો પણ વિચારમાં પડ્યા છે. ફરી એક વખત મુદ્દો ચર્ચાસ્પદ બન્યો છે કે, મંગળ ગ્રહમાં પણ જીવન છે.\nLast Updated : August 12, 2015, 14:55 IST\nન્યૂયોર્ક # શું મંગલ ગ્રહમાં જીવનનું અસ્તિત્વ છે? અત્યાર સુધી આ મુદ્દે વિવિધ મતમતાંતર હતા. પરંતુ મંગળ ગ્રહના સંશોધન માટે છોડાયેલ નાસાના ક્યુરિયોસિટી રૉવર ઉપગ્રહ દ્વારા મોકલવામાં આવેલી તસ્વીરોએ વધુ એક જિજ્ઞાસા જગાવી છે. મંગળ ગ્રહની આ તસ્વીરમાં એક મહિલા દેખાતાં વૈજ્ઞાનિકો પણ વિચારમાં પડ્યા છે. ફરી એક વખત મુદ્દો ચર્ચાસ્પદ બન્યો છે કે, મંગળ ગ્રહમાં પણ જીવન છે.\nનાસા દ્વારા મંગળ ગ્રહ પર શોધ માટે મોકલાયેલ ક્યુરિયોસિટી રૉવર રોજ ચોંકાવનારી તસ્વીરો મોકલી રહ્યું છે. હાલમાં જ તેના દ્વારા મોકલવામાં આવેલી તસ્વીરોમાં હાડકાઓ હોવાની વાત સામે આવી હતી. હાડકા કોઇ એલિયનના હોવાનો સંદેહ હતો. હાલ મોકલાયેલી તાજી તસ્વીરોમાં એક મહિલા જોવા મળી છે.\nક્યુરિયોસિટી રૉવર દ્રારા મોકલવામાં આવેલી આ તસ્વીરોમાં એક મહિલાના લાંબા વાળ દેખાય છે. એક વેબસાઇટે દાવો કર્યો છે કે, આ તસ્વીર મંગળગ્રહમાં જીવન હોવાના દાવાને સમર્થન આપે છે. વેબસાઇટનો દાવો છે કે તસ્વીરમાં જે આકૃતિ દેખાય રહી છે, તે કોઇ મહિલાની દેખાય છે. મહિલાના બે હાથ અને શરીર સ્પષ્ટ દેખાઇ રહ્યું છે, તો લાંબા વાળ પણ સાફ રીતે મહિલાના હોવાનો ઇશારો કરે છે.\nજો કે, અત્યારે આ તસ્વીરોની વાસ્તવિક્તા શું છે, એના પર નાસા દ્વારા કઇ સ્પષ્ટ કરવામાં આવ્યું નથી. અને જો ક્યુરિયોસિટી રૉવર આવી જ રીતે વધુ તસ્વીરો મોકલશે, તો આ ચર્ચાને વધુ મજબૂત આધાર મળી શકે છે.\nFirst published: August 12, 2015, 14:55 IST


સંતાનો માટે જાગ્રત બનો - 3\n‘કૂવામાં હોય તો જ હવાડામાં આવે’ એ ન્યાયે બાળકોને સંસ્કાર આપતા પહેલાં વાલી તરીકે સંસ્કારેયુક્ત જીવન કેવું બનાવવું તે આ લેખમાં જોઈએ.\n(3) સંસ્કારેયુક્ત જીવન બનાવો અને બાળકોને સંસ્કાર આપો :\nમનગમતી ચીજવસ્તુઓ બજારમાંથી કે દુકાનમાંથી મળી જાય છે. ઉચ્ચ શિક્ષણ સ્કૂલોમાં શિક્ષકો દ્વારા મળે છે, પરંતુ ઉચ્ચ સંસ્કારો બજારમાંથી કે સ્કૂલમાંથી નથી મળતા. બાળકના જીવનમાં ઉચ્ચ સંસ્કારોની સરવાણી માતાપિતાના જીવનમાંથી જ વહે છે. જેટલું માતા-પિતાનું જીવન સંસ્કારોથી મઘમઘતું હોય તેટલી જ બાળકોના જીવનમાં સંસ્કારોની સુવાસ ફેલાયેલી હોય છે. એક કહેવતમાં કહ્યું છે કે, ‘કૂવામાં હોય તો જ હવાડામાં આવે, કૂવામાં હોય એવું જ હવાડામાં આવે અને કૂવામાં હોય એટલું જ હવાડામાં આવે.’\nએટલે કે માતાપિતામાં જેટલા, જેવા અને જે સંસ્કાર હોય તેટલા, તેવા અને તે જ સંસ્કાર બાળકોને આપી શકે છે. પરંતુ આજે માતાપિતા પોતાનું વાલી તરીકેનું સ્થાન ભૂલી જઈ પોતાની ફરજો ચૂકીને બેહૂદું વર્તન કરે છે તેની બાળકોના સંસ્કાર ઉપર કેવી વિપરીત અસરો પડે છે !\nબાળક જે કાંઈ શીખે છે તે ઘરમાંથી શીખે છે. તેથી જ અંગ્રેજીમાં કહેવત છે ને કે, ‘Cherity begins at home.’જો માતાપિતા ઘરમાં ઝઘડતાં હોય, કુસંપનું વાતાવરણ હોય, મારામારી ને ગાળાગાળી કરતાં હોય તો એવાં દૃશ્યો બાળકના કુમળા માનસ પર કાયમી વિપરીત અસર પાડે છે. અને તે એવું અજાણપણે-અભાનપણે શીખી પણ લે છે. વાલીને મોટી ઉંમરે ખબર પડે કે મારું સંતાન આવા સંસ્કાર કે આવું અયોગ્ય વર્તન કેવી રીતે શીખ્યું હશે ? પણ પોતાની ભૂલ જલદી જણાતી નથી તેથી ઘણીવાર શિક્ષકો, સમાજ, પાડોશીઓ વગેરે પર રોષ ઠાલવી આક્ષેપ મૂકતાં જોવા મળે છે. પણ તે મોટી ભૂલ છે.\nએક વખત પૂ. સ્વામીશ્રી વિદેશ વિચરણમાં પધાર્યા હતા. રોજ સવારે થતી પ્રાતઃસભામાં એક આઠ વર્ષનો બાળક આવે. પરંતુ એક દિવસ આ બાળક તેમની પાડોશીની ગાડીમાં વહેલો આવી ગયો. મહારાજના અને સંતોનાં દર્શન કરી પ.પૂ. સ્વામીશ્રી જોડે જઈને કહે, “સ્વામી, મારે તમારું ખૂબ અગત્યનું કામ છે. માટે જરા થોડી વાર અંદરના રૂમમાં આવોને.”પ.પૂ. સ્વામીશ્રી આશ્ચર્ય પામી ગયા કે આવડા બાળકને મારું શું કામ હશે ?\nપ.પૂ.સ્વામીશ્રી અને આ નાનકડો બાળક બાજુના રૂમમાં ગયા. બાળકે અંદરથી રુમની સ્ટોપર બંધ કરી દીધી. પછી બોલવા માંડ્યો કે, “સ્વામી, મારા પપ્પા રોજ સભામાં આવે છે, સત્સંગી છે, પૂજા કરે છે, તમારી જોડે ને જોડે ફરે છે.” આટલું બોલતાં-બોલતાં તો તેની આંખો આંસુથી છલકાઈ ગઈ.\n“સ્વામી, મારા પપ્પાને તમે તો કંઈક કહો. સ્વામી, તમે તો મારા ડેડીને કંઈક સમજાવો.” આટલું બોલતાં તો તેનાથી ડૂસકું ભરાઈ ગયું. પ.પૂ. સ્વામીશ્રીએ તેને શાંત પાડ્યો અને પૂછ્યું કે, “બેટા, તું શું કહેવા માંગે છે ? શાંત થઈને બોલ.”\nત્યારે આ બાળક રડતાં રડતાં પોતાની અંતરની વ્યથા રજૂ કરે છે કે, “સ્વામી, હવે હું મોટો થયો છું. મારાં મમ્મીપપ્પાને એટલી ખબર નથી પડતી કે અમારી હાજરીમાં ઝઘડવું ન જોઈએ. ઘરમાં ભેગાં થાય એટલે એમનું બોલવાનું ચાલુ થઈ જાય. અને પછી મારામારી પર આવી જાય. અમારામાં કેવા સંસ્કાર આવે ! મારા ડેડીને તમે તો કંઈક કહો.”\nએક નાનકડો બાળક પ.પૂ.સ્વામીશ્રી પાસે આવીને પોક મૂકીને રડવા લાગ્યો. પ.પૂ. સ્વામીશ્રીએ પૂછ્યું, “કેમ રડે છે ? શું થયું ?” ત્યારે પેલો બાળક રડતાં-રડતાં પ.પૂ. સ્વામીશ્રીને કહે છે, “સ્વામી, શું કરું ? મારે ઘરમાં કેવી રીતે રહેવું ? સ્વામી, મારી મમ્મી ને પપ્પા આખો દા’ડો બાઝ-બાઝ જ કરે છે.” તેના પપ્પા બાજુમાં જ ઊભા હતા. બાળક સામું જોઈ એ આંખો કાઢે પણ બાળક એમની સામું જોતો જ નથી. બાળક રડતો જાય ને તેની વેદના કહેતો જાય. પ.પૂ. સ્વામીશ્રીએ તેના પપ્પાને કહ્યું, “આ બાળકની વાત સાચી છે ?”“હા, સ્વામી, શું કરું ? એની મમ્મી કેવી છે તે પૂછોને. આખો દા’ડો બોલ-બોલ જ કરે. એ બોલે એટલે હું ડબલ ગુસ્સે થઈને બોલું. ક્યાં સુધી સહન કરવું ?”\nએક ભાઈએ ઘેર કામ કરવા નોકર રાખેલો. નોકરનો સ્વભાવ સહેજ ભુલકણો તેથી ચીંધેલું કામ તે ભૂલી જ જાય. જ્યારે જ્યારે ચીંધેલું કામ ભૂલી જાય ત્યારે આ ભાઈ કહે, “અરે ઉલ્લુ, મૂરખ, ખબર નથી પડતી ? ભૂલી કેમ જાય છે ?” આવાં અશોભનીય વાક્યો બોલી ધમકાવે. તેમનો નાનો દીકરો કાયમ આ બધાંનું નિરીક્ષણ કરે.\nએક દિવસ બાળકે તેના પિતા પાસે બહારગામથી તેની વસ્તુ મંગાવી. કોઈક કારણસર તેના પિતા લાવવાનું ભૂલી ગયા. ઘેર આવ્યા ત્યારે બાળકે પૂછ્યું, “પિતાજી, વસ્તુ લાવ્યા ?”“બેટા, એ તો સાવ ભૂલાઈ જ ગયું.” ત્યારે બાળક કહે છે કે, “સાવ ઉલ્લુ, મૂરખ, ખબર કેમ નથી પડતી ?” આ શબ્દો પિતાના કર્ણપટ પર આવતાં તેઓ તો અવાચક જ બની ગયા. આશ્ચર્યમાં ડૂબી ગયા ને પૂછે છે, “બેટા, તું કેમ આવું બોલે છે ? આવું ક્યાંથી શીખ્યો ?” ત્યારે બાળક કહે છે, “પિતાજી, તમે નોકર ભૂલી જાય છે ત્યારે આવું નથી કહેતા ? એટલે મને એમ કે કોઈ ભૂલી જાય કે કામ ન કરે તો તેને આવું કહેવું જોઈએ.”\nએક વાલી વ્યસનોના બંધાણી હતા. તેઓ તેમના બાળક દ્વારા રોજ પાનના ગલ્લા પરથી પાન મંગાવે અને તેમાંથી બાળકને થોડુંક આપે. સ્વાભાવિક જ છે કે બાળકને ગમવાનું જ. બાળકને પણ ટેવ પડી ગઈ. સમય જતાં બાળક પણ વ્યસનનો બંધાણી થઈ ગયો.\nએક દિવસ સ્કૂલમાં શિક્ષકે તેને પકડ્યો. તેને પૂછવામાં આવ્યું કે,‘આવી ટેવ કેવી રીતે પડી ?’ ત્યારે બાળક નિર્દોષભાવે જવાબ આપે છે કે, “મારા પિતા મને રોજ પાનના ગલ્લે પાન લેવા મોકલતા. પછી મને પણ તેમાંથી થોડું આપતા. એમ કરતાં કરતાં મને પણ વ્યસનનો ગુલામ કરી દીધો.”\nસંતો એક વખત એક ભાઈને ત્યાં પધરામણીએ ગયેલા. ત્યારે ભાઈએ ફરિયાદ કરી કે, “સ્વામી, આ ટીનીયાને તમારે જે કહેવું હોય તે કહો, સ્કૂલેથી આવી આખો દિવસ ટી.વી. જ જોયા કરે છે. ભણતો જ નથી.” ત્યારે પેલો બાળક ધીમે રહીને કહે છે, “સ્વામી, તમે મારા પપ્પાને પૂછો તો ખરા કે અમે સ્કૂલે જઈએ પછી તમે શું કરો છો ? તે પણ ટી.વી. જુએ છે.”\nઆ બધા પ્રસંગોમાં જવાબદાર કોણ ?\nબાળકનાં માબાપ જ આમાં વિશેષ જવાબદાર છે.\nઆજના મૉડર્ન યુગમાં વાલીઓ પોતાના ઘરને, રીતભાતને, પહેરવેશને સંપૂર્ણ વેસ્ટર્ન બનાવવાની ઇચ્છા રાખે છે. આજનાં માબાપનો પહેરવેશ પણ બાળકોને શરમાવે તેવો હોય છે. એ વાલીઓ એટલા જાગ્રત નથી કે,‘અમારું પ્રતિબિંબ ક્યાં પડશે ?’ બાળકનું વર્તન એ તેનાં માતાપિતાનું પ્રતિબિંબ છે. બાળક તો કોરી સ્લેટ છે. તેની પર જેવાં ચિત્રો દોરવાં હશે તેવાં દોરી શકાશે. બાળક કુમળો છોડ છે. તેને જેમ વાળવો હોય તેમ વાળી શકાશે.


કોરોનાને જયંતિ રવિની પત્રકાર પરિષદ, જાણો કોરોનાને લઇ લેટેસ્ટ અપડેટ – Samacharwala\nકોરોનાને જયંતિ રવિની પત્રકાર પરિષદ, જાણો કોરોનાને લઇ લેટેસ્ટ અપડેટ\nMarch 27, 2020 12:12 pm March 27, 2020 12:13 pm\nછેલ્લા ૧૨ કલાક દરમ્યાન ગુજરાતમાં કોરોનાનો એક પણ પોઝિટિવ કેસ નોંધાયો નથી. ગઈકાલે 11 વ્યક્તિઓના નમુના ટેસ્ટ કરવામાં આવ્યા હતા, જે તમામ નેગેટિવ આવ્યા છે. આરોગ્ય વિભાગના અગ્ર સચિવ ડૉ. જયંતિ રવિએ આજે સવારે કોરોના અંગેની વિગતો આપતાં જણાવ્યું હતું કે, ગુજરાતમાં કોરોનાને કારણે જે ત્રણ વ્યક્તિઓના કમનસીબ મૃત્યુ નિપજ્યાં છે એ ત્રણેય દર્દીઓ કૉ-મોર્બીડ એટલે કે અન્ય ગંભીર બીમારીઓ જેવી કે કેન્સર, ડાયાબિટીસ, બ્લડ પ્રેશર કે અન્ય રોગોથી પીડાતી હતી. એટલું જ નહીં એ ત્રણેય દર્દીઓ મોટી વયના હતા. તેમણે એમ પણ જણાવ્યું હતું કે, આપણા ઘરોમાં વૃદ્ધો- વડીલો હોય તેમણે વિશેષ કાળજી લેવાની આવશ્યકતા છે. ઘરમાં પણ આ વડીલો ક્વૉરેન્ટાઈનમાં રહે એ વિશેષ આવકાર્ય છે.\nડો.જયંતી રવિ એ જણાવ્યું હતું કે, ગુજરાતમાં અત્યારે કોરોનાના 44 પોઝિટિવ દર્દીઓ છે. જે પૈકી અમદાવાદમાં 15, સુરતમાં 7, રાજકોટમાં 5, વડોદરામાં 8, ગાંધીનગરમાં7અને ભાવનગર તથા કચ્છમાં એક-એક પોઝિટિવ દર્દીઓ છે. તેમણે જણાવ્યું હતું કે, ગુજરાતના 44 પોઝિટિવ દર્દીઓ પૈકી ના 36 દર્દીઓ આંતરરાષ્ટ્રીય મુસાફરી કરીને આવેલા છે, જ્યારે અન્ય 18 દર્દીઓ પૈકીના 16 દર્દીઓ એવા છે જે આ આંતરરાષ્ટ્રીય મુસાફરોના સીધા સંપર્કમાં આવ્યા હોય. બે દર્દીઓ એવા છે જેમણે આંતરરાજ્ય મુસાફરી કરી હતી. આ વ્યક્તિઓ સાથે સીધા સંપર્કમાં આવેલા તમામ લોકોની પણ કાળજી લેવામાં આવી રહી છે. આવા લોકો એટલે કે ક્વૉરેન્ટાઈન વ્યક્તિઓને 14 દિવસના ક્વૉરેન્ટાઈન માં રાખવામાં આવ્યા છે. તેમણે જણાવ્યું હતું કે, રાજ્ય સરકાર ચુસ્તપણે ક્વૉરેન્ટાઈનનું કડક પાલન થાય તેવા પ્રયત્નો કરે છે. ગુજરાતમાં 20,103 લોકોને 14 દિવસના ક્વૉરેન્ટાઈનમાં મુકવામાં આવ્યા છે. આ પૈકીના 575 લોકો સરકારી ક્વૉરેન્ટાઈનમાં અને 19,377 લોકો હૉમ ક્વૉરેન્ટાઈનમાં મુકવામાં આવ્યા છે. અમુક લોકો હૉમ ક્વૉરેન્ટાઈનનો ભંગ કરે છે એવા 236 વ્યક્તિઓ સામે પોલીસ ફરિયાદ પણ નોંધાવવામાં આવી છે. લોકો નિયમોનું ઉલ્લંઘન ન કરે તો આપણે કોરોનાના દર્દીઓની સંખ્યા ઓછી રાખવામાં સફળ રહી શકીશું, અને કોરોનાનો ચેપ ફેલાતો અટકાવી શકીશું.\nડો.જયંતી રવિ એ જણાવ્યું હતું કે, સમગ્ર ગુજરાત રાજ્યમાં દસ હજારથી વધારે ફિમેલ હેલ્થ વર્કરો ડોર ટુ ડોર સર્વે કરી રહ્યા છે. અત્યાર સુધીમાં ગુજરાતમાં3કરોડ, 50 લાખ, 69, 926 લોકોનો સર્વે કરવામાં આવ્યો છે. રાજ્ય સરકારે ગુજરાતની અડધાથી વધારે વસ્તીનો સર્વે કરીને લોકોના આરોગ્યની સાચી ચિંતા કરી છે. આ સર્વે દરમિયાન જાણવા મળ્યું છે કે, 37,885 વ્યક્તિઓએ આંતરરાજ્ય પ્રવાસો કર્યા છે, અને 8,265 જેટલી વ્યક્તિઓએ વિદેશ પ્રવાસ કર્યો છે. અત્યાર સુધીમાં 118 જેટલી વ્યક્તિઓને રોગના ચિન્હો જણાતા તેમને સર્વેલન્સમાં મુકવામાં આવ્યા છે. તેમણે એમ પણ કહ્યું હતું કે, ગુજરાતમાં વેન્ટિલેટર અને જરૂરી દવાઓ તથા માસ્કનુનો પૂરતો પુરવઠો ઉપલબ્ધ છે. તેમણે લોકોને પૂરતો સહયોગ આપવા અને આરોગ્યની સંભાળ રાખતા જે કર્મચારીઓ ડોક્ટરો ફરજ બજાવે છે તેમને પ્રોત્સાહિત કરવા અનુરોધ કર્યો હતો.


બટુક ભૈરવ દાદાના આ મંદિરઆ દર્શન કરવાથી જ દરેક નિઃસંતાન દંપતીના ઘરે પારણાં બંધાય છે. - ગુજરાત અખબાર\nબટુક ભૈરવ દાદાના આ મંદિરઆ દર્શન કરવાથી જ દરેક નિઃસંતાન દંપતીના ઘરે પારણાં બંધાય છે.\nમિત્રો આપણા દેશમાં ઘણા એવા ચમત્કારિક મંદિરો આવેલા છે. જ્યાં ભક્ત દ્બારા માનવામાં આવતી દરેક મનોકામના પુર્ણ થાય છે. આજે અમે તમને એક એવા જ ચમત્કારિક મંદિર વિષે જણાવીશું કે જેમાં દરેક નિઃસંતાન દંપતીની મનોકામના પૂર્ણ થાય છે. આ મંદિર બટુક ભૈરવનું છે. જ્યાં કોઈ નિઃસંતાન દંપતી દ્વારા સંતાન પ્રાપ્તિની માનતા માનવામાં આવે તો બટુક ભૈરવ તેમની મનોકામના જરૂરથી પુરી કરે છે.\nબટુક ભૈરવનું આ પવિત્ર મંદિર ભગવાન શિવની નગરીમાં આવેલું છે. બટુક ભૈરવને ભગવાન શિવનું જ સ્વરૂપ માનવામાં આવે છે. ઉજ્જૈનમાં કાલ ભૈરવ પોતાના બાળ સ્વરૂપમાં બિરાજમાન છે. એટલા માટે તેમને બટુક ભૈરવ કહેવામા આવે છે.\nબટુક ભૈરવનું આ મંદિર મધ્યપ્રદેશના ઉજૈન શહેરમાં આવેલું છે. ભગવાન શિવ ઉજ્જેન નગરીમાં પોતાના બટુક ભૈરવ સ્વરૂપમાં બિરાજમાન છે. બટુક ભૈરવના આ મંદિર સાથે હજારો લોકોની આસ્થા છુપાયેલી છે. આ મંદિરમાં હજારો નિઃસંતાન દંપતીઓ ભગવાન બટુક ભૈરવના દર્શન કરવા અને સંતાન પ્રાપ્તિ માટેના આશીર્વાદ લેવા માટે આવે છે.\nઅહીં આવતા દરેક નિઃસંતાન દંપતીને ભૈરવ દાદાના આશીર્વાદ રૂપી દરેક નિઃસંતાન દંપતીને સંતાન પ્રાપ્ત થાય છે. અત્યાર સુધી હજારો નિઃસંતાન દંપતીની સંતાનની ખોટ બટુક ભૈરવ દાદાએ પુરી કરી છે.\n← આ દંપતીને કોઈ સંતાન ન હોવાથી પત્ની પોતાના પતિને હંમેશા કહેતી કે આપણને મર્યા પછી કોણ યાદ કરશે. તો પતિ એ કર્યું એવું કામ કે આવનારા પેઠીઓ પણ આ દંપતીના અમર પ્રેમને યાદ કરશે.\nપતિનું મૃત્યુ થઇ જતા આજે પુત્રવધુ પરિવારનો દીકરો બનીને સાસુ સસરા અને બાળકોની દરેક જવાબદારી નિભાવી રહી છે. →


BJP સરકાર આપી રહી છે 95 રૂપિયામાં રિલાયન્સ જિયો ફોન અને 128 GB ડેટા, જાણો કેવી રીતે મળશે - SATYA DAY\nBJP સરકાર આપી રહી છે 95 રૂપિયામાં રિલાયન્સ જિયો ફોન અને 128 GB ડેટા, જાણો કેવી રીતે મળશે\n2019 ની લોકસભાની ચૂંટણી પહેલાં રાજસ્થાનમાં થનારી વિધાનસભાની ચૂંટણીને લઈને રાજકારણમાં ગરમાવો આવ્યો છે. રાજસ્થાનમાં સત્તામાં પાછા ફરવા માટે જ્યાં કોંગ્રેસ રાજકીય વ્યૂહરચના બનાવવા માટે પ્રયાસ કરી રહી છે, ત્યાં રાજ્યની વસુંધરા રાજ સરકાર જનતાને આકર્ષવા માટે એક અનોખી યોજના લાવી છે. આ સ્કીમ હેઠળ લોકોને રિલાયન્સ જિયો મોબાઇલ ફોન માત્ર 95 રૂપિયા આપવામાં આવી રહ્યો છે. આ ફોન સાથે 128 GB ડેટા અને 500 એસએમએસ પેક પણ ફ્રી છે, જેની વેલિડિટી6મહિના છે.\nરાજસ્થાન વિધાનસભા ચૂંટણી\nકઈ રીતે મળશે 95 રૂપિયામાં જિયો ફોન\nરાજસ્થાન સરકારની આ યોજના અનુસાર રાજ્યમાં જે લોકો પાસે ભામાશાહ કાર્ડ છે, તે લોકોને રિલાયન્સ જિયો મોબાઇલ ફોન માત્ર 95 રૂપિયામાં આપવામાં આવશે. જો કે, ફોન માટે અરજી કરતી વખતે અરજદારને રૂ. 1095 ચૂકવવા પડશે, જેમાંથી 1000 રૂપિયા ફોન મળતા જ અરજીકર્તાના ખાતામાં ટ્રાન્સફર કરવામાં આવશે. રાજસ્થાનની દરેક વિધાનસભામાં 30 સપ્ટેમ્બર સુધી આ ફોન વિતરણ કરવામાં આવશે. ફોન સાથે6મહિનાની વેલિડિટી સાથે 128 જીબી ડેટા અને 500 એસએમએસ પેક પણ મફતમાં આપવામાં આવી રહ્યું છે.\nરાજ્યમાં પેટ્રોલ અને ડીઝલ પણ કર્યું સસ્તું\nતમને જણાવી દઈએ કે તાજેતરમાં રાજસ્થાન સરકારે પેટ્રોલ અને ડીઝલ પર વેટ કાપીને તેલની કિંમતમાં ઘટાડો કર્યો છે. પેટ્રોલ અને ડીઝલની વધતી જતી કિંમત વચ્ચે રાજસ્થાન સરકારનો આ નિર્ણયને એક મોટા ચુનાવી પગલા તરીકે જોવામાં આવી રહ્યો છે. કોંગ્રેસએ રાજસ્થાન સરકારના આ પગલાંની ટીકા કરી છે. કૉંગ્રેસ કહે છે કે ચૂંટણી પહેલાં મતદારોને પ્રભાવિત કરવા માટે ભાજપ સસ્તા પેટ્રોલ-ડીઝલ અને 95 રૂપિયામાં જીયો ફોન જાહેર કરી રહી છે.\nજાણો શું કહે છે તમારી આજની રાશિ 17/09/2018\nમેંગખુટ વાવાઝોડાની ફિલિપિન્સ બાદ ચીનમાં તબાહી, કુલ 65નાં મોત


Gujarati News » Latest news » Lok sabha elections 2019 punjab cm amarinder singh says congress will drop leaders from cabinet who fail to ensure victory for party in state\nલોકસભાની ચૂંટણીના ત્રણ તબક્કા પુરા થઈ ચૂક્યાં છે ત્યારે હવે અનેક નેતાઓના વિવાદીત નિવેદનો પણ સામે આવી રહ્યાં છે. એક મુખ્યમંત્રીએ તો પોતાના જ મંત્રીઓને ધમકી આપીને કહ્યું કે ચૂંટણીમાં તેના વિસ્તારમાંથી પણ કોઈ ઉમેદવાર હાર્યા તો મંત્રીપદ ગુમાવવું પડશે. પંજાબના કોંગ્રેસના મુખ્યમંત્રી કેપ્ટન અમરિંદર સિંહે પોતાના મંત્રીમંડળનો ઉધડો લીધો છે અને લોકસભાની ચૂંટણીને લઈને […]\nલોકસભાની ચૂંટણીના ત્રણ તબક્કા પુરા થઈ ચૂક્યાં છે ત્યારે હવે અનેક નેતાઓના વિવાદીત નિવેદનો પણ સામે આવી રહ્યાં છે. એક મુખ્યમંત્રીએ તો પોતાના જ મંત્રીઓને ધમકી આપીને કહ્યું કે ચૂંટણીમાં તેના વિસ્તારમાંથી પણ કોઈ ઉમેદવાર હાર્યા તો મંત્રીપદ ગુમાવવું પડશે.\nપંજાબના કોંગ્રેસના મુખ્યમંત્રી કેપ્ટન અમરિંદર સિંહે પોતાના મંત્રીમંડળનો ઉધડો લીધો છે અને લોકસભાની ચૂંટણીને લઈને તેમનો ક્લાસ લઈ લીધો છે. કેપ્ટને પોતાના જ મંડળમાં ધમકી આપીને ક્હ્યું કે જો કોઈપણ મંત્રીના વિસ્તારમાંથી ઉમેદવાર હાર્યો તો તેને પોતાના મંત્રીપદથી હાથ ધોવાનો વારો આવશે.\nગત લોકસભાની ચૂંટણીમાં અમરિંદર સિંહ વિજયી થયા હતા અને તેમનું પ્રદર્શન સારું રહ્યું હતું. તેઓ અમૃતસરની સીટ પરથી ચૂંટણી લડ્યાં હતા. તેમની સામે ભાજપના નેતા અરુણ જેટલીએ ટક્કર આપી હતી. હવે આ વખતે પણ પોતાનું પ્રદર્શન સારુ થાય તે માટે કેપ્ટને પોતાના જ મંત્રીઓને ખખડાવ્યા છે અને મંત્રીપદ છીનવી લેવાની ધમકી આપી છે.\nઆ પણ વાંચો: ભાજપથી નારાજ થયેલા સાંસદ ઉદિત રાજ કોંગ્રેસમાં જોડાયા\nઆમ લોકસભાની ચૂંટણી આવવાની સાથે જ નેતાઓ જમીન આસમાન એક કરી રહ્યાં છે અને પોતાના જ નેતાઓને પણ ધમકાવી રહ્યાં છે. પંજાબમાં કોંગ્રેસને જીતાડવા માટે આ નિવેદન શીર્ષનેતાએ આપ્યું તેવું પણ ચર્ચાઈ રહ્યું છે.\nCaptain Amarindar SinghCongress CM PunjabLok Sabha elections 2019Punjab MinistersPunjab politics


Mohinda felt that Sammohini was looking at him ... looking at his eyes, he felt as if he saw Viju ... yes Viju !! | મોહિનદાને એવો ભાસ થયો કે સંમોહિની એમને જોઈ રહી છે... તેની આંખો જોઈને લાગ્યું જાણે વિજુ જ જોઈ લો... હા વિજુ જ! - Divya Bhaskar\nMohinda Felt That Sammohini Was Looking At Him ... Looking At His Eyes, He Felt As If He Saw Viju ... Yes Viju !!\nમારી વાર્તા:મોહિનદાને એવો ભાસ થયો કે સંમોહિની એમને જોઈ રહી છે... તેની આંખો જોઈને લાગ્યું જાણે વિજુ જ જોઈ લો... હા વિજુ જ!\nઆજે રવીન્દ્ર નાટ્ય મંદિરમાં સંગીત કાર્યક્રમમાં જવા તૈયાર થયેલા મોહિનદા વિચારમાં પડી ગયાં કે ઘણા સમય પછી તે આજે બેંગોલી સંગીત સાંભળશે. તેઓ મનોમન ખુશ હતાં. મુંબઈમાં આવ્યે પંદર વર્ષ વીતી ગયાં હતાં. ક્યારેક બેંગોલી સોસાયટીમાં ઊઠક બેઠક હતી. ત્યાં અનુરાધાદેવી, માહેશ્વરીદેવી સુંદર કંઠને લીધે એક-બે મિત્રોનાં આગ્રહને લીધે ગાતા ત્યારે તેને બોન્દુદીદી ને વિશાદીદી યાદ આવી જતાં. કેવું સરસ તાલીમસભર સંગીત હતું તેઓ પાસે.\nવર્ષો પછી આજે સંમોહિનીનો કાર્યક્રમ હતો. જેવું સુંદર ગાતી તેવું તેનું રૂપ હતું. કહેવાય છે ને દરેક નરમાં એક રામ, તો એક રાવણ પણ છુપાયેલો હોય છે. એવું જ થયું. મોહિનદા ક્યારેય આડુંઅવળું ન વિચારતા, પણ સૌંદર્ય સામે હારી ગયાં. જો મળાય તો મંચ પાછળ મળી આવીશ. સુભાષદાની ઓળખાણ ક્યારે કામ આવવાની છે! મોંઘું અત્તર અને પેલો કૂરતો પાયજામો કાઢ્યા. ટાપટીપ પૂર્ણ કરી ત્યાં સુભાષદાની મોટરનું ભોંપું વાગી ઊઠ્યું. મોહિનદાને એટલો કર્કશ અવાજ લાગતો, પણ દફ્તરમાં એ એમના બોસ છે એમ માની ચલાવી લેતાં.\nહૉલમાં જઈને પોતપોતાની જગ્યા પર બેઠાં. જ્યાં શોની શરૂઆત થવા માટે પરદા ખૂલ્યા અને સામે એક રૂપરૂપના અંબાર સમી તેજ આંખો અને ધારદાર હોઠના ખૂણા, કપાળ પર સરકી આવેલી એ કાળી લટ.. જાણે સુંદરતાને હરાવી દે તેવો સૂર, હાર્મોનિયમ પર થરકતી લાંબી આંગળીઓ અને મધ્યમિકામાં ચમકતો હીરો! મોહિનદાના હાથની મુઠ્ઠી સજ્જડ બંધ થઈ ગઈ. એમને એવો ભાસ થયો કે સંમોહિની એમને જોઈ રહી છે. તેની આંખો જોઈ તેમને લાગ્યું વિજુ જ જોઈ લો. હા વિજુ!\nપણ તે તો ગંગા પાર કરતાં તણાઈ ગઈ હતી. કેટલાં વર્ષોના વહાણાં વહી ગયાં. તેમની નજર સામે એ દૃશ્ય તરવા માંડ્યું. આંખો બંધ થઈ ગઈ, એકદમ તાળીઓનાં ગડગડાટથી ઝબકીને ખોલી. કાર્યક્રમ પત્યો કે તે ઊભા થઈ જવાની તૈયારી કરે ત્યાં જ માહેશ્વરીદેવી તેની પાસે આવ્યા અને નમસ્તે કરીને કહ્યું, 'સંમોહિની બોલાવે છે, ચાલો.'\n'મને?!' એમને મનોમન આશ્ચર્ય થયું પણ મોહિનદા ખરેખર જ આકર્ષાયા હતાં. એક ચુંબકીય તત્વ ખેંચી ગયું.\nમંચ પાછળ પહોંચતાં જ બેંગોલી પાલવ જમીન પર પાથરી સંમોહિનીએ દંડવત કર્યા, બોલી ઊઠી, 'હું વિજુ, દાદા ન ઓળખી?'\nઆંખમાં આનંદાશ્ચર્ય સહિત હર્ષાશ્રુ આવી ગયાં. બેઉ ખભા પકડી ઊભી કરી તેને જોતાં જ રહ્યાં મોહિનદા. આજ વર્ષો પછી સ્વજન મળ્યું હતું દૂર દેશમાં. તેને ઘરે લઈ જવાનો પ્રસ્તાવ તેના મેનેજર પાસે મૂકી જવાબની રાહ જોતા ઊભા રહ્યા. મેનેજરના હાવભાવ પરથી લાગ્યું કે તેને પસંદ નથી, પણ માહેશ્વરીદેવીએ તેની સાથે વાત કરી. મંજૂરી મળતાં મોહિનદા તો અધીરા જ થઈ ગયા.\nબંને ઘરે પહોંચ્યાં કે મોહિનદાએ ઘર ખોલ્યું, વિજુ પ્રવેશતાં જ મોહિનદાના પગમાં ઢળી પડી. બંને કેટલાય કલાકો અંધારામાં આંસુ સારતાં બેસી રહ્યાં. સ્વસ્થ થયાં. પછી લાઈટ ચાલુ કરી. મોહિનદાએ તેને પાણી આપ્યું અને વિજુએ વાત શરૂ કરી.\n'મોહિનદા, હોડી ઊંધી પડી તો મારો હાથ માના હાથમાં જ હતો, ક્યાંય સુધી તણાતાં રહ્યાં અમે બંને, બધાં જ વિખરાઇ ગયાં હતાં. આંખ ખૂલી તો હું એક ખાટલામાં પડી હતી, મારી આસપાસ ચાર-પાંચ સ્ત્રીઓનું ટોળું જમા હતું. તેમાં જ આ મેનેજરની માતા પણ હતી. તેણે મારી ખૂબ દેખભાળ રાખી. તમે જાણો છો, મને આપણાં ગામનું નામ જ યાદ હતું તે હું રટ્યા કરતી. ત્યાં આવવા કે મૂકી જવા જીદ કરતી. કોઈ જ સાંભળતું નહીં. મારો પગ જળચર પ્રાણીઓએ ખાઈને ખોખલો કરી દીધો હતો. મા મારી સંભાળ ખૂબ જ કરતાં, જેમ જેમ સાજી થતી ગઈ તેમ તેમ હું વિચારતી ગઈ હવે ગામમાં કોણ હશે? કોઈ નહીં, અહીં આટલો પ્રેમ મળ્યો છે તો હવે રહી જાઉં, મનોમન તમને ચાહતી હતી. તેથી, ઘણીવાર યાદ કરી રડી લેતી, શું તમે મારી શોધ નહોતી કરી?' આટલું બોલી વિજુ જોઈ રહી.\nમોહિનદાએ બોલવા માંડ્યું, 'તારી હોડીનાં ડૂબવાનાં સમાચાર આવ્યા તે જ ક્ષણે હું કોલેજથી ભાગ્યો, કિનારે પહોંચ્યા પછી મેં અને મારા મિત્રોએ નદી ખૂંદી નાખી. પોલીસને પણ કેટલીક લાશો મળી, પણ તું કે માસીમા ન મળ્યાં. અમે આશા છોડી દીધી હતી. પછી તો મારું મન ન લાગતું, પણ અભ્યાસ પૂર્ણ કરી હું તને ભૂલવા મુંબઈ તરફ જ આવી ગયો. ફક્ત એક વાર માના મૃત્યુ પર ક્રિયા કરવા ગયો પછી... કલકત્તા જવાનું મન જ ન થયું.'\nવિજુ ભાવવિભોર થઈ ગઈ. તે મોહિનદાને હૃદયપૂર્વક ચાહતી હતી. મનોભાવ હોય તો જ વ્યક્તિ ફરી જીવનમાં પાછું આવે એવું તે માનતી. તે બે ક્ષણ માટે મોહિનદાને જોતી રહી, પછી એટલું જ બોલી, 'શું તમે મને અપનાવશો?'\nઆ વાક્ય સાંભળી મોહિનદાએ તેને નજીક લઈને તેના હોઠ પર મધુર મિલનનું એક નજરાણું ભેટ રૂપે આપ્યું. બંને પછી એકબીજાની બાહોમાં ગાઢ આલિંગન આપી સૂઈ ગયાં. સવાર પડતાં જ મોહિનદા તેને લઈને પેલા મેનેજર પાસે પહોંચ્યા. અંત:કરણથી તેનો આભાર માન્યો અને વિજુ સાથે પોતે લગ્ન કરવા માગે છે તે જણાવ્યું. મેનેજર સોહનલાલ વિફરી પડ્યો, તેની તો ધીકતી કમાણી હતી સંમોહની! તે લાલચુ માણસે પોલીસની ધમકી અને ગુંડાઓ ઊભા કરી દીધાં. માહેશ્વરીદેવી જેમણે આ કાર્યક્રમ ગોઠવ્યો હતો તેમણે અને તેમના પતિદેવે જ્યારે વિગત જાણી ત્યારે મામલો સંભાળ્યો.\nએક સવારે મોહિનદાએ તેની સામે સરસ પરબીડિયું મૂક્યું. ખોલતાં જ તે ખુશ થઈ ગઈ. કલકત્તાની બે એર ટિકિટ હતી. તે પ્રેમસભર આંખોએ એટલું જ બોલી શકી, 'આભાર, મારા મનની વાત સમજવા માટે.'\nલગ્નને છ મહિના વીતી ગયા હતા. મુંબઈની એ જ બેંગોલી સોસાયટીનો આજે દુર્ગાપૂજાનો કાર્યક્રમ હતો. ત્યાં આજે સંમોહિની દેવીનો સંગીત કાર્યક્રમ હતો. મંચ પર જતાં સંમોહિની દેવીએ મોહિનદા પાસે પાલવ પાથરી નમન કરતાં એક નજરાણું માગ્યું , 'આ મારો અંતિમ કાર્યક્રમ હશે, એવું વચન આપો.'\nમોહિનદાએ તેણીની આંખોમાં જોઈ વચન સ્વીકૃત કર્યું, સંમોહિની તે જ ક્ષણે મૃત્યુ પામી અને વિજુનો ફરી જન્મ થયો.\n15 rpo એ સનરાઇર્સ હૈદરાબાદને4બોલમાં 10 રનની જરૂર છે


કંગના રનૌતની ઓફિસમાં તોડફોડ મામલે બે કરોડ રૂપિયાની ભરપાઈ કરવાની માંગ કરતા બોમ્બે હાઈકોર્ટમાં દાખલ કરેલી અરજી ઉપર બીએમસીએ સોગંદનામું દાખલ કર્યું છે. – Charotar Udai\nબોલિવૂડ અભિનેત્રી કંગના રનૌતની ઓફિસમાં તોડફોડ મામલે બે કરોડ રૂપિયાની ભરપાઈ કરવાની માંગ કરતા બોમ્બે હાઈકોર્ટમાં દાખલ કરેલી અરજી ઉપર બીએમસીએ સોગંદનામું દાખલ કર્યું છે. પોતાના સોગંદનામામાં બીએમસીએ શુક્રવારે કહ્યું હતું કે આ અરજી કાનૂની પ્રક્રિયાનો દૂરઉપયોગ છે.\nબીએમસીએ દંડની સાથે અરજી રદ્દ કરવાની કરી માગ\nબીએમસીએ પોતાના સોગંદનામામાં અદાલતને કંગના રનૌતની અરજી રદ્દ કરવાની અને આવી અરજી દાખલ કરવાના પગલે તેમના ઉપર દંડ કરવાની માંગ કરી છે. સોગંદનામામાં કહ્યું છે કે અરજી અને તેમાં માંગવામાં આવેલી રાહત કાનૂની પ્રક્રિયાનો દૂરઉપયોગ છે. અરજી ઉપર વિચાર ન કરવો જોઈએ અને તેને દંડની સાથે રદ્દ કરી દેવી જોઈએ.\nજણાવી દઈએ કે મુંબઈમાં9સપ્ટેમ્બરે બીએમસીએ કંગના રનૌતની ઓફિસમાં ગેરકાયદે નિર્માણનો આરોપ લગાવીને તોડફોડ કરવામાં આવી હતી. કંગના રનૌતે હાઈકોર્ટના દરવાજા ખખડાવ્યા પછી તે જ દિવસથી બીએમસીની કાર્યવાહી ઉપર રોક લગાવી દીધી હતી.\nઆ પછી 15 સપ્ટેમ્બરે રનૌતે પોતાની સુધારેલી અરજીમાં બીએમસીની કાર્યવાહી ને લઈને ભરપાઈના રૂપમાં2કરોડ રૂપિયાની માગ કરી હતી. આ મામલામાં આગામી સુનાવણી હવે 22 સપ્ટેમ્બરે થશે.\nTagged 365day, BMC, Bombay High Court, Kangna Ranaut, vandalism\nPost Views: 475 2020ના વર્ષમાં આપણે બોલિવૂડના અનેક સિતારાઓન ગુમાવી ચૂક્યા છે. તેવામાં આજે બોલિવૂડથી વધુ એક માઠા સમાચાર સામે આવ્યા છે. બોલિવૂડના લેજેન્ડરી એક્ટર અને કોમેડિયન જગદીપનું 81 વર્ષની વયે નિધન થયું છે. વધતી ઉંમર સાથેની બીમારીઓને કારણે તેઓનું અવસાન થયું છે. તેમ નું અસલી નામ સૈયદ ઈશ્તિયાક અહમદ જાફરી હતું. તેઓનો જન્મ 29 […]\nPosted on September 14, 2020 Author Charotar Udai\nPost Views: 445 આજે ભારતમાં સોના અને ચાંદીની કિંમતોમાં ઉછાળો જોવા મળ્યો છે. જ્યારે ગત કારોબારી સત્રમાં તેમાં ભારે ઘટાડો જોવા મળ્યો હતો. MCX પર આજે સોનું વાયદા 0.4 ટકા વધીને 51532 રૂપિયા પ્રતિ 10 ગ્રામ થઈ ગઈ છે, જ્યારે ચાંદી વાયદા 0.6 ટકા વધીને 68350 રૂપિયા પ્રતિ કિલોગ્રામ થઈ ગઈ છે. ગત સત્રમાં સોનાના […]\nPost Views: 503 સુશાંતસિંહ રાજપૂતનાં નિધનને લગભગ ત્રણ મહિના થયાં છે, પરંતુ આજે પણ તેમના પ્રિયજનો તેમને ભૂલી શક્યા નથી. ફિલ્મ કેદારનાથના ડિરેક્ટર અભિષેક કપૂરે સુશાંતને યાદ કરતા એક વીડિયો શેર કર્યો છે. અભિષેકે કહ્યું છે કે ઝેરીલા મગજ ધરાવતા લોકોએ સુશાંતને ખાતરી આપી કે પ્રશંસકો તેમને ચાહતા નથી. સારા અલી ખાન અને સુશાંત સિંહ […]\nPosted on August 2, 2021 Author Bhavin Prajapati\nPosted on April 17, 2021 Author Charotar Udai\nPosted on June 18, 2020 Author Charotar Udai


Lnd 600mg Tablet in Gujrati વપરાશ, આડઅસરો, કમ્પોઝિશન, સબસ્ટિટ્યુટ, પૂર્વ સાવચેતીઓ અને સલાહ - Akumentis Healthcare Ltd | strip of5tablets | 1mg.com\nના ઉપયોગો (Uses of Lnd Tablet in Gujarati)\nની આડઅસરો (Side effects of Lnd Tablet in Gujarati)\nકેવી રીતે વાપરવું (How to use Lnd Tablet in Gujarati)\nતમારા ડોકટર દ્વારા સલાહ આપ્યા પ્રમાણે ડોઝ અને સમયગાળામાં આ દવાને લો. તેને આખી ગળવી. તેને ચાવવી નહીં, ભૂકો કરવો નહીં કે તોડવી નહીં. તે ભોજન સાથે કે તેના વિના લઈ શકાશે, પણ એક નિશ્ચિત સમય પર રોજિંદા Lnd 600mg Tablet લેવી વધારે સારી છે.\nચીઝ, બળેલી માછલી, માંસ અને કેટલાંક પ્રકારના બીયર જેવી ટાયરામાઇનથી સમૃદ્ધ ખાદ્ય પદાર્થો સાથે Lnd 600mg Tablet ટાળો.\nકેવી રીતે કામ કરે છે (How Lnd Tablet works in Gujarati)\nLnd 600mg Tablet એ એન્ટિબાયોટિક છે. તે મહત્વની કામગીરીને હાથ ધરવા બેક્ટેરિયા દ્વારા જરૂરી હોય તેવા આવશ્યક પ્રોટિનના સંશ્લેષણને પ્રતિબંધિત કરીને બેક્ટેરિયાની વૃદ્ધિને અટકાવે છે.\nગર્ભાવસ્થા દરમિયાન Lnd 600mg Tablet નો ઉપયોગ કરવો જોખમકારક નીવડી શકે છે.\nLnd 600mg Tablet ધાવણ આવે તે દરમિયાન ઉપયોગ કરવા સંભવિતપણે અસુ‌રક્ષિત છે. મર્યાદિત ડેટા સૂચવે છે કે દવાથી શિશુને નોંધપાત્ર જોખમ છે.\nLnd 600mg Tabletથી તમને ચક્કર આવી શકે, ઊંઘ આવી શકે છે અથવા તમારા દ્રષ્ટિને અસર થઈ શકે છે. તમારી દ્રષ્ટિ સ્પષ્ટ ન થાય ત્યાં સુધી વાહન ડ્રાઇવ કરશો નહીં\nLnd 600mg Tablet મૂત્રપિંડ રોગ દરમિયાન ઉપયોગ કરવા સુરક્ષિત છે. Lnd 600mg Tablet ના ડોઝ સમાયોજનની ભલામણ કરવામાં આવતી નથી.\nજો તમે ગંભીર યકૃત રોગથી પીડાતા હોવ તો તમારા ડૉકટર સાથે વાત કરો. Lnd 600mg Tablet ના ડોઝ સમાયોજનની જરૂર પડી શકે.\nનીચેનામાંથી કોઈ પણ દવા સાથે Lnd લેવાથી તેમાંથી કોઈની અસર બદલાઈ શકે છે અને કેટલીક અનિચ્છનીય આડઅસરો થઈ શકે છે\nશું તમારી પાસે Lnd 600mg Tablet થી સંબંધિત કોઈ પ્રશ્નો છે?


આફ્રિકામાં PM મોદી-જિનપિંગ વચ્ચે મુલાકાત, સરહદની સ્થિતિને લઇને ચર્ચા | PM Modi Meets Xi Jinping In South Africa - Sambhaav News\nઆફ્રિકામાં PM મોદી-જિનપિંગ વચ્ચે મુલાકાત, સરહદની સ્થિતિને લઇને ચર્ચા\nવડાપ્રધાન નરેન્દ્ર મોદી ત્રણ આફ્રિકા દેશોની મુલાકાતના અંતિમ પડાવ માં પહોંચ્યા છે. ગરૂવારે વડાપ્રધાન નરેન્દ્ર મોદીએ 10માં બ્રિક્સ સંમેલનમાં ભાગ લીધો હતો અને સંબોધન કર્યું હતું.\nબ્રિક્સ દેશોની બેઠક દરમિયાન વડાપ્રધાન નરેન્દ્ર મોદીએ જ્હોનિસબર્ગમાં ચીનના રાષ્ટ્રપતિ શી જિનપિંગ સાથે તેમજ રશિયાના રાષ્ટ્રપતિ વ્લાદમીર પુતિન સાથે દ્વિપક્ષીય બેઠક કરી હતી. છેલ્લા થોડા સમયમાં થયેલી આ ત્રણ દેશની આ બીજી મુલાકાત છે. થોડા મહીના પેહલા જ વડાપ્રધાન નરેન્દ્ર મોદી અને રશિયા અને ચીનના પ્રવાસે ગયા હતા.\nગુરૂવારે વડાપ્રધાન નરેન્દ્ર મોદીએ બ્રિક્સ બેઠક બાદ ચીનના રાષ્ટ્રપતિ જિનપિંગ સાથે દ્વિપક્ષીય બેઠક કરી હતી. વિદેશ મંત્રાલયના અનુસાર બંને નેતાઓ સરહદ પરની સ્થિતિ પર વિસ્તૃત ચર્ચા કરી હતી અને બંને નેતાઓએ સરહદ પર બંને દેશના સેનાઓ વચ્ચે શાંતિનો પ્રયત્ન કરવા સહમતિ દર્શાવી હતી.\nઆ સિવાય વડાપ્રધાન નરેન્દ્ર મોદીએ ભારત તરફથી નિકાસનો મુદ્દો પણ ઉઠાવ્યો હતો. ભારત ચીન પાસેથી ઘણી બધું આયાત કરે છે પરંતુ નિકાસ ઓછી થાય છે.\nકેન્દ્ર સરકાર આ અંતરને ઘટાડવા માગે છે. આવનારા 1-2 ઓગસ્ટે ભારતનું એક પ્રતિનિધિમંડળ આ મામલે ચીનની મુલાકાતે જશે. ઉલ્લેખનીય છે કે આ વર્ષના એપ્રિલમાં વડાપ્રધાન નરેન્દ્ર મોદી એક ઇન્ફોર્મલ સમિટ હેઠળ ચીનની મુલાકાતે ગયા હતા.\nગુજરાતમાં મોદીના નામે કંઈપણ વેચી શકાય છે, જુઓ ‘મોદી કા ખજાના’ છે બાળકોમાં…


In Anand, residents of two wards came face to face due to pressure on the railway bronze | આણંદમાં રેલવેના કાંસ પર દબાણના પગલે બે વોર્ડના રહિશો આવ્યા આમને-સામને - Divya Bhaskar\nIn Anand, Residents Of Two Wards Came Face To Face Due To Pressure On The Railway Bronze\nવિવાદ:આણંદમાં રેલવેના કાંસ પર દબાણના પગલે બે વોર્ડના રહિશો આવ્યા આમને-સામને\nકાંસની સફાઈનો મામલો આગામી દિવસોમાં ઉગ્ર બનવાના એંધાણ\nઆણંદ શહેરના ઇસ્માઇલનગર વિસ્તારમાંથી પસાર થતાં રેલવે કાંસ પર છેલ્લા કેટલાક સમયથી વરસાદી પાણીના નિકાલના મામલે વિવાદ ઉભો થયો છે. આ કાંસ પર દબાણના કારણે લોકોના ઘરોમાં પાણી ઘુસી રહ્યાં છે. ખાસ કરીને વોર્ડ નં.4 અને 5ના રહિશો વચ્ચે વિવાદ થયો છે અને આ અંગે કલેક્ટરને રજુઆત કરી બન્ને વોર્ડના રહિશો વચ્ચે કાયદો અને વ્યવસ્થા ડહોળાય તે પહેલા પગલાં ભરવા માગણી કરી છે.\nઆણંદ શહેરના વોર્ડ નં.4માં આવેલી બિસ્મીલ્લા સોસાયટી, હજરત અલી પાર્ક, આશીયાના સોસાયટી, સરગ પૈગામ વિગેરે સોસાયટીના રહિશો રેલવેના કાંસ પર આડસ ઉભી કરવાના મુદ્દે પરેશાન છે. અહીં નજીકમાં વોર્ડ નં.5ની બીજી ઘણી સોસાયટી આવેલી છે, આ સોસાયટીના વિસ્તારોમાં પીવાના પાણીનો, ગંદા તથા વરસાદી પાણીના નિકાલની ઘણા વર્ષોથી સમસ્યા છે. આ સમસ્યાને લઇને વારંવાર રજુઆત કરવામાં આવી છે. પરંતુ પ્રશ્નનો કોઇ નિકાલ થયો નથી. ઉલ્ટાનું તંત્ર દ્વારા બાય બાય ચારણી, ઉસકે ઘર જેવો ઘાટ કરી દીધો છે. આ સમસ્યાના કારણે સોસાયટીના રહિશો વચ્ચે અંદરો અંદર ઝઘડા, મારામારી થતી રહે છે.\nહાલ ચોમાસાની સીઝન શરૂ થઈ છે. સાર્વત્રિક વરસાદ થવાના કારણે વોર્ડ નં.4 અને 5માં વરસાદી પાણી ભરાવા લાગ્યાં છે. જેમ જેમ આગળ બાંધકામો થયા તેમ તેમ આગળનો કાંસ અધિકારીઓની રહેમ નજરે પુરાતા ગયા છે, જેથી વરસાદી તથા ગંદા પાણીના નિકાલનો પ્રશ્ન કાયમ રહ્યો છે. હાલ વરસાદી પાણી ભરાયા છે, રહિશોના મકાનોની ગટર ઉભરાય ગઇ છે. જેના કારણે રોગચાળાની ભીતિ ઉભી થઈ છે.\nઆથી, વરસાદી પાણીના નિકાલ માટે વોર્ડ નં.5ના રહિશોએ તથા કાઉન્સીલર દ્વારા કાંસ સફાઇની ઝુંબેશ ઉપાડી છે અને તે માટે 30મી જૂનના રોજ સામુહિક સફાઇનું કામ કરવા નક્કી કરવામાં આવ્યું છે. એટલે કે આ લોકો વરસાદી તથા ગંદા પાણીનો નિકાલ સોસાયટીમાં કરવા માંગી રહ્યાં છે. આ માટે વોર્ડ નં.5ના રહિશોમાં સોશ્યલ મિડીયામાં મેસેજ ફરતાં કર્યાં છે.જે કારણે ભયનું વાતાવરણ ઉભુ કરવા પ્રયત્નો થઇ રહ્યાં છે.\nજો આ વોર્ડ નં.5ના રહિશો તથા કાઉન્સીલર 30મી જૂનના રોજ સામુહિક કાંસ સફાઇનું કામ કરવા નકકી કર્યું તે કરવામાં ફાવી જાય તો વોર્ડ નં.4ની સોસાયટીઓ પાણીમાં ડૂબી જાય તેમ છે અને ઘરોમાં વરસાદી તથા ગંદુ પાણી ભરાય જાય તેમ છે. લોકોને ઘરોમાં રહેવું મુશ્કેલ થઇ પડે તેમ છે. આથી, તેઓને તેમ કરતા અટકાવવા ખાસ જરૂરી છે. જો અટકાવવામાં ન આવે તો સ્થળે કાયદો અને વ્યવસ્થાની સ્થિતિ બગડે તેમ છે. આથી, 30મી જૂનના રોજ સ્થળ પર પોલીસ બંદોબસ્ત ગોઠવવા અને સ્થળે કાયદો અને વ્યવસ્થાની સ્થિતિ જળવાય રહે તે માટે ઘટતી કાર્યવાહી કરવા વોર્ડ નં.4ના રહિશો દ્વારા માગણી કરવામાં આવી છે.\nફરિયાદ નિકાલના નામે માત્ર કાગળ પર જ ઘોડા દોડાવવામાં આવે છે\nઅરજદાર ઇમરાન બી. રાઠોડે જણાવ્યું હતું કે, ફરિયાદ નિવારણમાં ઘણી વખત પ્રશ્ન ઉપસ્થિત થઇ ચર્ચા કરવામાં આવી છે. પરંતુ તેમાં માત્ર કાગળના ઘોડા દોડાવ્યા સિવાય આજદીન સુધી કોઇ નિરાકરણ આવ્યું નથી. પાલિકા દ્વારા ઘણા સમય પૂર્વે કાર્યવાહી હાથ ધરાઇ હતી, પરંતુ માત્ર કાગળ પર જ છે.\n8.20 rpo એ મુંબઈ ઈન્ડિયન્સને 98 બોલમાં 134 રનની જરૂર છે